
PREDGOVOR. 


Kad sam se po želji mnogih svojih 
prijateljah bio odvažio izdati ovu knjigu, 
imao sam posve drugu namjeru. Htje¬ 
doh naime od svih svojih izdanih i ne¬ 
izdanih, osim religiozno-moralnih spisah, 
pokupiti što mi se uz vidi bolje, te sve 

skupa izdati u ovom jednom svezku, 

* 

da ugodim i onim, koji su šali prijate¬ 
lji, i onim, koji su željnr poučne zabave. 
Ali razmotrivši priredjeno već gradivo, 
nadjeni, da bi knjiga izišla pregolema; 
te kad mi još podje za rukom skloniti 
g. Abela Lukšića, da se odrekne prava 
vlastničtva na moje „Zatočenike, “ bu¬ 
dem gotovo i sam zatečen, videć gdje 
se je pribralo toliko šaljiva spisiva, da 
već ono samo po sebi može dati pri¬ 
ličnu knjižicu, i odlučim inače; naime: 
da sve svoje po sobstvenom i drugih 
ljudili sudu bolje spise saberem u tri 
svezka, i da ili tako s vremenom iz- 
dadem. 

U ovaj dakle prvi svezak stavih šalu; 
u drugi sam nakan smjestiti poučnu 
zabavu; treći pako namienjen je re¬ 
ligiozno-moralnim spisom. 

To učinivši, nisam se naumio od¬ 
reći daljne književne radnje; dapače, ako 
mi Bog zdravlje udieli, rad sam, dok 
živim, perom — svojim oružjem — slu¬ 
žiti milomu svomu rodu; nu svakako će 
mi srđcu goditi, što ću, izvršivši taj za¬ 
datak, bit na njeki način pred licem 
svega naroda obračunao sa svojom mla¬ 
dosti i zaključio prvu dobu svoje knji¬ 
ževne radnje. Prema tomu imati će i 
pravedno obćinstvo udesiti svoje inje- 

rilo pri razsudjivanju toga moga jav¬ 
noga djelovanja. 

Sve, što sam ja ikad pisao, neće se 

naći u ovoj sbirci. To zaboravi preda- 

» 

jem, te želim, da bude i od svieta za¬ 
boravljeno. ' A i ovo, što iznosim pred 
lice obćinstva, znam da nije sve samo 
najplemenitije voće; ali je bar pomnjivo 
birano zdravije i zrelije od posve zelena i 
natrula; te mogu kazati, da što iz te dobe 
najbolje imadoli, to evo rodu dadoh. 

Izručujuć tako prvu ovu knjigu što¬ 
vanomu obćinstvu i njegovu sudu, iz- 
punjavam sladku dužnost, zahvaljujuć 
se javno ONOMU mužu, bez kojega kod 

nas ništa, ni malena ni velika nebiva, 

koj nam je duša svega djelovanja — 

sve u svem, i bez koga opet i ovo 

dielce težko da bi bilo kada ugledalo 

biela svieta. Ako si ON koj časak oz- 

• \ 

biljna svoga života njim zasladi, to će 
djelu biti najveća zasluga. 

Pisac. 

i. 

\ 

„Hvaljen Isus gospodo i gospodarice, 
Jedanaest je satih izbilo, 

Čuvajte vatru i svieće“ itd. 

Izpjeva na trgu grada N. u to doba njeke tamne 
jesenske noći majstor Pavo, noćobdija gradski, i ode 
glasnim korakom u pođkovanih čizmah i kabanici od 
siva darovca preko krševite kaldrme dalje, da se javi 
kakono čuvar grada i drugim sugrađjanom svojim. Mnogo 
se tud ludo diete prenu i prepade te probudi od sladka 
sna majku, robinjicu svoju, i pošto ga ona ušutka: aj! 
aj! zlato moje: poče snivati od baukovah i drugih sa- 
blastih dječjih; — mnogomu mladu, zaljubljenu, što od 
srdca da spava nemože, podrie se dubok uzdah iz 
grudih, a suhe usni prošaptnuše staru pjesan: „o jesen¬ 
ske duge noći u ; — što je staro i od nesna da spava 

nejmpže, to zastenja u svom grobu, Čuvši glas čovjeka 
živa; — a što još nespava, već pod vratih kradom šapće 
i ljubi se, to goni od sebe noćobdiju Pavla: id’ odtolen, 
nebroje se nam čaši; — poglavari pako gradski pre¬ 
bacuju s jedne strane na drugu svoje municipalno salo, 
te se na pola budni smieše od srdca nad divnm nesmi- 
ljenostju zakona, što no bdije u svakojakih slikah i da¬ 
nju i noću nad dobrom i sigumostju gradjanah; — što 
je po prelu, čijanju i drugih mobah, to lakrdiše i gro¬ 
hotom se smije nad promuklim i pospanim glasom vi- 
lovnjaka Pavla, komu je uzalud noći hodati, gdje krč¬ 
mari spavaju, već on mora danju da gasi svoju vječitu 
žedju, pa je uviek noću sanen i mamuran; — a koga 
je ovo doba noći zateklo kod trudna posla, — krvave 
zasluge, taj se krsti, „doba je“ veli i doziva dobrotvorni 
noćni spanak i čuvara angjela božjega — te u postelju; 
-kako tko; al kad kroz tišinu noćnu i lagan sa¬ 
nak prodrie glas noćobdijin do uha i duše staroga grka 
Mitra, trže se, kakono da bi ga grom udario, posjede 
za malo na postelju, iztiruć si oči, dok se izbistri; a 
pnda se maši za žigice, koje mu bjehu na stolcu do 
glave, upali svieću i uzdahne duboko; i pošto mu bješe 
malo odlahnulo, progovori sdm sobom nješto tužan a nje- 
što razjaren: 

„Prokleti brojevi! — Evd ima poliepo vremena, 
što me taj nesretni broj tako zaokupio, da ga se ne- 
mogu riešiti. Prije dvie nedjelje danah izide na prvi 

proziv; prije osam danah dobi strina Mara dvojku nanj. 
Meni idjaše sve po glavi, 'da je taj broj na redu; što 
mišjih, to nadjoh i u zapisniku; ali imađe njeka tajna 
neprijateljska moć, koja sjedi za vratom sreći svakoga 
čovjeka, te kad netreba, onda joj uzde popusti, a kada 
bi trebalo, onda ju na drugu stranu navratja. Ele valja 
se boriti; bez borbe neima pobjede! Eda li će ovaj 
glas, što mi još u ušima ječi, biti glas proroka, srećom 
naslana, ili će biti opet prosta i stara pjesma pijanoga 
noćobdije Pavla?. Pavao nije ni iz daleka nalik na glas¬ 
nika sreće; pače kada pomislim: njegda imućan maj¬ 
stor ... kartaš ... lutrijaš — a sada noćobdija i uza 
to pijanica! ... Moglo bi i tako biti; — hm! hm!... 
ali tko zna, kako je Bog s kim upravio ? ... kud puklo 
da puklo! — piši Mitre jedanaest! ... Nepar*; sre¬ 
tan broj! — Sladki broju! kad mi se toliki iznevjeriše, a 
ono možda nećeš ti! — Ima nemilostivih brojevah, koji 
su mi krvavi pred očima. Pitao sam ih svim svojim do¬ 
brom , premetao ih, kakono majka čedo. svoje, u duši 
danju i noću, pomoć božju na njih zazivao, zalagao ih 
molitvami i milostinjami;... a oni, kad trebaše, okrenuše 
meni ledja i odskitaše se kojekuda, gdje se za njih ni 
pitalo nije. Neima veće hulje, što je dvadeset i je¬ 
dan. Neznam, imade li sada već išta pod nebom, što 
bi mi pod tim brojem omiliti moglo; i da je toliko bla- 
goslovah božjih, da je kesah žutih dukatah — djaba 
ih! Jedanaest! — u sto dobrih časah!“ 

U tom eto ti, izza kako je grad obišao, opet maj¬ 
stora Pavla.. Udarivši pred kućom Mitrovom iz iznemo¬ 
gle ruke kopjem — obilježjem vlasti i službenoga svoga 
značaja, zapjeva triput muklijim nego li odprije glasom 
zamršujuć jezikom svoju pjesmu: 

„Hvaljen Isus gospodo i gospodarice, 
Dvanaest je satih izbilo!“ 

AgrkMitar, pošto je za ozivanja Pavlova pobožno 
mučao, nasloni glavu na lievu ruku, nakrivi spavaću 
kapu na glavi i stane dalje razmatrati ovako: 

„Dvanaest . . . dvanaest! — nu tko će svim ugo¬ 
diti? Istina, liep, svet i otajstven broj: apoštoli, kori 
angjeoski, sinovi Jakobovi, plemena izraelska, zeman 
duhovom... E moj stari druže Stevo! da te puste, kao 
što nepuste, sa onoga svieta, pa da sada, kako si čist duh, 
videć i znajuć, što mi pod težkom ovom putenom odorom 
nevidimo i neznamo; ... da sada dodješ — kako je 
tvoja doba, pa da tvomu brajnu Mitru prišaptneš u uho 
što će biti, što li neće: — liepo li bi ti to bilo! . . . . 
Nu što dvanaest? — Zar je to sveto pismo, što se pi¬ 
jani Pavao dere gdje mora? — 0 Bože! moja glava! 
Ta zar je meni sbilja sudjeno, da cio svoj život vodim 
rat s brojevi? Strašne vojske, mili Bože! sto putah 
ubijen sto putah oživi; čudne vojske! koju protivnik 
krvlju svojom valja da hrani.... Ta do biesa! kakovih 
dvanaest?— Da je san, ili što drugo, već pijana pjesma 

od pijana pjevača! Ne, ne! na javi se ljudi nevaraju... 
Jedanaest! —“ i to smumljavši u sebi, uzme krede 
te njom zapiše na crnu tablicu iznad postelje broj 11. 

Dok podjemo dalje, valja nam opisati u kratko 
osobu i život našega junaka. Ostavimo ga dakle, kako 
je spavaću na glavu nabio, svieću ugasio, još se jeda- 
red prekrstio, okrenuo se i na bodežljivu uzglavju svo¬ 
jih brojevah opet zaspao. 

Mitar je bio njekoč momak glavit, kao što ga se 
i danas ljudi sjetjaju, momak čestit. Ućedno živio, liepo 
se oženio, sretna vremena proživio,- al gorja dočekao. 
Nastali ratovi, nastala skupoća: više troška, manje do- 
hodka. Bogati baštinici, koji su stekli od drugih— kao 
on — malo su kada valjani radini^ Dok je sreće, dobro 
po uje; al od nesreće padaju i lipsaju. Roditelji njegovi 
nisu računali, da može danas sutra biti i drugačije; 
nego ga u dobro vrgli, a proti zlu nezaštitili. Veliku 
zlu treba i jak pobornik; al Mitar b^še slab junak 
za to. Nikad neratovao, oružje nepoznavao, pa propao. 
Težke rane, kojim nebiaše lieka do u vještoj radinosti, 
težko se bjehu razvalile o nevještini njegovoj svakomu 
proračunu u poslu. Nedađe mu se nikako oporaviti; i 
kao što veliko dobro čini čovjeka u zlu malodušnim, 
tako doskora i sdvoji. Nu blaga ćudnedademu na pute 
sobom samimi hrđjave; nego, pošto ga muževno doba 
još malo podržavaše, dodjoše one godine, gdje takovi 
ljudi, neimajuć samostalnosti duševne, padaju u slaboće 

babje, te traže lieka u praznovierju, u čudesih i sreći, 
i postanu igračkom kojekakovih tričarijah; ljudi štono 
velimo smiešni, o kojih se nakon žalostnih romanah 
pišu humoreske. — Ele da neima takovih značajah, 
nebi bilo ni tolikih komedijah ... a nebi bilo ni ove 
moje male lakrdije. 

Mi poznajemo grka Mitra samo kao osobu komičnu, 
i to nam oblakšava našu zadaću, jer se mi pravoj ne¬ 
sreći rado nesmijemo. Mi ga znamo od ono doba, kako 
smo ga vidjali sjedećega pred svojim malim dućanom 
na sanduku, ili za tezgom u dućanu na starom kožnom 
stolcu. Onda je trgovao poglavito slaninom, i to mu 
se vidjaše na svoj opravi od pete do glave. Bio je sav 
rekao bi da si ga izvadio iz čvarakah. Ja ga si nemogu 
đrugčije pomisliti, nego u njekom modrom kaputu i 
hlačah u čizmah, s kapicom na glavi i lulom u ustih, 
neprestano pušeć i uza to usnicami glasno pucketajuć i 
slineć, sa zabačenima na krsta rukama izpred dućana 
gore dolje hodajuć i pjevajuć, pače hm-hra-kajuć. Bio 
je čovjek krupan, trbušast, puna i sjajno-masna, zagor¬ 
jela lica, slabo kad obrijan, kratko ošišan — kao gla¬ 
vica češljugina, oborena pogleda, — zamišljen. 

Zašto zamišljen? Izvijajuć možda kakove systeme 
i visokomudre osnove? — Ne! Grk Mitar, kako ga vi¬ 
diš, nije nego jedan broj: subjektivno i objektivno. 
Duša mu vrvi poput mravinjaka od samih brojevah i 
sav sviet prikazuje se njemu jedino u brojevih. On ih 

poznaje i rimske i arapske. Dućan, soba, svkki komadić 
artije, pače i svi nokti na rukuh popisani su unj bro¬ 
jevi. Jedni se taru, drugi se pišu. Osim tih sobstvenih 
kombinacijah imadu debeli zapisnici,' u koje se od vu- 
cidbe do vucidbe upisuje sve, što je po široku svietu 
izišlo. To je dućan-knjiga, evangjelje i sve njegovo. Nad 
tim on nagnut kadkada po više satih mudruje, tražeć 
neumorno otajstveni ključ sreće. To je, što si je u glavu 
zapilio: zadaća života njegova. \ Kad tko s njim razgo¬ 
vara, to samo vriedi u toliko, u koliko je broj ili zau¬ 
dara po njem. U džepu mu je bilježnica s olovkom, a 
nad posteljom u spavaćoj sobi tablica sa kredom, te tud 
. lovi u snu i na javi. Rekne li tkogod: „Godine te i te, 
... dana toga i toga ..al on odmah maša se za olovku, 
da si osigura lovinu. Čovjek mu je 1, žena 0; a ide li 
ulicom čovjek i žena zajedno, to je deset; a sretnu li 
te sa tretjim, ... to ide ,nov račun. Sjednu li lastavice 
na krov: valja ih prebrojiti; prodju li guske: isto tako; 
koliko je satih svega skupa po crkvah udarilo: i to što¬ 
god vriedi. — Što je preko brojevah male lutrije, to 
ide na veliku, ako se slučaj podudara i malo sa faktič- 
nimi‘ izkazi zapisnika. 

Eto vam grka Mitra — mučenika božjega. Tko 
kako pogine, al on će upravo od lutrije. U njega je žena 
Kata, i od sebe malo smušena, a s njegove mahnite raz- 
sipnosti gotovo poludjela. Ona je dobra gospodarica; 
krešteličji glas čuje joj se vas božji dan po kući do u 

treći “komšiluk, kakono noću glas dobra psa, kućnoga 
čuvara. A i dao joj Bog na koga da se dere. Čovjek 
nesreća, djece Bog nedao, a preko toga nikoga u kući 
živa do jedne i to lude sluge Jerka. Jerko je pouedanik 
svoga gospodara; on odnosi brojeve u sbimicu i donosi 
u kuću one klete modre papiriće, u kojih je vas dom 
već ogreznuo, da ih možeš mierovi mjeriti: dom ogrez- 
nuo, a gospodar se živ sahranio. On drži u svem sa 
svojim gospodarom: udružene dvie sile proti tužnoj Kati. 
Mastna, na tjemenu splesana kapa sa zaklapljelim ošti- 
tom; otrcan prsluk; modra, na sto miestah progledala 
pregača; hlače izresanih nogavicah, a gore dronjak na 
dronjku; stare, okorjele papuče na bosih noguh: sve to 
kaže, da i Jerko ono malo svoje zasluge, pristajuć uz 
gospodara, baca u žaru sreće, odkuda se malo komu 
što vrati. On je čovjek suh, mrka lica, crvena nosa, ne- 
obrijan, zamišljen, te iduć putem djecu ruši, a ljudem 
glave razbija. On je napokon tajni savjetnik svoga go¬ 
spodara Mitra, i da su se po svem svietu tražili, nebi 
se bili bolje našli. 

Dogadjaji, što smo ih dosada pripovjedili, padaju 
u oči nedjelje. Taj dan prije podne odsjedi Mitar za¬ 
tvoren u svom dućanu, premetjuć one kobne zapisnike 
i snujuć nove trojke. A Jerko je u crkvi te se Bogu 
moli, da mu izmieni za krajcare hiljadah; kao da bi se 
molio, eda bi mu dušu spasio, što nikada ništa dobra 
učinio nije. Čudo je, al opet nije toliko, što ljudi, iduć 

za novcem vraga u pomoć zazivlju; al je čudo, gdje se 
od sama Boga traže velika dobra bez ikakove zavrede. 
Otar crkve sv. proroka Ilije opisan je straga vaskolik 
brojevi ; a i spreda prše izpod jastukah i otamika, kada 
se zadigne, papirići, što se svetcem pođmitju, nebi li 
ih, kad slučajno tamo okom svrnu, smotrili i za volju 
kojekakvim bekrijam čudesa tvorili. I sluga Jerko, kako 
je čovjek pobožan, ostaje često izza ostalih po koj čas 
u crkvi, te kako crkvenjak kuda na stranu, al on brže 
bolje za otar. — Kata ručak sprema, a izpred ručka 
.udara na s^ stajaće haljine: skute »od zelene svile, reklu 
od crna aksamita; glavu povija surom, žuto-piknjastom 
šamijom, a na noge obuva crvene cipele. 

Posije jela, začinjena gorkim razgovorom o lutriji, 
navrati Kata, da dokine svoje težke muke, razgovor na 
druge stvari. 

„Drago! danas četrnaest godinah — —“ 

Al uzalud; kako izusti broj, al se .Mitar zateče i 
zapita Jerka: ,,E moj Jerko! što misliš za taj četr¬ 
naest? 4 

A on mu smrknut, odvrati: „neima osam danah 
što je izišao. 4 

„Što je izišao — 4 đođade mekanično gospodar i 
mahne rukom Kati: „kako dalje Kato? 4 

„A jao! ta Bog te ubio! ta ti ćeš sbilja vas sviet 
da polutrijiš; ta dušu ćeš s tvojimi brojevi da mi iz¬ 
vadiš. — Četrnaest da godinah, što je umrla sestra 

Margita, a ti za toliko isto godinah pametniji bio. Da 
nisi odposlje poludio te djavolu pamet i dušu založio, 

te se nebi ono njeno devetero djetce danas- a 

„Devet! — nije hrdjav broj u primieti potiho 
Mitar. 

„— da nesrećo! nebi se ono devetero djetce danas 
kao ničije po svietu potucalo, kakono devet sinjih ku- 
kavicah. —“ 

„Devet i devet— osamnaest; slabo dolazi! — da 
da Kato! osamnaest, ili da reknem devet sinjih kuka- 
vicah; — pravo veliš. Jerko, što misliš ?“ 

„Ekstrat, gospodaru!“ 

„Ta tri sta vas — - w razljuti se Kata, digne se 
i bijuć se šakami u prsa, a glavom kimajuć izide iz 
sobe, a Mitar za njom vikne: 

„Mnogo je za malu, možda bi bilo za veliku. 
— E moj Jerko! tako ti je; tko će našim poslom da 
se bavi, taj neka se neženi. Zar žene znadu, što su ti 
poslovi! Sve jednako: „daj u kuću“, kao da se čovjek 
za drugo ništa nemuči, nego da sve pojede. To - ti skrbi 
za danas, a ne misli za sutra... i da bi, gdje je danas 
krajcarica, tamo sutra mogla biti hiljadica. Pravo kažu 
ljudi, da je glavom raditi najtežje; a kada još uza to 
imaš druge brige na vratu; kada pčela još bumbare da 
hrani mora, onda bolje po svakoga, da ga neima. Blago 
tebi, koji možeš sada da odeš u lutriju, pa da sama 
sebe, kako tu stojiš, dušom i. tietom na ekstrat metneš, 

pa da nitko za te nepita, — da si srdce izdovoljiš, kako 
ti drago." 

„Liepo je, jest gospodaru! kada čovjek stoji ovako 
sam kao prst na svietu; sama sebe da hrani i odieva, 
kakono ja, as drugim da radi što mu srdce ište. Ali 
sada mi valja „k rodi"; tamo će biti malo družtva; a 
sutra idem, kako rekoste, da zaručim one brojeve sa 
srećom ili nesrećom. Dakle jedanaest ekstrat." 

Jerko ode, a Mitar se stane opremati, te će i on 
svomu 4t6ni (komšiji) Marku, da se s njim malo po- 
razgovori. 

2 . 

Stara navada gorja je od pijavice i krpelja. Koga 
uhvati, tpga nepusti. Zato nas nepotvori nitko moralnim 
okrutničtvom, ako li našega Mitra ostavimo još za pet 
irgesecih onakova, kakova smo ga poznavali tolike go¬ 
dine. A kad prodje to pet mjesecih, al on ujedared: 

„Amo Jerko!“~ zovne, — obazrievši se prije njekoliko 
putah na sve strane, tihim glasom i podmuklo se smie- 
šeć, kao što bi se nasmijao od prilike čovjek, koji je 
pronašao, kako se zlato gradi, — svoga slugu sa dvo¬ 
rišta; gdje je upravo drva ciepn-o, u sobu, te pritisnuvši 
ga uzhitjen na svoje otčinske grudi, prišaptne mu u uho, 
jecajuć od težka veselja: 

„Jerko! dakle u četvrtak." 

„Dobro, gospodaru", odgovori sluga suhoparno. 

„U četvrtak,je Spasovo“, nastavi dalje gospodar. 
„Meni se čini, da je na takove dane i Bog bolje volje 
nego li inače; zato sam izabrao taj dan. Samo šuti, ne- 
kazuj nikomu ništa. “ Zatim mu stisne nješto u ruku i 
produži: „Evo ti dvadesetica, nova kao da je sada iz 
kovnice; s njom otiđi u manastir otcu Vinku, pa mu 
reci, da mu gospodar Mitar šalje na svoju namjenu. 
Ako li bi upitao, kakovu namjenu? a ti mu reci: na 
svoju namjenu; i ako bi još šta propitivao, a ti ga mo¬ 
žeš ušutkati tim, da mu rekneš, kao čovjek, koj se 
takodjer nješto malo razumije u nauk krstjanski: otče 
Vinko, Bog znade zašto je, a vam evo za vaš trud i 
muku. — On se je već višeput za me Bogu pomolio i 
čovjek je, koj se nedrži da sve znade, kao mnogi drugi, 
te kad im se kazuje za ovo ili ono, što se nevidi svaki 
dan: a oni odmah presude, da nijć istina. On je s me- 
nom već dočekivao jedared vukodlaka u kući abadžije 
Lukše; od toga istinabog nebi ništa, ali ne zato, što biti 
nemdže, nego što se je u nječem pogriešilo. 0 tom bi 
ti ja, moj Jerko! mogao silu kazivati — al j'amimo; 
kako je sa svetom vodom ? w 

„Ima je do jedna litra iz samoga suda crkvenoga* 
odgovori sluga. 

„No, no! w prihvati gospodar, kao čovjek u tom 
vještak, „nije stalo do toga, koliko je je; samo da je je. 
Jedna kap svete vode više je vriedna, nego li pun zde¬ 
nac druge, nego li sva naša Bistra. Al još ima jedno* 

dodade gospodar, metnuvši prst na usta: „treba i svete 
“bjelice (krede). 14 

„A čemu to?“ zapita začudjen sluga. 

„Čemu?... evo čemu. Vrag će čovjeku dobro, jer 
mora od Boga; al on ostaje dušmanin naš. Zato, da 
nemože čovjeku nahuditi, opiše se poveliko kolo svetom 
bjelicom i u tom kolu valja da stoji onaj, koji ga 
doziva. U takovu ću kolu stajati i ja noću na Spasovo i 
viditi ćeš, kada dodje, kako će moliti, da iztarem kola 
samo kolika je stopa čovječja; ali jok! — Tud mogu 
raditi, štame je volja; a on, i koliko bi rad, neće smjeti, 
pošto je živa glava na njem — u nutra. Pa da ga iz 
kola grdim i volujskom kandžijom, kada bi me volja 
bila, preko ušiuh bijem: pn će stojati kao. prikovan na 
medji kola, ništa nego sve moleć, da ga pustim, jer me 
je rad cjelivati ii mi nješto prišaptnuti za tajno blago, 
i što mi poručuju-moji pokojni — i drugo koješta .. 

„Bog snami u , progovori sluga i prekrsti se, „toga 
nisam znao do sada. u 

„Neznaš ti mnogo koješta, moj Jerko M , reče gospo¬ 
dar, smiešeć se ponosno; „što neznaš, to ćeš vidjeti. 
Do nedjelje će i djače prepisati zaklinjalicu. Mnogo me 
je tijiđa stalo, dok sam ju kradomiee nabavio od Štr- 
kelje, za koga,, kako znadeš, vele, da imade u tikvi 
vraga. Imade i drugih zaklinjalicah kojekuda; al ova će 
biti najbolja; na tu je već mnogi djavao, hoćeš nećeš 
uzišao na zemlju. Sve je dakle u redu. Ti pred večer u 

četvrtak sve spremi, pa liepo u vinograd kone Marka. 
A1 da nezaboraviš čuture s vinom, da smo malo slo¬ 
bodniji." 

„Razumijem, gospodaru" zaključi sluga, komu se 
od straha kesijahu svi vrazi već sada pred očima. 

To ustanovivši, odu svaki sebi: sluga na drvenik, 
a gospodar uzamši kapu njekuđ u grad. 

U tom dodje kono Marko, i postanuvši na pragu 
sobnom, povikne: 

„Komšinice!“ 

„Evo me, kono!" javi se Kata iz kuhinje i dodje 
u sobu. 

„Kako je, moja tužna komšinice? čemu tako sjetno 
neveselo?" upita nadalje Marko. 

„Meni, kono, nerodi više ta voćka; meni je zapalo 
za uviek ono sunce, što ga ljudi zovu veselom i dobrom 
voljom. Vi znate kako je." , 

„A gdje nam je Mitar?" 

„A tko bi ga znao, moj kono, kuda on tumara. 
Valja da lovi opet brojeve po svietu. Težko meni s njim! 
Posao slabo ide, a kuća hoće da nam se uruši nad gla¬ 
vom. A on, mjesto da štedi i opravlja, pošilje dan na 
dan i dućan i kuću u one ralje paklene — u lutriju — 
te dade sve, i najposlje kapu s glave za one ništetne 
cedulje, za koje sam mu već tolikoput rekla, da su mu 
ulaznice u vječnje prokletstvo." 

„A što biste vi meni dali, komšinice moja“, reče 
Marko nakon poduga promišljanja „da ja uzmem liečiti 
Mitra? Možda raste gdjegod koja travica i za njegovu 
bolu. Ja sam ušao u trag njekoj novoj ludoriji njegovoj. 
Izdađe ga djače, što je na stanu u moga susjeda. Tamo 
dađoše on i Jerko prepisati za dobre novce, ali da 
ostane tajno, njeku knjižicu, koju ja poznadem od svoga 
djetinstva. Na tu knjižicu misle lude, kao što je on, da 
se doziva vrag iz pakla s blagom svieta ovoga, a u za¬ 
mjenu da traži dušu čeljadeta, koje ga zove. I eto tako 
vidim, gdje ubogi Mitar hoće i ono malo traljave duše 
da prodade nečastivomu. Nu nadam se, da ću ga 
spasiti, ako bude ono, što ja mislim, iz rukuh vražjih. 
Malo će istina oskupo platiti; ali pamet za bezumje nije 
još nitko jevtivno stekao. Ako do koj dan dodje kući 
modrih, namecanih ledjah, a ono znajte, da je od moje 
ruke. Imade bolestih na svietu, koje se tim načinom 
lieče. Kad sam ja išao u djačke škole, onda se je tamo 
učilo: udri mahnitca po glavi, da osjeti. Da li se sada 
uči, to neznadem; ali je jedini liejs za mnoge bolesti. 
Da nije zabranjeno šakom iza uha, a ono bi mnogi čo¬ 
vjek već odavna ozdravio. Ako li mi ovaj put nepodje 
za rukom izliečiti ga, a ono ću pokušati još jedan liek, 
al tud — ostao propao. Ako V ostane— ema će zdrav 
ostati; ako propane, nije ga šteta. Što rekoste na to 
komšinice ? u 

„Da je meni koga u protuži Kata „pa da mi ga 

ozdravi, ljubila bi mu i ruke i noge; molila bi mu se 
Bogu za zdravlje, dok god sam živa; — al ja nevjeru- 
jem. Nebi marila, da mu se malo učini ona nevaljala 
koža, samo da bi jedared skinuo svlak one hrdje, u 
kojoj je sada. 44 

„Prekinimo, evo ga. Nemojte komšiniee, da me 
kakogod izdadete ‘ i da nam propane ova prilika, od 
koje se ja svemu dobru nadam. 44 

U tom unidje Mitar u sobu i začudi‘se malo, za- 
tekavši svoga konu u onako vatrenu razgovoru s Ka¬ 
tom. Neboji se on, da će mu tkogod preljubiti ono zlato 
njegovo; već on zazire od vječitih opomenah i naukah 
svoga kone Marka; — a Marko i žena, te još onakova, 
kao šta je Kata, gotova njemu vojska, kojoj je mučno 
odoljeti. Kad je Kata sama, rečita je — prosto joj od 
Boga bilo — ali je silnija batina od rieči; no se kono 
nemože ušutkati batinom. On je njemu, što se njekih 
poslovah dotiče, kost u grlu. Nemože s njim deset rie- 
čih progovoriti, ni jednoga zalogaja izjesti, da mu ne- 
prospe živu žeravicu ljutih zanovetakah na glavu po¬ 
radi njegove ludnje za lutrijom. No je Mitar mudra — 
prosti Bože glava, i igra se čednostju vodenice sa po- 
zledivim zrnjem svoga nesmiljena kone. Te tako ušavši 
u sobu, pritrči k njemu, savije mu ruke oko vrata i 
pozdravi ga: 

„Zdrav mi bio, kono Marko! Koliko slabo dolaziš, 
toliko da Bog da-sreće donosio. 44 

A ovaj mu odvrati: 

„Kakove tosrećice, bogati? Tko o čem živi, moj 
kukavče Mitre, a ti sve o lažnoj sreći, koju za onaj njen 
kidljivi rep već toliko hvataš, a nikako je uhvatiti ne- 
možeš, — kao što luda djeca hvataju po suncu sjenu 
svoju. Da znaš, što mi se je snilo! Silni broj! i to sve 
po izbor broj! A ja sve velim snu u snu: Nisam ja Mi- 
tar; već hajdete u komšiluk, tamo ćete ga naći; nemu- 
čite mene uzalud. — A kad se probudih, al ono mene 
zaokupili komarči, kako mi žena zaboravi s večera za¬ 
tvoriti prozore. Muka su dakle brojevi, kad s mukami 
na san dolaze. u 

„E trice i kučine“ prekinu Mitar „valjada sam i 
ja baš tako poludio za njimi. Kadno pokušam; a zašto 
da nepokušam? Pokucam, nebi li mi se otvorilo. K 

„Kadšto, počesto, pokucaš na vratili sreće; nije li 
kono? A znaš li, što su vidjali ljudi, koji su na tih 
vratih kucali? — Kada se vrata otvore, iztrči preda te 
nestašno, krilato diete sa žarom u jednoj ruci, iz koje 
drugom ždriebove udesa po svietu prosipa, te tko mu 
nezvan dodje, tom se grohotom nasmije, za nos ga po¬ 
vuče te mu magarečje uši na glavu nasadi' i rekne: če¬ 
kaj malo!“ 

„Jami šalu w presječe ljutito Mitar, „doći će vrieme, 
gdje ću i ja tebi kazivati priče. A ti ženo, šij kese i 
izpremaj sve iz ladicah. Za koj dan!“ 

„Zar tako Mitre ?“ 

2 

„Tako da! kono Marko. Hrdjav djak, koj uči, a 
nenauči. Tako da!“ i pri tom pogleda oholo s lica na 
lice, najprije -svoga konu, pa onda Katu; a oni se oboje 
učinili nevješti, znajući dobro, što je naumio. 

Za malo se kono digne i otide, a Mitar ostane 
mučeć si ženu sve do njeko doba noći, kazujuć joj za 
ljude, kojim je Bog dao, te su jedni vidjeli gdje novci 
na blagoviest gore, a drugim se nebo otvorilo te im se 
spustila kaca blaga na zemlju, i kada sutradan odoše. 
da kopaju na onom mjestu, nadju pun vrhom kazan sa¬ 
mih dukatah; drugim se opet nedade Bog pomoći, dok 
nezapisaše vragu duše, i on uzamši taj odkup, obash 
ih blagom od pete do glave, itd. 

„A kako si naumio ti?“ upita ga Kata; „svake 
godine izlaziš, da noću na Spasovo u nebo zjaš; 
k tomu si probdio tolike blagoviestske noći, nebi li gdje¬ 
god zapazio, da iz zemlje gori; niti se potipaš, niti ti 
palica u zemlju propada, kao drugom svietu; a žedan si 
novca, kakono duga vode; što drugi vračaju, ti se lu¬ 
trijom tamaniš.... Što ti dakle ostaje, nego da — Bog 
budi s nami— već napokon vragu dušu prodadeš, nebi 
li ti se on smilovao, kada se Bogu umoliti nemožeš.“ 

„Toga biti neće" zateče se Mitar „jedna je duša 
i zamjene joj neima. Volim se stubokom upropastiti, 
nego li se vragu prodavati —“ i uza to mu udari stu¬ 
den znoj na čelo, a glava mu klonu. „Hajdemo spavati! 
što smo udarili u takove razgovore, da nam — nedaj 

Bože — na san dodju. Ta dosta je nemira i brige da¬ 
nju, pa da se ni noću odpočinuti nemože. Lahku noći" 
„Lahku noć, Mitre!" 


3. 

Da ti je bilo izići na Spasov - dan pod večer u 
podvinje grada N. te iz prikrajka motriti, to bi bio vi¬ 
dio, kako se je kono Marko oko osam satih natisnuo • 
uz plot svoga vinograda te brže bolje —■ u kolibu. Pod 
pazuhom mu ovelik svežanj, a u ruci podobra kijača, 
što ju je malo prije usjekao u glavici, kud je prolazio. 

Sat od prilike posije toga, kako se je bio već 
mrak uhvatio, grebe preko ravna polja grk Mitar i s 
njim njegova vierna sluga — put vinogradah. Obojica 
su se zasopila, nješto od nagla hoda, a nješto od težka 
razgovora. 

„Mene je strah, gospodaru", reče u njeki par sluga. 

„Ta šuti, kukavice 1 Kakov strah! I ako jedjavao, 
zauzdan je i neima vlasti, da nam šta zla učini. Evo 
njemu popare!" i potrese torbom u ruci, gdje mu bijaše 
bjelica i knjiga zaklinjalica. 

„Kako mu drago, gospodaru, ja tomu mnogo ne- 
vjerujem; knjiga je knjiga, a bjelica bjelica; već ja mi¬ 
slim, da usiečemo gdjegod dobar glogov kolac, on će 
nam biti možda od bolje pomoći." 

* 

„S glogovim kocem ide se na vraga, koj je sam 
nezvan došao; ali koga ja na ovu knjigu dozovem, tomu 
su dosta ove strašne rieči, krst i ime božje. a 

„A kakov će doći, gospodaru, da znadem, kako ću 
se manje prepasti ?“ 

„Kako ga uzbude volja; on se prometje u sve, 
što hoćeš: u mačku, zeca i što uzhtije i što mu uzbude 
najpriličnije', a danas valja da na svaki način dodje 
tako, kako će moći nositi kovčeg s blagom; esapim 
dakle, da će se prometnuti čovjekom; čemu dakle da 
se bojiš brata svoga ? u 

„Nu svakako mi se čini probitačno, da vrata osta¬ 
vimo otvorena, ako uztreba bježati.“ 

„To možemo, premda nuždno nije. Njemu netreba 
kuda će unići, a nam, velim ti, neće trebati bježati; ... 
ali opet neka bude na tvoje.. svejedno je.“ 

„Evo nas, gospodaru, kod kolibe. “ 

„Kod kolibe ... da reknem kod kolibe ... nješto 
... neznam ... ništa, ništa.“ 

„Dozvolite mi, da se za vas uhvatim. u 
„Uhvati se luđjače, koliko ti volja, u 
U tom počmu uzilaziti preko stubab. Kada su bili 
već na pola uzhoda, nješto sušne, sluga se uzdrhtje, 
noga mu se omakne i kako je držao gospodara za lakat 
od oprave, tako padnuvši nauznako povuče i njega za 
sobom. Odkotrljaše se do dolje, jedan se prepade od 
drugoga i stadoše bježati kao bez duše. 

U njeke njekavice ustavi se gospodar, komu uz- 
budne žao tolikih pripravak, i, hvatajuć u rubac krv iz 
nosa,stane dozivati slugu si: „Natragnesretniče! Stani! 
Stani! Koj ti je bies? Kud si navalio? Od čega bježiš? 
U što tolike spreme, pa još da me na posljeđku ludo 
iždadeš: “ , 

Sluga se vrati, blied kao krpa i zasopljenkao pa¬ 
rip: „Ja bježim od straha, a čemu vi gospodaru?" 

„Ja nebježim ludo, nego samo htjedoh da tebe 
vratim; hajde natrag!" 

„E, hajdemo u ime božje; — a što ono bi?" 

„Što bi, babo nijedna! — gdje se je još čovjek 
miša poplašio?" 

„Nebih ni sam rekao, ali evo vidim." 

„Što vidiš? Koga biesa vidiš?... hajde natrag!" 

I tako se vrate u kolibu, osvrtjuć se čas jedan 
čas drugi, sa,d na ovu, sad na onu stranu. 

Uzpevši se u gornju izbu, izvade najprije večeru 
iz torbe, da blaguju. 

„De založi, Jerko!" 

„Nemogu gospodaru. Hoću našte srdca da ga 
dočekam." 

„A što sve gutaš, kada nejedeš?" 

„Bit će i vam tih oklizotinah, da si njimi zasla¬ 
dite večeru. “ 

„Ti se, čini mi se, od straha daviš?" 

„Gledajte, da se i vam nedogodi štogod gorjega." 


Digitized by Google 



„Nebenavi, Boga ti, da zašto smo došli amo?" . 

„Lahko smo došli, no kako ćemo otići ?“ 

„Kazao sam ti, da se netreba ništa bojati." 

„Vi mene učite, što sami nevjerujete." 

„Sada je dosta! Šut! — Tebe slušajuć sbilja bi 
čovjeka strah spopao. Ti nisi nego da sa ženami perje 
čijaš, a ne da vragove dočekivaš." 

„Nije ni moj babo vragove dočekivao, pa je dobro 
prošao; a kako ću ja skupa s vami, viditi ćemo.“ 

„Ni rieči više, već na posao. Jedanaesti sat ide, 
a kue dvanaest valja početi. Izvadi krst i voštene svieće, 
pa ih namjesti; a meni prigotovi bjelice, knjigu i po¬ 
njavu." 

To sluga učini i zapita: 

„A hoću li i ja u kolo?" 

„Da što ćeš? — ili ćeš da te djavao odnese?" 

„Pa što mi valja raditi?" 

„Šutiti, kao da te živa neima, ako te on štogod 
neupita." 

„Ako li me upita, bojim se, da neću umuknuti za 
uviek. Ah jao meni!" 

„Nejauči, hrdjo!" 

„Pa što ću sada, gospodaru? Ta žalostan, niti 
puške, niti kolca — a nedaj Bože da nam uztreba." 

„Jezik za zube! Danas sam ja gospodar pakla. 
Amo mi bjelice; ali sada da se maknuo nisi" — i 
uzaiuši bjelice, stane nješto moliti i uza to oko stola 

na dvie od prilike hvati uokrug kolobar vući; i kad ga 
sastavi, uzdahnuvši rekne: „Evo ga. 1 ® 

„Razmaknite ga malo, gospodaru; ta to ništa ne- 
košta; bit će nam tiesno.“ 

„Jedan korak dosta i predosta. ŠutJ — Koje 
je doba?" 

„Tri četvrta na — dvanaest!" biahu posljednje 
rieči slugine. 

Na to ga gospodar utjera u kolo, pobaca brže bolje 
haljine sa sebe, umota se u ponjavu, a na glavu natuče 
bielu spavaću, kao da će vraga da plaši, krst nastavi, a 
svieće zapali i mahne opet rukom slugi, da bude miran ;' 
a on sam nemogaše nikako oprave na sebi namjestiti, 
već od težkoga natezanja zadro već i kapu i ponjavu, 
a svieće mu sve slabo gore, krst dobro nestoji, — te 
svaki čas ukresuje i namiešta; — a od uboge sluge 
nečuje se više ništa do tiha šapota otčenašah i zdravih- 
marijah i po gdjekoj težki uzdah, uzakoj bi mu udario 
švakiput debeo i studen znoj na čelo. 

Dvanaest udari, a Mitar knjigu otvori i poče za- 
klinjati: „U ime ... u ime božje i svih ... i 
svih svetih njegovih zaklinjem te du ... 
du . . . duše pakleni" — (verige zazveče, gospodaru 
koljena pošklecnu, a sluga si rukama oči zatisne), — 
zaklinjam te duše pakleni, da uzideš amo 
iz crnih dvorovah svojih i da mi đone-seš, 
što sam u Boga izmolio-“ 

Vrata se otvore i djavao unidje. Crn je kao Ara- 
pin i čudnovato odjeven. Na glavi mu mala crvena ka¬ 
pica, a na plećih zelena dolama; noge su mu od beda- 
rah pa do izpod kolienah dlakom obrasle, a mjesto pr- 
stah nožnih imade kozje papke. Iz ustah mu vatra suklja 
i osvjetljuje one strašne oči i usnice, crljenije od ikakve 
krvi. Med noge je rep podvio, a uši mu nisu kao u čo¬ 
vjeka. Oko vrata mu o remenu kovčežić, a u desnoj 
ruci podobra toljaga i za pojas zadjeveno pismo. 

Unidje i stane na medji kolaMitrova, te ga uzme 
motriti, smijuć se, kao što se vragovi kese. Mitar se 
siromah uzševrdao, i neznajuć dugo, kako da s njim pro¬ 
govori, napokon skine kapu i pozdravi ga: 

„Hvaljen Isus. . . sluga pon. . . . (vrag se strese 
i kao medjed žaniumlja i zapita:) 

„Ti li* si me zvao?" 

„Zvao sam vas da . . . zvao sam vas. \ . ali ako 
vas je volja, ... ja nemarim ... to jest . . .“ 

„Ha! ha! ha! Ništa, moj Mitre Kuburdjiću;na tvoj 
poziv evo me; ali da znaš, da vrag ovolik put nečini 
uzalud." 

„Bog s nami! i ime mu znade" šaptne sluga. 

„Šuti, Jerko Šeprtljiću" izdere se vrag. 

Sluga padne niče na zemlju. 

„Nemojte mi štogod zamjeriti ... ja nisam tako 
mislio —“ prihvati brže bolje Mitar. 

„Nisi li ti od mene zahtievao ovo blago?" 


N 

„Ja, — jesam ... to jest . , 

„Jesi dakle; kada jesi, a ti podpiši!" rekne vrag 
i nadkuči se nad kolo te mu doda ono pismo; „dušu 
mi ,tvoju pripiši, dobro ću ti ju platili, premda nije mnogo 
vriedna. Uzmi! neoklevaj!“ 

„Gospodaru i vraže pakleni! . . . čekaj da ti ka¬ 
žem —“ 

„Ni rieči više, — podpiši.“ 

„Neznam pisati/ 

„A odkuda znaš čitati i vragove dozivati?" 

„Pisati bi na posljedku i znao, gospodaru, alinei- 
mam čim, tako mi Boga istinoga." 

„Evo .ti" i tim se maši vrag izpod one kozje ko¬ 
žice u džep i pruži mu olovku; a da je u taj par ku¬ 
kavni Mitar išto vidio, to bi bio upoznao čakšire svoga 
kone Marka. 

Mitar se razplače; al od strašnoga pogleda vraž¬ 
jega nemogaše mu se na ino,, nego podpiše i vrati mu 
pismo. 

„Sada s Bogom" rekne vrag i podje. 

Al Mitru bude žao, da dade dušu za ništa, te ljutit 
vikne za vragom: 

„Zar tako, vraže? ti mene prevari; gdje je moje 
blago?" 

„Blago! ... da sbilja blago!" odgovori vrag vra- 
tjajuć se kolu, i postanuvši opet na medji zagrmi: 

„Mitre Kuburdjiću I okretji ledja 1 i ti Jerko drži' 
se, da vam platim i jednomu i drugomu. Gkretjite pleća! 8 
zavikne još jedanput i zakorači u kolo. 

„Natrag vraže! natrag! 8 prodere se Mitar „onamo 
je tvoja medja. 8 

Vrag zakorači drugiput 

U tom Mitar spopadne njekoliko drvenih krstićak 
sa stola i stane se njimi bacati na vraga; a Jerko se 
uzeo sve jednako krstiti. 

Trećim korakom zamahne vrag toljagom te razpali 
njom najprije gospodara, pa onda slugu ... te opet 
gospodara, pa slugu. 

Obojica, nagnu bježati iz sobe te preko stubah i 
vinograda jaučuć ... a vrag sve za njimi, i izprati ih 
upravo do na vrata vinogradska i vrati se. 

Oni odoše modrih ledjah, negovoreć nijedan ni. 
rieči, već sve se Bogu moleć, dok napokon nedodje Mi¬ 
tar k sebi i rekne slugi: 

„Težko li ti izvukosmo, moj Jerko; eto nam blaga. 
Tko bi se tomu bio nadao, da će vrag preko svojeme- 
dje. Jao! težke sramote, ako se doznade, što bi s nami. 
A kako se neće doznati ? Tamo nam je ostalo orudje, 
a kući nosimo modra ledja. Što će reći gospodarica, kad 
nas vidi ovakove? 8 

„I pravo vam je 8 odvrati ljutit sluga; „biaševam 
s vragom tikve brati. Mene lje neuputi nitko više u taj 

posao. A sada, kako nam je, tako nam je. Eda bi Bog 
dao, da se tim opametimo. “ 

U tom razgovoru dođju kući i legnu, da nitko ne- 
čuje, svaki u svoju poštedu. A1 je tvrda postelja pod 
namecanimi ledji, a i djavao im se nekida s očiuh, već 
stao pa se smije i jednomu i drugomu. Sutradan osva- 
nuše od straha i boli obojica u ljutoj groznici. 

4. 

Deset putah je, štono vele pjesnici, sunce izašlo 
i zapalo, a prosto rekav, deset danah izteklo od one 
kobne noći, gdjeno se grk Mitar sa svojim slugom pr- 
viput u životu bješe sastao sa napasti paklenom; od 
strašnih mukah, što tud podnese, osušio se je kakono 
živ svetac; a sluga mu se pretvorio uz ono malo mesa 
oko kostih, što imadjaše prije, u pravu okostnicu smrti, 
koju je sto putah pred očima vidio, sto putah nehotice 
ogrlio. Što drugom svietu izilazi sunce proljetnje u pjes¬ 
ničkoj slici djul-vienca i odore, to njim izhadjaše sada 
krvju nadojeno od nemilih mukah, koje ih bjehu težko 
pritisnute; što je drugim sladko uzdisanje, sjajna mje¬ 
sečina, to njim dvojici nesvieti noćni putnik na nebu za 
drugo, nego da se o njem mjeseče, kao što se dobri 
stvorovi božji danju sunčaju, kojekakove paklene sablasti, 
od kojih im sve vrvi pred očima, da nemogu odpočinuti 
nijednoga časa. Groznica je popustila; što. liekovi, što 

bajanje starih susjedah, što ih Kata bješe u pomoć pri¬ 
zvala, pomogoše; — al nemogu da pomognu od one 
nutarnje groznice, koja im dušu prži, a srdce užasom 
steže. Za to deset danah prošao je ubogi Mitar sav 
■ pakao, kako je dug i širok; i da mu je dano od Boga 
perom slikati ono, što vidi i u mašti svojoj doživi: to 
bi slika njegova pakla živahnostju i razlikostju daleko 
nadkrilila sve strahote Dante-ove. Tud on prolaziaše, 
pratjen mjesto rimskoga pjesnika od sluge svoga Jerka, 
preko drugojačijih ponorah i sretaše drugojačije muče¬ 
nike , nego što se ikada mogoše zametnuti u glavi 
slavljena pisca „božanstvene komedije.* Mjesto tužnih sbo- 
rovah velikih kraljevah, svetjenikah i drugih griešnikah, 
što ih Bog za njihove opačine odsudl na vječite muke, 
kazivao bi nam on za cvilnu četu lutrijašah i vragozovah, 
za koje je vlada paklena izumila posebne, preoštre muke. 

Tako izmučeni i nakaženi do zla boga sjedjahu 
gospodar i sluga svaki na svom stolcu u sobi, kadno 
Mitar slabim glasom progovori ovako: 

„Hvala Bogu, opet smo koj čas sami. Gospodarice 
neima*. 

„Neima gospodaru.* 

„Kako je tebi, Jerko?* 

„Bijaše već podobro; ali evo nove biede.* 

„Kakove za Boga? je li iz kolibe sve izpremljeno?* 
„Baš to! — da vam kažem. Po vašoj želji zamo¬ 
lim onomad moga druga Andriju, da ode brže bolje u 

vinograd i sve, što u kolibi nađje, ovamo donese. Mo- 
radoh mu kazati sve, što i kako je bilo, inače bi me 
težko bio poslušao. Donesav on stvari ovamo, razvežem 
ponjavu; kad tamo, ali me sve one groze opet spopa- 
doše, kad medju ostalim kršom zagledah — i rep vražji, 
onaj isti rep, što ga je imao, a ja ga dobro upamtio; 
jer kao da ga ovaj čas gledam, kako ga je medju noge 
podvio. U onom strahu uzmem ga u krpu i odnesem u 
svoju komoru, te ga strpam pod uzglavje; — ali od to 
doba više neulazim u nutra i već sam dvie noći pre¬ 
spavao pod kolnicom; — što ćemo sada?“ 

„Što Ć€mo! — Ti pitaš što ćemo? Amo s njim; 
kad on meni dušu, a ja njemu rep.“ 

„E dobro! ja još volim, samo da nije u mene. Vi 
se s njim popravite; a od mene dalje mu kuća. Ala 
čudan ti je rep u vraga: baš kan’ da je lisičji.“ 

„Kakvi mu drago, vražji je. A što ga izgubi, to 
bi mogla biti sreća po mene. A moj Jerko, što sam ti 
se napatio! Već sam zato zavriedio, da me Bog oprosti.* 
„A da što su muke paklene ?“ 

„Šuti! zaniemio da Bog da. Što bi me imao tje¬ 
šiti i miriti, to mi još o paklu govoriš, kao da ga ni¬ 
sam već desetput gledao i pretrpio. Misliš li ti, da je 
šala, kada znadeš, da ova duša, što je u tebi, nije tvoja, 
nego— tudja, i to još čija? Koliko samputah za svoje 
bolesti ustajao i u zrcalo hukao, da vidim, kakova mi 
je. Sve me strah bijaše, da neće staklo pocrnjeti od nje; 

da neću zagledati što crno, krilato — znaš već što. 
Jao, jao, — opet me muka spopada. Jerko! bježi! bježi 
za Boga! Ovo, što s tobom govori, nije Mitar, gospodar 
tvoj, nego djavao, što je unj usio! Zar ti neuđara po 
sumporu? Zar nečuješ, kako krili leputje, kako se dere 
i kako mi nokti po utrobi rije ? — — — Jao! moja 
glava, razpasti će mi se! — moje grudi, razvaliti će 
mi se!“ 

„Umirite se gospodaru! ja kriv, ako nebude dobro ; 
valja vragu da rep izkupi; neka dodje; ja ga se više 
nebojim; gorje biti nemože, nego što je bilo; a kada 
bi čestje bivalo, vjerujte mi, da bi čovjelcaia posljedku 
obiknuo i s njim drugovati." 

„Pravo kažeš, moj Jerko; hodi da te poljubim. I 
ja mislim, da će vragu biti više stalo do repa, nego li 
do jedne kukavne duše. Medju toliko ,tisućah za jednu 
se gledati neće; a njemu je opet sramota, da medju 
đrugimi vragovi kusat hoda i da mu se sav pakao smije, 
misleć, da su mu rep gdjegod odsjekli. Takova se šta 
možebiti od kad pakao stoji nije dogodilo, pa neće ni 
on htjeti, da se njim rug tvori. Moram ti upravo kazati, 
da me taj rep puno slobodi i nemalo svega straha 
rešava." 

„Tako, tako gospodaru; — ja se nadam, da će 
biti sve, kao što je i bilo." 

„Da — da — da; ali — gle —gle" —progovori 
veselim glasom gospodar, lice mu se razvedri i potezi 

na njem oživiše — „kako, Boga ti, na lutriji; nečuješ 
li, Sto je sve ovo vrieme izišlo ?“ 

„Jučer i meni prviput na um dodje da pitam. Nje- 
koliko dvojkih — i više ništa." 

„Ono je drugo ostalo za nas—je li brate Jerko?“ 
primjeti tobože šaljivo gospodar; „ja mislim, da na lu¬ 
triju metati i vragove dozivati nije svejedno i da nam 
nemože škoditi." 

„Ta nikomu se nismo zavjetovali, da ćemo se ka¬ 
niti lutrije; a zašto da nemetjemo, gdje smo možda 
jednim korakom u zlatnih dvorovih sreće, za kojom se 
toliko trudismo." 

„Pravo veliš; sutra ćemo opet početi. Vragove do¬ 
zivati, — to ne. To je lu<j i izmislio; ali na lutriju 
metati — od toga još nikoga nije vrag odnio." 

U taj čas uzdahnu nješto na kućnom tavanu: „A 
Bog ga ubio!" i za malo časovah nastade novi dogovor 
izmedju majstorice Kate i kone Marka — u kući 
njegovoj. 

6 . 

\ 

U večer toga istoga dana prikrade se, da nitko 
neviđi, u kuću kono Marko i zatekavši, kako je ugovo¬ 
reno, komšinicu Katu u tamnoj kuhinji, priđe k njoj, 
uhvati ju za ruku i reče: 

„Dobra večer komšinice, evo me." 

„Dobro mi došli, kono; s vami je uviek dolazila 
sreća u kuću.* 

„Da Bog da i sada. Leže li ona hrdja?* 

„Baš da je hrdja, kono moj. Liepo sam^se već 
radovala, da će bolest i a njom mahnitost |svoju pre¬ 
boljeti; al kad danas čuh na tavanu kleto ime lutrije, 
opet me iznova opali grom. Vidim, da opet neće biti 
dobra. Modrice s leđjah, a ludost s nova u glavu. Liek 
bijaše baš pojak; ali za onu njegovu žuljevitu kožu i 
dušu preslab. Eda bi Bog dao, da ste što sigurnijega 
izumili. * 

„Pogledajte, da li spava.* 

Na to ode Kata tihano u sobu i domala se vrati. 

„Zaspao je i to tvrdo, sve ga krka stoji.* 

„Tim bolje; amo mi sada ponjavu i filgjan; krinke 
evo, liepih, nježnih obrazčićah, da ih ni sama boginja 
nemože imati ljepših. Ima li malo žesti, da vidivši pa¬ 
kao, vidi danas i slavu nebesku.* 

„S mjesta kono. Kako rekoste, tako je sve prire- 
đjeno.* 

Na to se Marko zagrne ponjavom, lice p'rikrije 
krinkom, a u ruke uzme filgjan, te zapaliv žest u njem 
uputi se lagano u sobu. - Prikučiv se sretno postelji, 
pst-ne pjekoliko putah i kad vidi, da x se Mitar iztiha 
budi, počeka dok otvori oči i onda glasno zavikne: 
„33.777 !!!“ te svečanim korakom, kao što stupaju bo¬ 
govi Homerovi, izidje iz sobe i brže bolje kući. — — 

Mitar ostade sjedeć zadugo kao nie,m na postelji. 
Onako bijaše .našemu velikomu apoštolu Pavlu, onako 
Mojziji, Iliji, Zakariji i mnogim drugim, kada ih obasja 
svjetlost nebeska Po tom si stane oči iztirati, da vidi, 
eda li je istina, ili je san. I kada se pođpuno razabra, 
zalomi, rukama i jecajuć od radostii sam sobom ovako 
progovori: „Zdrav da si mi angjele božji, srećo i spase 
moj! Nisam vriedan ni dostojan . . . alt neka bude po 
rieči tvojoj ... ali da!“ — i dohvativ bjelicu, upiše na 
tablici 33.777. — n O kakvi .su liepi, pa sve jednaki! 
prostirali duboko-tajni. Mudrost ljudska zaplitje, a Bog 
razplitje; a "božja volja prosta je i jednostavna, pa je 
opet nitko zamrsiti nemože. Ali što ću sada? Da leg¬ 
nem i spavam, o tom ni govora neima; a da razabirein 
— nesmijem. — Jerko! Jerko!" 

Kata, znajuć dobro što je, nadre se-tužna-smijati; 
a Jerko, čuvši, gdje ga zove, digne se ljutit sa slame i 
zagrnuvši se bielcem, dodje mrmljajuć u sobu i prodre se: 

„Što je opet; koja vam je nevolja? vajjda vam 
još sve jednako hoda vrag po glavi. Ako li to tako uz- 
traje, ja vjere mi odoh bez traga, pa onda mučite, koga 
vam -drago." ' 

„Nije, nije, srdce moje; evo sunca i pred naša 
vrata! Što smo patili, patili; sada će se valjda sve iz¬ 
vrnuti na bolje. Ovaj čas me nješto probudi i kad mi 
se oči otvoriše, imađu što da vide. Žena u bielo obu¬ 
čena, liepa, kao što angjeo biti može; lice joj kao da 

si posuo ruže po bielu sniegu; stade mi do postelje, 

i --“ • • 

„Dosta je, dosta. Ja' tim prikaznim više nevjerujem. 
Otvoriste li vi dobro oči, da nebi onaj naš prijatelj iz 
vinograda, došavši po ono, što je ostavio?* 

„Nebuni. me, nesretniče; gdje je još djavao u bje¬ 
lini hodao po svietu; gdje je u njega ono lice; gdje je 
paklu ona blaga svjetlost, koja nesvietli, već zasljepljuje, 
anevriedja, nego razblažava i dušu blaženstvom zatapa?* 
„Hm! hm! pa reče li štogod?* 

„Reče, ali samo meni; a ti i drugi znati ćete, 
kada bude, vrieme.* 

„A hoće li štogod onako za naš posao — —?“ 
„Hoće, hoće, ali treba šutiti. Znaš, kako se u evan- 
gjelju veli sad ovomu sad onomu: idi,' ali da nisi go¬ 
vorio nikomu ništa. Ti ljudi nisu radi, da se telali .po 
svietu, što su učinili komu.* « ' 

„A hoće li mene štogod zapasti?* 

„Biti će nam svim dosta. Sada možeš mirovati, te 
koj grošić i više popiti, nego li dosada. Mirovati i če¬ 
kati, to je tvoje. Male lutrije neću više ni da gledam, 
a netreba ni tebi Ti meni ostaješ u ostalom, ma se 
kako stvari promienile, opaj koj si i bio. Ja sam čovjek, 
koj se u dobru ponieti neću. Ako i bude hintov, sobe 
gospodske, svilene haljine, jela izabrana: a ono ćeš ti 
sjediti spreda na hintovu u odjeći zlatnoj, te ništa drugo 
nego gledati, kako, debeli i zobni hatovi biesno grabe, 

hop I hop!; pa onda, kada se kola ustave, skočiti, vratca 
otvoriti, mene pod ruku uzeti, pokloniti se i reći: za- 
poviedajte vaša milosti! To sve samo pred svietom, a 
na samo ćemo ostati stari prijatelji. Tebi će biti jetfna 
soba, kao pridvorje rajsko: tu ćilimi, svake slikanje, 
mehki stolci sjedaći i pružaći, pa tud darazbaciš i 
noge i- ruke, te Ead tko dodje, da mu rekneš: počekajte 
malo, moram vidjeti, da li se je nj. milost obukla;, a ja 
'ću, kad zapitaš, je li slobodno, reći ovo ili ono: slobodno 
je, malo sam bolešljiv, neka sutra dodje, i tako dalje. 14 * 

„Ja nemarim gospodaru; Bog bi dao, da kakogod 
izpuzimo, vi iz vaše slanine, a ja iz mojih dronjakah." 

„Što slanine, — kakovih dronjakah? bhu! bhu! 

— Pa onda, kada ja uzmem svoju Katu pod ruku, a 
nje sve sušanj stoji, a ti za nami: na šeširu ti zlatna 
ružica, oko vrata i rukuh srebro se prelieva, čižme sa 
ostrugami škripe . . . kako će nas zavistna svjetina 
gledati i pitati: gle! gle! što se to učini od Mitra; ta 
je li ono Jerko? Nuto Kate! tko bi ju poznao? kako 
su pusti podizali glave! — Tako će govoriti opak sviet, 
a mi ćemo uzprkos još boljma glave zabaciti, rukama 
razmahivati, na sviet se izkašljivati, nikoga negledati. 

— Što veliš Jerko na to ? — A kono Marko, on će od 
toga dana, evo moje glave, -početi metati na lutriju, 
nebi lTnas kakogod stigao. Onda ću ja njemu, kao što 
mu rekoh, kazivati priče." 

„Sve je to liepo; ali samo na vrbi svirala." 

* 

„To je moja briga. A sada,hajdemo opet spavat: ti 
na slamu, a ja na debelu ponjavu, dok'nebude đrugčije. 8 

„Lahku noć gospodaru!'gledajte, da do sutra ne- 
bude sve prazan san." 

„Ovako se nesanja; lahku noć!!! 8 

6 . 

- „Huj! huj! Veselo Mitre! došao je i tebi spasov- 
dan, pokucala sreća jedared i na tvojih vratih, procvale 
ti,ruže i ružmarini na stazi života, mjesto stara drača 
i korova! Mili Bože! Sirotinja je briga velika; dan na 
dan hrani, poji, odievaj sebe i svoje, a neimaš odkuda; 
kad god se zaište,' čuška za uho; a kad god se dade, rana 
duboka; a kad se nemože, bol preljuta; — ali ni bo¬ 
gatstvo spavati neda; gvozdeni kovčegi — i oni težko 
dušu pritištu; neznaš kud ćeš s novcem; izvijaš sve 
rtaćine, kako da ih poharčiš, pa nikako na kraj doći 
nemožeš. Srećo, pusta srećo, jel moguće, da si se 
i samnom jedared posestrila! — Jesi! jesi! — Onaj 
san nelaže; a da on i laže, sad istinu već nitko u laž 
nepretvori. Po svem gradu ide od ustah do ustali: 
Mitar — a Mitar, to je sad gazda! 33.777 svim je na 
jeziku, i djeca ga već naizust znadu; tomu se broju sve 
danas klanja, sve mu se divi; a ja kad se pokažem na 
ulici, lete kape i šeširi: sluga ponizan gospodine Mitre, 
čestitam vašoj milosti, priporučujem se! A ja, kao čo- 

vjek, koji u dobru neću da se ponesem, velikodušno 
svakomu odzdravljam i samo izpod oka motrim i mjerim 
prijatelje i neprijatelje te u sebi odlučujem: ovoga ću 
pomilovati, a ovomu nikad oprostiti neću. Kono Marko: 
ehvala prijatelju Mitre 1 klanjam se, opet je izišlo na tvoje. 
— Znam da je izišlo, kono Marko; de pričaj sada! Bit 
će dobro, kada dorjješ: Mitre, ded pet sto, ded hiljadu 
forintih; premaklo mi'se novacah, i tako dalje. — A1 
je Marko opet čovjek. — No odkuda sviet znade za 
moj broj? Kako sam ga sretno dobio i kupio, spravio 
ga u ladicu u deset zamotakah, pa se opet znade. A1 
da! danas je već sedmi dan od vuciđbe, a tolika sreća 
daleko se čuje. Huj! huj! koliko je same to? Po svem 
svietu glasati Će se, sve novine pisati će o sreći mojoj. 
Mnogi bogatar, koj je dosad mislio, da je samo njega 
Bog stvorio, da se u novcu valja i drugi sviet pfeko 
oka gleda, reći će. sada: gledaj ti toga! To će se go¬ 
voriti u Beču, Parizu, Londonu i svuda, gdje je majdan 
novcu; a ja ću pod ovim svojim poderanim krovom i 
u ovih masnih hlaćah pucketati prsti i misliti si: baka 
momče, kao da. ste vi sreću pod zakup uzeli.— Ali da! 
sjutra je slava u mene! toliki gosti, a ja se ništa nebrinem.“ 

„Ej Kato, p'ošalji mi po Marka!“ 

Za čas dodje Marko. 

„Brate Marko" reče mu Mitar, uprvši se o jedntt 
nogu i tapkajjić njom, a ruke turivši u džep — „ti zna- 
deš, kako sada stojim i rad ćeš mi <učiniti ljubav, za 

koju se njožeš nadati stostrukomu uzdatju. S velike sreće 
metnuo sam -se u.trošak. Sjutra koću njeke prijate¬ 
lje da pOdvorim, neka se vesele sreći mojoj. A nješto 
sam i kod majstorah naručio, pa hoću i pošteno, kao 
čovjek bogat, da platim. Ded mi dakle do četiri stotine 
■forintih, evo ti pisma na četiri hiljade." 

Marko ga tužno pogleda; al valja, što je počeo da 
i izvede, te opet ljubezno i pun udvornosti odgovori: 

»Kako da nedadem, brate Mitre; davao saln i prije, 
a kako d,a ne sada. No se užtrpi sjutra do večeri." 

„Svejedno, dan prije ili kašnje. To sam te" Hotio 
moliti; .a sada budi mi zdrav." 

Marko mu se pokloni i ode. ' 

„Bože moj, kako se vremena mienjaju!" nastavi 
Mitar svoj monolog — „čovjek ovaj, koj me je prije 
toliko korio, grdio i samo od šmiljenja kadkad me iz 
blata izylačio! sada mi se evo klanja. 0 zlato! o blago! 
ti si car, ti Bog. svieta ovoga; neklanja se to ni vražji 
Mitru, nego sve tebi." ' 

„Mitre, što ćemo ‘zaklati za sutra?" propita kroz 
vrata Kata. 

„Bhu, bhn, što ćemo zaklati? ■—« to je pitanje! što 
ćemo zaklati." 

„Da!" prodre se Kata „to treba znati; ona dva pu¬ 
rana ili tele?" - 

„Kakovo tele, sakr... ? kolji kravu i gdjegod što 
uhvatiš. Gdje je jedno, tud danas mjesec danah može 

stajati stotina; Kolji sve', što ti pod. rukii dodje, nežali 
ništa; to je jedan dan, al vriedi -za milion milionah 
drugih,® 

Kata se kriomice nasmije i zalupi vrati; al se za 
malo opet povrati i najavi stolara Mocla. 

„A drago mi je, drago mi je, majstor Mocl; jeste 
li' vi već gradili kadgod ormare za novce?® , 

„Gospodaru... ol da reknem gospodine Mitre, nije 
nužde bilo; al ako treba, znadem i to.® 

„Ha ha hal nužde; kakove nužde, gdje se grade 
omari za novce! Pa onda, „ako treba!® Kako nebi tre¬ 
balo! Vam netreba za vaših pet grošićah, to znadem; 
al za dvie stotine hiljadah', velim, V dvie stotine hiljadah, 
mislim da je uviek trebalo i da će trebati.® 

„To je istina, vaše gospodstvo; al to je prviput 
kod nas, kako sviet stoji.® 

„Tako, tako moj Mocl® i plesne ga, rukom po ra¬ 
menu, „a sada da vam kažem, kako želim imati taj ormar. 
Najbolje što imađe drvo orahovo, spolja liepo na smedje 
usvjetlano; cio ormar n|i dvoje razdieljen i za svaki pre¬ 
djel pošebna vratca; u donjem ovelike ladice uzduž za 
krupnu novćurinu i kojekakve papirine; a odozgor tri 
do četiri reda sve malih ^ sitnih ladićicah, što se tajno 
otvaraju i zatvaraju, da nemože svatko svoga nosa tamo 
imati. A kad se jedne ladice spreda povade, a ono da 
za njimi budu opet druge isto kao i prve. Tako mi 
uredite; a kad bude gotovo i vi svoje liepe novce za 

posao primite, onda ili se odmah otrujte ili-mi se svimi 
bogovi zakunite, da gradjevine ormara nikomu izdali 
nećete. Nije šala, toliki novac, — što vi mislite?* 

„Biti ćete služeni, gospodine; a kako. ćemo za 
cienu?" — . 

„Računajte, kako vam je volja; što stane u jednu 
ladičicu đukatah,.to je vaše." ' 

„Hvala liepo; a kada da bude gotovo?" 

„Oinr prije; ja ću doskora po novce; a kada ih 
donesem, valja da bude kuda ću ih spraviti. Vi znate, 
kako hrdjava svieta danas imade. Znam; da su tu hi- 
ljade izbuljile sada oči ha mene, kao gladne vrane .na 
mrcinu, do koje nemogiT. Jedni misle, sada će Mitar za¬ 
grabivši jednom i drugom rukom bacati ha sve strane; 
tud se sad javljaju rodjaci, sve devete peći omela; pri¬ 
jatelji, za koje se prije nikad znalo nije; kršteni, kriz- 
meni i Bog sam znade kakovi ne jošte kumovi, i izvode 
po najtanjoj krvi jedni rodbinstvo/ drugi prijateljstvo, a 
tteći kumova kumstva kumstvo. To su jedni; a ima ih, 
koji su možda na posljedku pošteniji od prvih, te sude: 
ako P hedodjemo do ništa dobrim, a mi ćemo silom. To 
su oni nezvani gosti, od kojih se je zemlja najprije oči¬ 
stiti, pa onda reći moralo: hajde Mitre po svoje novce. 
Bog zna! — živ otići, a mrtav doći." 

„Mrtav doći — kako to govorite?" 

' „Šuti nebore, to zaudara na bogatstvo; kod ovolika 
novca može čovjek ludo govoriti, pače i budalom obstatr 

Novac i ludost, to su dva druga, koja se dobro slažu. 
Misliš ti, da gdje je pun kovčeg, da tamo nemože biti 
prazna glava! Pače sreća u čovjeka luda to ti je obično 
znak puna kovčega. Koliki bi po onom, što je sdm so¬ 
bom vriedan, već odavna bip lipsao; al mu je ruka 
žlatna, pa je sav zlatan; trbuh pustio i podvoljak obje¬ 
sio, a mnoga čestita duša, koja sja dobrotom, a ne 
zlatom, usukala se kakono pritka o pasulju. Tako je na 
svietu, što ćemo; jedan vara onim, što nije; a drugomu 
se neda da pokaže ono, što jest Zato, rekavši sve u 
kratko, uz blago netraži pameti; i ako danas sutra ču¬ 
ješ i ludih stvarih od mene, a ono valja da misliš, da 
ima patenat i na ludost, a to je bogatstvo." 

„Vi* mudro govorite, gospodine Mitre, kano da 
knjige pišete." - \ 

< I gorje mi je bilo — pa sada mogu govoriti. Me- 
djutim, ja imadem još malo posla, drugih naručbinah; a 
vi se brinite, da ormar skoro sgotovite." - 

„Bit će. — Vaš sluga!“» 

. „Jest — sluga. Đa ste mi zdravo 1“ 

„Mitre, kolar već odavno čeka" vikne Kata. 

„Neka čeka — i ja sam njegda tako čekao. Liepo 
ti je biti velikim gospodinom, ili bogatim čovjekom — 
što je na posljedku svejedno. Tud možeš sav sviet za 
nos vući, a on ti se opet mora klanjati. Kada sam ja 
njekoč dolazio velikoj gospodi: sluga pred vrati, deset 
satih pred podne: — „Molim vas, bi li'mogao biti s 

milostivim gospodinom" — „Baš se oblači, pričekajte 

malo." — Jedanaest satitt „Molim .vas --“ „Sada 

baš ručaju njihova milost." — Dvanaest satih. „Molim 
vas — —“ „Vidite, da imade gospode, koja su preča; 
dodjite sutra." Tako sutra, tako preksutra i tako uviek. 
Čekaj kolaru! ali hajde — 

„Unidjite." 

„Na vašu zapovied —“ 

„Imadete li gotovih kanicah po najnovijem ukusu?" 
f Ciena?-“ - , 

„0 tom nije razgovor; nego imadete li gotovih ka- 
rucah po najnovijem ukusu?" 

„Gotovih neimam, ali ako zapoviedate —" 

„Jest, zapoviedam; karuce sa dva sjedala pod kro¬ 
vom, da se može i najveći čovjek pružiti u njih, kako 
mu volja; za'četiri-konja; sve od čista gvoždja, što od" 
gvoždja biti imade;- na zeleno oličepe sa grbotn — ■— 
e! to ćemo posije." 

„Bit ćete služeni; dokle?" 

„Za dvie nedjelje danah najposlje Da ste mi zdravo!" 
Na isti način primi to popodne još njekoliko maj- 
storah i umjetnikah gradskih', medju kojimi poslednji 
bijaše čivut Keftelee, kod koga naruči dekoraciju za su¬ 
trašnji objed, — prešan posao, na koj valja da se potroši 
sva noć, al za. dobre novce., 

Tako se nagospodovavši to popodne i večer, izjede 
po običaju malo crna' kruha i suha sira te izpuhujuć še, 

kao da se je najio samih gpjetelovah i napio kampanj¬ 
skoga vina, legne pod onaj svoj otrcani pokrovac i stane 
sanjati o salonih, auđiencijah, ekipažah i drugom gos¬ 
podstvu, što si ga je upilio u glavu. 

7. . ' , ' 

Sjutra 'dan pod večer sve se po kući Mitrovoj uz- 
žurbalo, i domaće i najmljeno. Jedni sjenicu u dvoru 
dogotaVljaju, drugi stol steru i jela postavljaju. Kata je 
u kuhinji, zapregla se i zasukala te' kuha i peče, sve 
je huka stoji; a Mitar se zamišljen po sohi gore dolje 
šetje i goste dočekuje. Sobe su mu tiesne, pa im je pro¬ 
stro u dvoru pod sjenicom. 

Gosti jedan za drugim dolaze, i kako koj dodje, 
tako'se i s Mitrom rukuje te čestita'; a on, s nova od 
pete do glave odjeven, čestitke prima, na nje odgovara, 
goste posadjuje i razgovara. 

„Večera je na stolu" zovne jedan od slugah, „iz¬ 
volite." 

Mitar goste reda, kako je tko stariji i ugledniji. 
Po stolu su bieli stolnjaci, a čim se jede sve je liepo i 
skupocjeno, od šušjedah još za ovaj put pozajmljeno. Po- 
viš stola, gdje je pročelje, namještena slika „sreće" u 
prilici žene. Na razmotanoj artiji, što ju drži u lievoj 
ruci, napisan okrupnimi znakovi i razsvietljen broj 33,777. 

Družtvo jede, pije; al slabo se tko šali i veseli. 

Dodjoše zdravice. 

Eono Marko usta i nazdravi: „Da nam Bog živi 
domaćina, kojega se sreći danas veselimo. U njoj se ne* 
pooholio, već nam prijate^ ostao, koj nam je i bio. Blago 
prolazi, a pravo prijateljstvo ostaje dovieka. Bolje da 
blaga nebi, nego da se po njem grieši. ljepše je pamet 
steći, a blago pogubiti,-nego li u blagu dušu pogubiti. 
Ele Bog nam ga živio na mnogo godinah — koliko kap- 
ljih, toliko godinah!“ 

Kucnuše se i izpiše. 

U tom stupi u dvor listonoša i preda Mitru list 

„Odkuda list Mitre ?“ povikaše svi gosti'u glas, a 
u taj čas Marko se diže i otide. 

Mitar ništa nespazi, već se on u list zagledao te 
pogadja odkuda je, što li je.' 

„Otvoraj ga Mitre" povikaše opet gosti. 

On- ga razpečati. Kad al u njem ništa nego, štam¬ 
pani brojevi od poslednje vucidbe. Pouzdano list razmota; 
nu kako unj zaviri: probliedi kano krpa, usnice mu uz- . 
drhtaše, kose se naježiše, žile odskočiše i težkom mukom 
potisnu mu se iz grla jedna samo, ali' strašna rieč „izdaja!" 
i pade .obeznanjen preko naslonjača stolca, na kom je 
sjedio. 

U tom stupi u sjenicu vrag, onaj isti vrag, što mu 
bješe došao u vinogradu, u istom odielu i bez repa. Oko 
vrata kovčeg objesio, a pismo za-prsa zataknuo i po- 
stanuvši kod Mitrova stolca, pogleda ga oštro i reče: 

„Evo novci!* 

A on se trže kao biesan sa stolca; sve van sebe 
oči izbuljio, a šake kruto stisnuo , $e što ga grlo nosi 
izdrie se: 

„Neću novacah, nego dušu mi vrati.* 

„Hoću, no prije ti meni moj rep.* ' 

„Vodite me u sobu, da mu vratim rep.* 

Povedoše ga u sobu, a vrag za njimi. U sobi pro- 
-zori i kapci zatvoreni, da se ništa nevidi i da mu se je 
težje razabrati; Od gostih se njeki smiju, anjekigažale; 
al je svim drago, što će liek pomoći. 

Mitar doškleca k postelji, rukom se maši pod uz- 
glavje te izvuče lisičju repinu i, ođvmuvši oči od nje, 
pruži ju vragu: 

„Evo ti. repa, vraže.* 

A vrag potegnuvši izza prsah pismo, pruži mu ga 
i reče: 

„Evo ti duše Mftre, pa ju unapred bolje čuvaj.* 

To rekavši vrag ode, a ostali Mitra povale na poste¬ 
lju, da se izspava. Kada se izjutra prene, prvo, što ugleda, 
bijaše ono pismo, što mu ga vrag bješe ostavio. Veseo - 
nad izkupom duše, skoči se na noge i dohvati pismo da 
ga pročita. Sladko se je spominjati nesreće, što nam je 
iznad glave sretno premahnula; i dužnik s veseljem nje- 
kim gleda težke obveznice, pošto, se Je jedared duga 
riešio. — No čudom se Načudi, kad mjesto onoga kobna 

zapisa ugleda poslanicu §voga kone Marka, koj mu ovo 
piše: • 

. „Dragi moj Mitre; vrag onaj A što te je toliko na¬ 
mučio, bio sam ja. Eda bi ti nakon težka stradanja tvoga 
bio andjeo' spasa. Vidiš, da se o tudjej muci živjeti' ne- 
može, .nego da svaki valja da se uzda u se i da se svojim 
trudom i znojem prometje. Mahni se dosadanjega teciva, 
ili da bolje reknem raspikućenja. Ono četiri stotine fo- 
rintih, što ti dadoh u zajam, neka ti bude. Ni u-mene 
neima odviška; ali ih neću žaliti, ako te budem izveo 
na pravi put Troškovi jučeranjega dana namireni su; a 
od onih gospodskih naručbinah tvojih neće biti ništa. 
Ono je sve medju prijatelji ^ugovoreno bilo. Neboj se 
nikakove sramote; nego budi uvjeren, da će se sve ve¬ 
seliti izbavljenju tvomu. Budi pametan i primi ovaj moj 
Tsvjet onom pripravnostju, kojom sam ja nastojao o dobru 
tvom. Budi mi zdrav. Tvoj Vrag-Marko.“ 

Mitar ostade rdalo zamišljen; al mu u jedan mah 
udariše suze na/ oči, koje -uprvši u lik Krista-spasa, 
što mu visjaše u sobi, diže tri prsta i zakle se Bogom 
i dušom svojom: 

„Nikad više!!!“ 

, I od to doba nije se više. vidio u sbimici grada N. 
Mitar Kuburdjić. 

X 


II. 

Ulomci iz lomna i krševita života jednoga starovierskoga 
~~ pučkoga učitelja. 

. i- 

Da je tko U oči dne 15; kolovoza g.18.. prošao 
glavnom cestom sela R . . . ., to bi bio u svestranoj tami 
kod inače vedre i liepe noći opazio razsvietljene još 
prozore učiteljskoga stana; i da,nebl dviuh šarenih pre- 
gačah, kojimi je gospođja učiteljica prozore iz nutra 
zastrla, da negleda svatko tko prodje što se radi u sobi: 
to bi bio vidio liep i zanimiv prizor, koj je zavriedio 
da se njim poigra šaljivi kist koga vješta živopisca i 
da se natiska u kom od onih listovah, kojim je zanat 
da bezposleni sviet zabavljaju što no vele na tudj račun; 
bio bi vidio, kako uza prostrt stol sjede, dva, čovjeka, 
trošeć poslednje ostanke obilne, kako se vidi, večere. 
Jedan je od njih čovjek vremešan, prevalio možda do 
preko četrdeset godinah, a-drugi nješto mlađji. Jedno je 

domaćin, učitelj Pava o Ćjiturić, a drugo mu je gost^ 
Lovro Nevolja, učitelfkao i on. Domaćin slavi dvadesetu 
godišnjicu svoga učiteljevanja, i u to-je ime zazvao 
si prijatelja i susjeda, zaklao poslednju gusku i izciedio 
poslednju kap vina iz sipjema sudića, koj mu jć Čas 
pun, čas prazan, kao mjesec, samo što više prazan nego 
li pun. Sjeli su jedan naprama drugomu, kako su ostali 
sjedeć kod večere; jer je već težko proračunati, da bi 
bilo priličnije, da sjede jedan do drugoga Gost naslonio 
glavu na obe ruke, uprvši selaktovi o stol; s obe strane 
zavukao prste u guste brke, a nos uhvatio u sriedu 
te izpružio vrat prekp svieće i tako sjedi drieinajuć 
na jedno oko, a drugim nješto mutnq gledajuć. Kako 
nam se domaćin drži, rekao bi da on nješto pripovieda, 
a onaj drugi da sluša 

Na stolu stoji u kositemoj zdjeli okosthica poslednje 
guske sa gdjekojim još parčetom. mesa oko kičme. Oko 
iye, tamo amo druge prazne zdjele i tanjiri, dvie tri 
boce, dvie šaljice bez držka i jedna bukarica, Tim neima 
gospodarah, jer sVe drugo u kući već spava, osim dva 
prijatelja, koji neće da su se uzalud sastali, nego da se 
svojski porazgovore.. U istoj sobi lćži kraj peći jedno 
diete u kolievci,'a drugo u koritu; a u drugoj sobi nebi 
znao tko je, da dobri mjesec, noćni putnik, ustavivši 
se upravo nad kućom učiteljevom nesvietli i kroz prozor 
i kroz tavanice u sobu te razsvjetljuje dvie postelje od 
biela jelova drveta i u jednoj od njih nješto malašno, 


Digitized by 


Google 



— 49 — 

■ * 

živo, crveno i oveliko, kao dobra paprika, što se tekar 
po dužem smatranju razpoznaje da je nos gospoje uči¬ 
teljice, osim. koga su joj sve ostale dražesti pokrivene 
bieloin ponjavom i samo lice duboko medju uzglavje pro¬ 
palo. Ostalo'živo i neživo pokućtvo samo ćemo napo¬ 
menuti. Do- matere leži jedan sinčić, od koga se ništa 
nevidi, a u otčevoj postelji drugi. To je dvoje već odraslo 
djece. Obitelj dopunjava velik šaren mačak, što pod 
stolom prede. ' 

„Pazi brkovah, Lovro!“ To je. prvo, što čujemo od 
domaćina, skrbećega nježno za ono-još brkovah, što je 
gostu preostalo od prvoga požara. 

„Mabni se, pazim ja na brke; već mi reci .ono, što 
sam te pitao. Dakle danas dvadeset godinah, kako si ti 
ovdje učiteljem. Evo ima već. davno, što se mi dvojica 
znademo , pa mi još nikad nepripoviedl, kako si došao 
ovamo." 

Domaćih' neodgovoriv ništa, uzme bocu od kisele 
vode te ju iznese napolje i dade momku, što brkaše 
pred vrati, da donese vina, i vrativši se rekne: 

„Počekaj malo ljrate, da si grla okvasimo." 

U tom dodje vino, i kucnuvši se izkapi svaki 
svoju čašu. 

„Sada slušaj, da ti kažem, što si me pitao," 

Gost se namjesti, kako će mu biti najnaručnije, a 
domaćin se nakašlje, glavom njekoliko putah tamo amo 

mahne i toni prigodom šeput rubcu, koj mu je već bio 
iznad lievoga ramena, sasvim u zatiljak satjera. 

,„Moj brate, samo da znadem, gdje bih počeo. ■ Ti 
veliš, da si, kao što nisi, veći čovjek, nego što jesi, da 
bi se o tebi mnogo pisalo i govorilo. A ja ti velim, da 
si ti u *tom pogledu prama meni patuljak— pače ništa. 
Da bije udes šarovit, kao što. jest, već da ide,sve na 
svietu pravim putem, već ja nebih ni znao kazivati o 
ovom, što ću sada da kažem, za toliko bi morao izčeznuti 
sedlarski šegrt pred onim, što bi ja danas biti morao. tt 

Pri tom udari rukom o stol, glavu u, vis digne i 
prestane njekoliko časovah, da vidi što će na to prija¬ 
telj — koj medjutim driemaše. 

Žena se probudi i zagrmi: „Lagano aveti, što Bi 
pobiesnio?" 

Učitelj se strese od straha, kao da je pukao grom, 
a prijatelj mu se iztriezni te ga poplašen pogleda. On 
pako, stisnuvši šaku pod stolom, namigne okom prija¬ 
telju u drugu sobu i rekne šaptjuć: „Jao! vidiš li što 
je to; doći će i na nju red; samo slušaj, a nedriemaj." 

„Rekoh ti dakle, da ja sam sebe danas poznao 
nebih. Ja sam čitao i slušao o tolikih Ijudih, koji su 
istim putem išli, pa su postali veliki ljddi. Što ja nisam, 
to je iznimka. Viditi ćeš, da je mene njeka sudbina na 
visoko gonila; ali kao što svaki čovjek imade svoga ne¬ 
častivoga, tako sam ga imao i ja. Sreća bi me na svojih 
krilih poniela, a on uzamši me za noge „nećeš Pavle Ču- 

turiću, jok vala* i tako sve se penji i padaj. Moj otac 
kio je mali trgpvčić, koj je od bezposlice takodjer nješto 
učio, i uvrti si u glavu, kako sam mu bio jedinac, da 
od mene štogod učini. Svršim' početne škole i podjem 
u latinske. Na tom se osnivahu njegove nade. Neznam 
nikada, kako to biaše, da su me uviek držali za nevaljala 
đjaka. Ja sam istina djakom malo-učio, ali šam mnogo 
mislio; i da nisam uzatoimap tu pogrešku, da ništa 
pod.nebom neznadoh kazati, bilo bi se drugčije o 
meni mislilo i govorilo; a ovako, kako sam bio smjeran 
i šutljiiv, svi su me držali za lolu; jer sam ja već onda 
kose na oči tjerao i u odielu navalice nemaran bio, 
kao što sam slušao za druge velike ljude. Kraj svega 
toga nije se- nijedno šiblje izderalo, kojega se ja okusio 
nisam, a u razrednici bijah uviek posledpji. Poslednji! 
pazi dobro. Već odtud vidiš., da je u mom životu išlo 
/ sve naopako; „nećeš Pavle čuturiću prvi, nego upravo 
poslednji." E dobro, poslednji pa poslednji; ali nije 
razrednica sveto pismo. Tako mišljah u sebi, sve se 
nadajuć, da će i moja zviezda nappkon prosinuti, osje- 
tjajuć živo u sebi, da sam vredniji nego mnogi od onih, 
što onda bjehu predamnom, te i danas nose zlatne do- 
lame i krstove. Te tako šibaj danas, šibaj sutra, protu- 
koše me kroz četiri škole. Kad na koncu te četvrte 
godino, dodje učitelj — što velim.učitelj? — yrag moji 
— on se prometnu učiteljem, — te dodje momu otcu 

u dućan i reče’mu: „Znate vi što, gospodaru Niko! Vaš 
/ * 

Je sin bitanga , lienčraa, tokmak" — i što je Bog dao 
pogađah, sve to na mene metnu; „izvadite vi njega iz 
škole, pa ga podajte na zanat, dok je vrieme. Nije on 
za knjigu, već za malj, šilo ili sepiju. Njekomu je Bog 
dao dobru glavu, a njekomu čvrste mišiee; i vašemu 
Pavlu ako ovo drugo nepomogne, -kod svoje će glave 
kruha prositi." Moj kukavni otac gledaše ga sav zapa¬ 
njen, nemoguć vjerovati, da je ikad takov porod izrodio; 
a ja se, to shišajuć,' nasmijah potajno, misleć u sebi: 
tikva tikvu krsti, pače da reknem dčt dal svejedno; 
ali ćeš vidjeti što posije san reče na razkrstju života 
moga. Vrag bijaše, što ono momu otcy za mene govo¬ 
raše iz-učitelja četvrte škole; i on bijaše, koj ga uputi; 
jer ti valja znati, da -su već stari mudraci držali, da Bog 
s njim dieli kađkad vladu nad svietom, kao mi dvojica 
ovu oku vina. To je samo za moje opravdanje. Moj me 
otac zovne i rekne mi: „E sine Pavle, kad ti ostaješ 
magarčina te magarčina , a ti šibaj na zanat Govorio 
sam već s majstorom T^nkfrnn. i sutra' ćeš k njemu." 
Taj Lukša bio je sedlar u mjestu.' Ja dakako nemogoh 
se s otcem prepirati, niti mu dokazivati, kako ja nisam 
magarčina, jer on nerazumijaše drugo, do odsjeći za 
groš slanine, izmjeriti funtu salaitd.; a što je: quae ma- 
ribus, composita, syntaxis i k tomu syntaxis ornata, na¬ 
pokon što je complexus svega pjesništva, naime prosodia, 
o tom nemogaše biti s njim razgovora, — a i ti o tom 
slabo što znađeš. Osim toga znadoh ja, odkud taj vjetar 

duva i što će odtuda izići, te pristanem bez ikakovoga 
prigovora, da zamienim knjigu sa šilom. Nu nebjjaše li 
već to lijeka tajna slutnja moje budućnosti, da sam iduć 
na zanat sve knjige sobom ponio? 0 mom šegrtpvanju 
neću mnogo da govorim. .Po vas dan djecu držao, sve 
u kući: gospodaricu, kalfe, djecu, mačke i pse dvorio; 
u kuhinji'za vrati jio, na samaluku spavao; poslednji 
legao, prvi ustajao; napokon više batinah izvukao, nego 
li zalogajah izjio; odkud tko,, udri po meni; ii što uz- 
fali, ili se. razbije: kriv, nekriv: udri po meni; ki\d god 
se obazrem, vidim svoje ljute dušmane: u svakom kutu 
po batinu, a za vratih nemili krbač; i što bi njim i iz- 
mako, to me dočekaju klete šake. Ako nikad, tud sant 
zaslužio krunu mučeničku. Nu ako se uzme, što sam ja 
upravo u to doba, gdje htjedoše da me batinami urplate, 
na svoju ruku u potaji radio, to se vidi očito, da je 
bdila nadamnom ipak promisao božja, koja si neda za- 
krčiti putevah svojih. Uzmi ti amo modra ledja, -uši 
uviek nategnute , glava od samoga čupanja kao kokoš 
operutana, bosonog, više gladan nego sit, — a onamo 
gori u samaluku, u tom ležaju jadah ipojih, u sieno za¬ 
kopana moja knjižnica: moja draga biblika, moja gra¬ 
matika pars U. i III. napokon syntaxis ornata; uza to 
još njekoliko knjigah više znanstvene važnosti; za kro¬ 
vom više glave vranilo, artija i sitno urezano perce. 
Slikarstva, kojim sam se takodjer gjegda bavio, mora- 
doh se u ta doba okaniti. Međjutim nitko o tomneznade 

ništa, i tko bi bio slutio, da sam ja od samaluka go* 
spodara Lukše učinio Pamas? I da je od mene kejom 
srećom postalo ono, što sam ja uviek mislio, danas su-, 
tra bi.se taj samaluk skupo platjao. Bio je njeki pjes¬ 
nik u Englezkoj, za koga ti sigurno nežnadeš, velik 
pjesnik, koga se najsitnije stvari, bud da su prnje i' 
olupci, još uviek velikim novcem platjaju, kao što se je 
onomad čitalo u novinah i ja zabilježih, nalazećpo pri- 
poviedanju o njegovu životu njeku srodnost izmedju sebe 
i toga čovjeka, koga nikad vidio nisam, već taj put pr- 
viput čuo za njega. "Tako isto, da je kod mene htjelo 
ići kako treba; to moja djeca nebi trebala druge baštine s 
od mene, nego ovo malo što vidiš. Pitalo bi se za koju 
godinu posije moje smrti: to li je sluga (Stiefehieher), 
to li je kapa, to li lula, to periš, da i pero, kojim je 
pisala neumrla ruka Pavla čuturića; što išteš za ovo, 
što za ono-: „1000 for. — 500 for.,“ itd. To je samo 
. exempli gratia. U-to sam doba pisao svoj životopis, a 
osobito ; potanko bilježio sve muke i patnje šegftovanja 
svoga. To djelo naći će se danas sutra medju mojimi 
( pismi pod imenom: „Patnje za volju božju i ono, što ga 
— salvo jure divino — čeka, Pavla čuturića, zasada 
sedlarskoga šegrta" i pod mottom: „Tvrdji je čovjek od 
kamena." U isto vrieme sastavio sam njekoliko čestita- 
kah uz bovu godinu i imendane kojekakvih ujakah, stri- 
cevah, kumovah itd. i otT nagrade što bi dobio, podmi¬ 
rivao bih troškove svoje književne radnje." 

„Na sada „paulo majora canamus" kao što 
stoji in syntaxi ornata, i to će reći naški: „ali sa<Tda 

čuješ, pa da pađneš.“ Tud se već bješe dovršila 

borba izmedju moga crnoga prijatelja' i onoga ,< koj je 
od božje strane nadamnoin bdio .... Znaš ti Lovro, 
što se je dogodilo sa svetim Pavlom, mojim imenjakom, 
kad je jašio paripa u Damask? — Kad sam ja ono 
djakom učio, nisam mislio da će se isto dogoditi i meni. 
Ta ti se i nečudiš i nepitaš, što je? Misliš li, da je to 
stvar svakđanja? ili si možda i ti, imao takova prika¬ 
zanja? Nisi ne, moj Lovro I to su stvari izvanredne za 
izvanredne ljude. Ja štujem tebe i tvoju znanost i tvoju 
vještinu u mnogih'strukah; ali malo ih je skupa s to¬ 
bom, koji su oči na oči s višjimi duhovi obćili. Nisu 
to vukodlaci-i druge babje sablasti, s kojimi Vi drugi 
posla imadete, — to su kćeri božje, neumrle Muze, s 
kojimi se je Pa,vao Čututić na samaluku sedlara Lukše 
razgovarao, kao -što se sada s tobom razgovara. “ 

To je učitelj ponješto žeštje rekao i pri tom no¬ 
gom o zemlju udario čekajuć u svečanom položaju, što 
će na to prijatelj Lovro. A1 ovaj Se tekar sada iza sna 
prenuo,, a i Bara se s desna na lievo u postelji okre¬ 
nula; što kad on spazi, stisnh zube od jada i šaptjuć 
reče Lovri: „Zar ti tako slušaš ono, za što si me s£m 
pitao ? Misliš li, da su moje tajne za krajcaru ili da se 
u vjetar govore ? Tisi prvi, komu to pripoviedam, i zato 
je vriedno da me slušaš." 

/ 

/ 

Loyro si oči raztare i d jeko liko putah zine, zatim 
bunovno rekne: „Taslušam jaPaVle, samo sam se male 
zanio. Tko nebi slušao? Ima li vina? ja sam zagorio." 

Domaćin iznese opet oku momku pred vrata te 
mu prišaptne: „Ovu na veresiu; neka. piše s desna, da 
ju nebi upisao pod rakiju." 

Vino se donese, napiju se, i donjaćin nastavi: „Znaš 
li, Lovro, gdje smo ostali?" 

„Znam brate, gdje se ono žena izdreknula; govori 
samo dalje." 

„Žena se evo već od to doba drugiput probudila, 
a ja došao do obratnika svoga života, a ti sve to, kako. 
vidim, prespao. No slušaj me barem sada; ovo hoću sva¬ 
kako da čuješ. Njekoliko danah prije nego što će me 
majstor osloboditi, učini mi se noćju kao da me iy'eko 
zove, glasom tihim, ali što čovjeku kosti ciepa. To nije 
glas ljudski, i tim se upravo razlikuje glas božji od 
ljudskoga, da i kad šaptje, a ono je gorje, nego li da 
grmi. Ako će jedna trublja na sudnjem danu biti dosta 
svemu svietu tako, da ćemo si svi uši začepiti kada za- 
trubi: to odtuda možeš, suditi, .kako se čuje, kad Bog 
ili njegovi ljudi § čovjekom govore na samo. Mene su 
obično budili vilami svako jutro, jer vikati nehasnijaše 
ništa; a' ovdje mi samo nješto šaptnu, i ja se prenuh: 
„Pavle, Pavle!" — „Evo me! hvala na pitanju, što ža- 
poviedatč?" — i neznajuć, kako bijah mlad i lud, da 
se s božicami Muzami govori kao s rodjenimi sestrami. 


Digitized by Google 



— 57 — 


'— Otvorim oči i sagledam, — što misliš, koga? ženu 
mladu, u bielo obučenu, kao što se slikaju Muze — ako 
si kad slušao — i ona osmtehnuvši se na me, kao draga, 
na dragoga, namigne mi i rekne: „Pavle, Pavlel mahni 
se ti šila; nije šilo za tebe; pero i knjiga je oructje za 
tebe!" i izčezne. Ja znadoh, kuda to šiba; ali nehtjedoh 
nikomu ništa govoriti, niti što na svoju ruku činiti, nego 
ostavih sudbini, da ona radi što ju je volja. Pustim dakle 
da me oslobode za kalfu' i otac SaT me u vandrovku 
opremi. Nu tu, već sudbina bjjaše izrekla svoj „non plus 
ultra," a to će reći: „nećeš dalje slaninarn Niko! tvoj 
je sin po krvi, a naš po-Bogu." 

„Dosta mi je, Pavle, čudesah" reče neuztrpljiv 
Lovro. „nego mi još samo u kratko reci, kako si ovamo 
došao i gdje si se s ovom biedom" — pokazujnć na 
ženu — „sastao. Meni je - vrieme da se doma vratjam, 
imam i ja to zlo kod kuće.* 

U tom se Pavao digne i ode u jedan sobni kut, te 
pogledav u vis tavanicam, rekao bi da vješto vrača. 

„Ta još kosci izišli nisu, imaš nebore kada," Taj 
kut bila je zvjezdarnica učitelja Pavla Čuturića. 

„Zar ti tako, Pavle, te iz sobe zviezde motriš?" 
upita ga gost. 

„Nije s goijega, kad su noći liepe, gledati iz ote 
suzne doline u neizmjerne prostore utjehe i nade preko 
groba." 

„To je kod mene još dobro; ja barom vidim samo 
pojedine zviezde, a ti ciele sastave. A1 da ti pravo ka¬ 
žem, ja nisam toli pretjeran romantik i volio bih, da 
me, dobro tavanice Inče sasvim od carstva nebeskoga i 
da mu bude na čast sva ljepota njegova. 8 

„Tš već .... al da nastavim i svršim, jer ti je 
skoro zeman poći. Prije nego ću u vandrovku, odem - 
na selo jednomu Jupniku, da u njega nješto radim. Tud 
budem dvie nedelje^anah. Čovjek me taj sve to vrieme 
pozorno motrjjaše i vidi mi na čelu, da sedlarstvo nije 
moj pravi zanat. Jednom kod ručka upita me, da li znam 
čitati i pisati? Ja se nasmijem i odgovorim,mu u kratko 
latinski: „Multa tulit fecitque puer, sudavit et alsit" — 
to će reći od prilike „i nesanjaš ti sokole moj, s kim 
govoriš" — i reknem mu, tko sam i što sam. On bijaše 
dobričina, i reče mi odmah na to: „Nikad bolje f hajde ' 
more, da te učinim Svojim učiteljem." Drugi seđlarski 
kalfa morao bi se nad takovom ponudom snebiti; nu ja 
se samo osmienuh nanj i na sudbinu svoju; znadoh ja, 
što je to, i rekoh: „Zašto da'nebudem?" — Od njega se 
vratim kući i nerekoh od svega otcu ni rieči. On doduše 
opazi, da sam se nješto promienio u svom ponašanju, 
odielu i poslu. Od sedlarskoga kalfe ni traga ni glasa. 
Kratki odgovori, biel rubac oko vrata, knjiga u "ruci 
dan i noć.. Medjutim sam učio u našega mjestnoga uči¬ 
telja orgulje, i od to doba zlo čujem. Napokon stiže 
pismo od župnika ; moj se otac začudi i neznade što da 

rekne; ja se odmah pokupih i' odoh.- Ovo mi je .već treći 
župnik od to doba, i danas evo .dvadeseta godina što 
služim." 

„Pa kako, prijatelju, sa župtaikom?" upita Lovro, 
koji inače, a osobito sada, nepazijaše razgovoru saveza. 

„E kako! — On s menom kao sa- svojim učite¬ 
ljem, a nije njega ni briga za Pavla Čuturića; a ja s 
njim moram kao sa župnikom. Tako ima dosta stvarih 
na svietu, da stoje posve naopako. Nam se samo čini, 
da stoji sve upravo; ali koliko toga stciji na glavi, mje¬ 
sto na nogama. Sviet je ovaj pjeka vrst ropotarnice, gdje 
je sve razbacano jedno preko drugoga; kako je što palo, 
onako i leži. To je ono, što ljudi zovu slučajem, ali 
pametan se čovjek za to nebrine.,Nu rekao bih opet, da 
kod nas učiteljab baš nigdje neima iznimke. Ja sam si 
jednom živo predstavljao stvorenje svieta i učini mi se, 
kao da je bilo od prilike-ovako: Bog podieli svim lju- 
dem, što će tko raditi; samo jedan zakasni na diobu, 
i toga prijaviše. Bog se zadugo obaziraše amo i tamo, 
što će početi od njega; napokon digne knjigu sa stola 
i dade ju tom čovjeku: „E brate, ja ti nemogu pomoći, 
već evo pa budi učitelj; ja ću skrbjeti i za te" — i od 
to doba sviet za učitelja nemari." 

„Jako dobro; nu kako si se oženio?“■ 

„Dugo sam sam o sebi živio; ali bi se raztužio, 
kadgod bi pomislio, da neću imati potomstva. U našega 
pokojnojga provizura bijaše kuharica, ova moja sadašnja 

Bara; ona nam je -obično posije ručkakahvuHtakala; te 
najprije namiguj, posije pogladi, razgovaraj se s večeri 
pred kućom... ljudi to opaziše i oženiše me, veleć mi, 
da ću dobiti barem gospodaricu u kuću, ako ništa drugo. 
A1 jedno nikad neznadoh, da je Bara u g. provizura i 
ključ od podruma imala; a to znaš, tko se čim bavi, to 
ga se i prima. Bara je dobra njiva; evo mi je dosada 
četvero rodila, a dat će Bog r još koje;... inače ti mogu 
reći, da je sve ono, što se govori o nježnosti i blagosti 
koljena Evina, sve su to izmišljotine, kojimi ise sviet 
vara, samo da se nezatare rod čovječji."' 

/„Jezik za zube, ugursuze jedim, sude vinski bez 
dna i vrha, koj menom sebe izgovaraš; u krevet ne¬ 
srećo, dok te nisam —“ 

Tu Pavlu jezik zape i umuknu; prijatelj mu se 
skoči na noge i uzam štap i kapu ode. Pavao ga izprati 
i vrati se u sobu. - 

2 . 

Vrativši se u sobu, postane kod prozora i metnuvši 
prst na usta duboko se zamisli. On je običavao, kao i 
mnogi drugi veliki ljudi, koje sam ja' u životu poznavao; 
kadkada po cielu uru govoriti sam sobom. To se dogadjaše 
osobito u svečanih trenutcih, gdje bi mu se duh sasvim 
oteo putenosti, te bi govorio i rukama zamahivao, nezna- • 
juć ništa o tom. Tako i sada stane ovako sam 'sobom 
razabirati: 

„Gluho doba noći; mrtva tišina;, slast za čovjeka, 
komu je sviet omrznuo'te se barem koj čas osjetja sa¬ 
mim, a muka za male praznovierae dahove. Ali da istihu 
kažem, što se toga dotiče, i ja, premda mogu reći, da 
sam čovjek u obće prosvietjen, opet se kađkada sam 
sebe stidim, kaka me njeki čudnovati strah obuzme noću. 
To su otisci, koji su nam ostali od mladih gođinah. Sve 
je uzalud; ja na priliku nikad, dok sam živ, neću zabo¬ 
raviti one strašne, ali i znamenite noći, o kojoj, sam malo 
prije kazivao Lovri i koja je riešila pitanje svega života 
moga. 0 Božel odkađ mi se ono prikazalo, od to doba 
nemogu sasvim da nevjerujem u-duhove." 

„Nu trice i kučine! Sada valja na posao," i stane 
brojiti na pršte: „najprije mi valja načiniti pjesan mrt¬ 
vačku, kojem ću opjevati sutra pokojnoga Bartola 
Stonogu. Novce sam već primio i potrošio, a pjesan još 
na vrbi svirala; drugo imadem pregledati, što ću sutra 
pjuyati u crkvi. Mlada je nedjelja i u župnika će biti 
gostih; dakle valja gledati kakov „kyrie.“ 

„-Najprije pjesan. Bože moj I što znam da reknem o 
tom Bartolu Stonogi? Jedno znade vas sviet o njem: 
da je bio pijanica upisna, i prije nego je izdahnuo, kažu, 
da je- litru rakije ižpio, i tako je — neupiši u grieh 
Božel *— pred prestoljem tvojim prviput pijan stajao. 
Jer ja, koliko sam o tom mislio, neznam upravo nikada: 
što je ono u čovjeka, kad je pijan, pijano: duša ili tielo? 
I za jedno i za drugo moglo bi še reći. Ja sam pozna- 


Digitized by Google 



vao ljudih, koji su'još sasvim pametno .govorili, a noge 
ih već tako izdale, da ni' stajati nemogoše. Tu je oče¬ 
vidno tielo pijarfo; a znao sajn i takovih, koji su još* 
sve liepo govorili, na noguh stajali itd. a već nisu znali 
da li se vino pije ili grize. Vidio sam i takovih, koji 
mišljahu, da je jedna noga njihova, t a druga da nije; 
pokojni namjestnik L... čki imao je slučajno pješto malo 
ovelik nos, a na njem do đvie bradavice; pa kad bi se 
opio, poplašio bi se sam svoga nosa, te bi dotle uzmicao 
pred njim natražke, dok nebi gdjegod pao i zaspao. Naš 
knez seoski iinade međju ostalim i to, da, kad je pijan, 
ništa nerazabire. Tako se je pnomad iđuć kući iz krčme 
sa seoskim stupom, gdje se pribijaju oglasi, više od pol 
sata razgovarao i molio' ga, da ga povede kući; a jednoć 
je, vidivši nebo i mjesec u bari, poplašio se, da se je 
sviet okrenuo, te sve vrieme, dok se nije iztrieznio, 
htjeo, da ga osove na glaivu vičuć: - kad sav sviet na 
glavi stoji, zašto da ja sam budem naopako? Ovo su, 
čini mi se, slučajevi, iz kojih bi se moglo izvoditi,, da 
je kadkad duša, a kadkad tielo, a kadkađ da je oboje 
pijano. — Kako mu drago, pokojni Bartol Stonoga na¬ 
ginjao je na sve tri ove vrsti, i neznam, da li su tamo 
gore odmah, čim je došao, mogli s njim račun praviti. 
Pijanac je bio, i ja drugo ništa o njem neznadem. 
Što dakle u pjesni da reknem? kako da ga hvalim? 
— Ja držim, da svaka nekriepost imade i svoje kriepo- 
stL Tako je pokojnik bio u pijanstvu čovjek dobar kao 

dobar dan, dao bi košulju sa sebe; izljubio bi, gdje bi 
koga stigao, i niti bi šta zla učinio, niti govorio. A tko 
zna, kakov bi bio, da je vodu pio? To se dakle može 
na svaki način napomenuti, i to je dosta." 

Sjedne dakle i napiše nadgrobnu pjesan u slavu 
pijanoga Bartola Stonoge, kao što su ga zvali u selu. 

Zatim izvadi svoj glasbeni repertoir te potraži misu, 
koja je prvi put pjevana g. 17.. prigodom posvetjenja' 
župne crkve N...ke, te je kroz mnoge ruke došla do 
njega i bila od uviek ljubimicom njegovom. ■ Zatim po¬ 
traži ona sredstva, kojimi se je on obično služio proti 
monotonii crkvene glasbe, i izabere njekoliko veseljh 
komadićah za interludia i napokon jedan liep „deutsch" 
za konac mise. To sve htjede sada pokušati na svom 
glasoviru, uza koj je on — budi mimogred rečeno — 
obično i ustma pripievao, ne da glasoviru drug -bude, 
nego da nebi zaboravio što svira. 

Nu jedva ‘ što je jedno dvie promjene „kyrie-a“ 
izpjevao, ai gospodarica Bara opet še iza sna prenula, 
te ščepavši nješto, što učitelj dobro poznavaše, premda 
se u mraku nevidjaše, izdere-se nanj: „Vilovnjače jedan, 
tit zar ti još nespavaš?" 

Još ona nije ni dorekla, al on se već pokupio, 
tiho se svukao i legao. 

I val jade mu odpočinuti od tolikoga duševnoga i 
tjelesnoga napora te se oferiepiti za novu radnju, koja ga 
čekaše. 

Oko četeri sata posije podne otvoriše se mala, iz 
četiri natrule daščice slupana vratca školske bašte i u 
nju stupi učitelj Pavao čuturići Držanje mu je vele, oz¬ 
biljno i bi reć; svečano. Desnu je ruku zataknuo u oprsje 
svoga modroga kaputa izmedju dva koštena putceta, 
gdje u sriedi i za treće prazno' mjesto biaše; a u lievoj 
mu smotak čiste artije; gologlav, da mu ništa neprieči - 
razvitak mislili, što mu se bjehu zaredile u onoj nje¬ 
govoj bistroj glavici; pače je-i kose razčnpao, jer mu , 
se činjaše nesnosno i to,runo, kojim je prirodazaodjela 
glavu čovjeku, pošto mu je yeć i onako sjelo duha, ro- 
jište mislih — mozag — sbila u lubanju, kao u tvrdi 
obklop: sužnja, koj cielim svietom vlada, u toli tiesnu 
tamnicu. Za uho je zataknuo oštro zarezanu olovku, i 
uzpevši se na jedan kup opljevena štira i druge travu¬ 
rine, štono stajaše do vratah, i odkud je liepo pogledati 
prama jugu, metnu ono svoje sokolovo oko u žitnu rav¬ 
nicu, zahvativši u krug te čarobne slike i modre planine, 
što ravnicu s te strane zaklanjaju, te poče razvaljenima 
ustima i očima upijati u se miomiris poljskoga cvietja 
i mlade tek za dva tri prsta zemlji otevše se travice; 
te dok tako s jedne strane prizva u pomoć sve pet ćuti- 
lah, kojimi .obći tvar sa tvarju, poniknu s druge duhom 
u otajstvenu ljepotu prirode, u pnu divnu raznoličnost 
tvora i hojah, kojoj se duh njegov divljaše., izvodeć si 
na pogled izpod crne zemlje i jednolika listja bielu i 


Digitized by Google 



— 65 — 

crljenu blitvu, žutu mrkvu, mrki krompir i drugo zelje, 
što ga okružavaše, kad mu nebijaše rumenih ružah, bielih 
lierovah, svebojnih gjorgjinah i drugoga vrtnoga cvietja. ' 
Neznade gospodarica Bara, što je pjesnik, što li pjesnič- 
tvo i njim slo*reća po izbor priroda. Nu sve, što Bog 
stvori, divno je, i velik duh naći će i u najnezn&tnijoj 
stvarčici, što da ga uzhiti. On dakle tim poče buditi u 
sebi onaj prirodjeni dar, koj kadkada istina zadriema, 
ali zato mu upravo treba da se probudi. Pošto je tako 
njeko vrieme stajao, kao da se je odrvenio, trže se na 
jedanput iza sna. 

„Ha! evo većosjetjam, kako se svekretje u meni. 

Krv mi je uzavrela, mozag hoće da izskoči, glava da 
se razpadne. Na posao, dok je za vruća!" 

I tim dohvati iza uha olovku, artiju razvije i na 
dlan nasloni, a drugom rukom pohiti da piše. 

Jedno napiše, a drugo mu na pamet dodje, i tako * 
ono prvo iztare. Kad je tako već jednu stranu do pola 
izkrižao, otrese se ljuti to i rekne sam sebi: 

„Neima ništa; valja mi čekati dok plamen izbukti, 
dok se bura slegne. Bura, da! Liepe slike, da njom 
označim ono, što se u meni sbiva. .1 jest mi u grudih, 
kao kada se dignu yjetrovi sa sve četiri strane svieta. 
Misli su mi more, a ja plovim njim i brod mi je hitan 
od jedne obale k drugoj; neima kotve, da ga usidrim, 
neima pristaništa,-gdje da pristanem; evo žive slike — 
ovo parče artije. Treba čekati, dok se bura slegne.— I 

5 

tako me jedna prigoda zatiče za drugom. Sada opet da 
ja budem tumač mislim i čuvstvom obćinarah prigodom 
‘ povratka njegove pcgpziišeposti. Zadatak je mučan, ali 
je i slava namamjjjiva. Nedaj se Pavle! Jedna prigoda 
za drugom jalova prolazi; nu doći će vrieine, doći će 
čas, gdje ćeš zaboraviti sve, što je bilo i što si bio, od 
čuda nad onim, što se od tebe učini; gdje sam sebe 
poznati nećeš. Što ćeš tada reći, Lovro, takmače moj! 
Tebi Pavaočuturić nije govornik, nije pjesnik, nijeglas- 
benik; nu velim ti, da ćfe doći čas, gdje će se znati po 
svudaf da je Pavao govornik, da je pjesnik, glasbenik 
— i što si najvećma od Boga želim — poglavar tvoj. 
Ali sada mi valja p6ći knezu i starešinam, da se dogo¬ 
vorimo, kako ćemo sutra." 

To rekavši izidje iz bašte u kuću, i za malo vre¬ 
mena vidimo ga onakva, kakova ga vidismo u bašti, 
samo pokrivena i sa drenovim štapom u ruci, gdje ide 
knezu na dogovor. 

Knez i kmetovi seoski sjedjahuveć dugo u krčmi, 
gdje bjehu ugovorili da se nadju, čekajuć na učitelja. 
Za seoske vlade Petra Valjevca bijahu svi obćinski po¬ 
slovi rešavani, mjesto pod lipom izpred grada, u krčmi 
čivuta Leporta, gdje taj svoje bogate kuće i svega .sela 
mali silnik sjedjaše sa svojim po izbor viećem dan na. 
dan od jutra do mraka' pijuć kršteno vino nekrštena 
krčmara. Tu se dočekivahu sve prijave i tužbe, izdavahu 
naredbe preko seoskih stražaninah, koji cio dan mora- 

doše da sjede na stubah pred krčmom. Tud bijaše i 
bubnjar seoski; rečju tu je bila stolica i središte oto- 
godišnje seoske vlade. 

Kad učitelj stupi u sobu, pozdraviše ga svi s ča- 
šami u ruci. 

„Dobro nam došao meštret gdje te je tako dugo? 
što je prošlo, od onoga ti neima diela. Nego sjedi; nisi 
zadocnio; vala ćeš ga, ako te je volja, još dosta odnieti. 
Ej krčmaru! amo čašu i vina!** 

Krčmar vino donese i položivši ga na stol, udari 
učitelja dlanom po plećih, to jest pozdravi ga, a njemu 
se lice odmah razvedri. 

Izkapivši ih njekoliko progovori natipajuć ovako: 

„Ljudi! evo dodjoh da se dogovorimo radi dana 
sutranjega. Je li sve u redu kneže: kola spremljena, po- 
putbina gotova i drugo što treba? 1 * 

„Sve je u redu, meštre" odgovori mu knez; „Pilipu 
sam zapovjedio, da spremi dvoja kola i da upregne naj¬ 
bolje konje; baba Manda je spremila poputbinu, pa su¬ 
tra da idemo, čim svane. Ti se uredi, da s tebe nedan- 
gubimo, a mi smo. gotovi. A sada Bog te živio!“ 

Izpiše u zdravlje učitelju i obredavši se još do 
dva do tri puta, skoči na jedan put učitelj Pavao ču-, 
turić i : 

„Ljudi! meni nije ostanka duže. Valja da se idem 
spremati za put Lahko je vam; ali mene večeras čeka 
još veliki posao doma.** 

* 

„Da da, meštre, znamo mi; hajde neboie i gledaj 
da se opošteniš. Bit će tamo i drugih obćinah; pa ako 
nebudemo prvi, a ono da bar nismo ni poslednji. Ti 
znaš njemčati; izvijaj, kako najljepše umieš, da učiniš 
čast obćini, sebi i knjizi, koju si učio.“ 

Valja čitateljem pobližje znati o čem se tu radi. 

Vlastelin onih selah čovjek je stran, rodom Nie- 
mac, i samo kadkada dolazi da svoja dobra prigleda — 
u pet šest godinah po jedanput. A ostao od ^tarinah 
običaj, da kadgod med svoje dodje, a oni da idu i da 
mu čestitaju sretan dolazak, svaka obćina za se, sa' svo¬ 
jim govornikom, obično učiteljem ili bilježnikom seoskim. 
U to ime evo izabraše i našega Pavla Čuturica njegovi 
obćinari, da ih on Nj. preuzvišenosti privede. 

Tu se dakle radi opet o slavi, — slavi, koja se 
do sada osniva na više od petdeset svečanih govorah i 
malo manje pjigodnih pjesmotvorah, što on sve u ruko¬ 
pisu brižno čuva, ili da, kad uzmogne, to blago štam¬ 
pom svietu priobei, ili ako ga smrt prije, nego što se 
nada zateče, da ga svojoj djeci ostavi. 

Došavši kući nadje ženu i djecu već spavajuć. 

„To je dobro“ mišljaše u sebi „tišina je mati uz¬ 
višenih mislih“; i tako razabiruć užeže criep, te ga po¬ 
loži na stol. Za tim potegne iz džepa onu istu artiju, 
na kojoj je prije dva sata počeo crtati velepjesan svoju, 
te metne i nju na stol, a olovku zadjene za uho. 

Po tom stupi za tri koraka natrag od stola, upre 

se jednom nogom napried, glavu digne prama nebu, kao 
da zazivlje vile pjesmotvorke, i nakon po četvrta sata 
ščepa stolac i podmakne ga te sjeđnuv pograbi olovku 
i napiše naslov. Iza toga još jedan put postane i onda 
osmienuvši se na svoju posestrimu, koja mu se bješe 
kroz pjesničku maglu utvorila, mahnu rukom i napisa 
dva prvorodjenca toli mučnoga poroda: 

Wir koren mundigst 

Bas Euer Excellem gekommen ist gnadigst . . . 

„Dobro! Sehr gut! Liepo se slažu; jednaci nisu; 
nu imade i takovih. Hajde dalje. — Gekommen! od- 
kuda? quis, quid , ubi, (juibus amiliis, cur, guomodo, 
gu'ando; Hm! Hm!- 

„ Von Wibi osterreichischen schdnsten Stadt 
„Stadt, Stadt, Stadt - 

„Wo Seiner Majestat Residenz kat. 

„Vrlo dobro! — Uh! baš sada mora da hrče. Takova 
šta obori pjesnika, pa da je u trećem nebu, opet na 
zemlju.* 

Na to izklišti opet oči, kao Pythia na svom tro- 
nožniku i digne se na prstih u vis, da srkne malo zraka 
iz višjih sferah, te nastavi: 

„Von, — von; sada ide „Wohin“ 

„Nach Grafthums . 

Vor hundert Jahren genannt . , . 

„Tako! Treba malo i iz povjestnice; i ona imade 
svoju muzu." 

Na to upre oči u jedan sobni kut, te stane bub¬ 
njati prsti po stolu. Za malo mu se stane glava/ opet 
lagano nadnositi nad artiju, pozorno, kao da se štogod 
iz nje neiztrese i u jedan mah kao biesan: „Evo je, 
evo je; drž Pavle, nepuštaj! sada ili nikada!“ zavikne, 
pane tielom na stol, a nos sastavi s artijom, te na je¬ 
dan dušak napiše sljedeće stihove: 


Wir freuen und schreien mit Mund 
Bald taglich etlichen Stund . 

0 Gott wir loben dich grundhercig 
Dass du gegen uns bist barmhercig 
Und lasset kommen nach .... 

Vor zehn und neunzig Jahren genannt .... 
Dass heist unsern liebstm Vater 

Zu . Proprietar und Grundherr 

Mit Namen . 

Dazu gebend Seiner Excellenz. 

Vohin reiset uns,er liebster Vater 
Soli uberall tvachsen Krauter 
Und verschiedene Gattungen Blumen 
Sollen lassen ihre Stimmen . 

Darum falim wir auf unsere Knien 
Und machm ,mr unsere Muhen . 

Segm solite alles Euer Excellmz , was der Gott 
Himmlischer Vater und Sabaoth 
Gebm werde mit der Zeit 

Sehen uierden alle Leut: 

Dos heisst GliickseligJceit. *) 

„Evo ga!" uzdahne duboko i znoj si s čela otare. 
„Bože moj“ uze po tom mudrovati „što je orati i ko¬ 
pati? Glavom raditi težje je, nego li kola vući. Da to 
znade mnogi, što no biesno govori: bezposlice, badava- 
djije, čemu su? da kruh kvare i božje vrieme utaman 
trače. E svietu! svietu!- gdje si ti zaostao za nami. Ti 
si još na obćinskom putu, a mi na carskom drumu! Nii 
sada valja još jedanput pročitati, pa onda liepo za Nj. 
preuzvišenost prepisati." 

Tud si zasieče pero i odmota tabak liepe artije, 
što ga je čivut Leport velikodušno darovao obćini, da 
se na njem napiše čestitka njegovoj preuzvišenosti. Na 
njem je liep plavetan andjeo razširio krila s jednoga 
kraja na drugi te puše u dugačku trublju, navještujuć 
obćini veliko veselje sa sretna dolazka nj. preuzvišenosti. 

Pavao čuturić položi dakle s velikim oprezom ar- 
tiju na stol, da joj se štogod nedogodi, i napisavši od- 
ozgor štamparskimi velikimi slovi naslov, stade s veli¬ 
kom mukom risati početno slovo W., u koje malo po 
malo dodje v|ći diq grba i cielo ime nj. preuzvišenosti. 
Prepipayši po tom i ostalo, svuče se i legne. 


*) Ovo nije pjesan izmišljena, nego je upravo za onakovu jednu 
prigodu, kao što se opisuje ovdje, sastavljena, i ja imadem. 
autograf samoga pjesnika, koga sam osobno poznavao. 

Sutra u zoru dolaziaše mu sa svih stranah obe¬ 
ćana podpuna odlična toiletta: čižme od g. kapelana’ 
hlače suknene od g. provizura, i visoki škrljak od šu¬ 
mara. Bio bi se našao i brak u selu; nu činjaše mu se, 
da u svom modrom kaputu imade više ugleđnosti. Go¬ 
spoja. provizurica zamotala mu i dobar komad pomasti, 
da si njom namaže brke i glavu. 

Obukavši se dakle od pete do glave, pristupi k 
njekakvomu izpucanu ogledalu, i tu se najprije uredi od 
vrh glave do izpod nosa, zatim od ustah do bieloga 
rubca, što mu ga je gospodarica Bara liepo oko vrata 
svezala. Napokon natjera na glavu malo otiesan škrljak, 
smota čestitku i turi ju u džep i oprostivši se s Ba¬ 
rom, ode pred krčmu. 

Tu ga dočekaše ostali odbornici u svečanom ođielu 
te ga posadiše sa knezom i još dvojicom u kola i kre¬ 
nuše kao svatovi put stolnoga mjesta nj. preuzvišenosti. 

Tamo se opet pred krčmom ustave, zairu u sobu 
unesu te sjednu da se najedu, napiju i za čestitku pripreme. 
Učitelj morade još jedared, prije nego što će u grad, da 
si prenačini brke i kose, jer mu se mast bješe putem 
odtopila na suncu. Kad se sasvim uredi,^tane posried 
odbomikah, te im obrednik poklona ovako protumači: 
„Vi ste ljudi prosti i nerazumijete, kako ide u velike 
gospode. Zato netreba da vam mnogo govorim, nego pa¬ 
zite na mene, .i što vidite, da ja radim, to radite i vi.“ 

Tim se krenu put grada. Nu od tretje kuće vrati 


Digitized by Google 



— 73 — 


se učitelj u krčmu i još jedanput iz čuture podobro po¬ 
vuče, osjetjajuć daueima još dovoljno odvažnosti i hlad- 
nokrvnosti, koja je u takovih prigodah glavna stvar. 

Obćine, koje bjehu prije njih došle, budu najprije 
pripuštene. Tamo sagleda Pavao i svoga ljutoga tak¬ 
maca, meštra Lovru; nu ovaj put ni rieči s njim. Kad 
na njih red dodje, učitelj skine pred vrati šešir s glave 
i unj pjesan tako udesi, kako će si moći u nuždi pomoći. 

Ušavši u dvoranu, pristupi krepkim, ponješto dr¬ 
venim korakom k Nj. preuzvišenosti i duboko se nakloni. 
Zatim se natrag obazre; da vidi jedali je sve uredu, i 
pročita drhćućim glasom najprije naslov pjesni, i onda 
se još jedanput okrene i odbornike izmjeri, nakašlje se 
i jasnim školničkim glasom počme: 

„Wir horen etc. u 

Nj. preuzvi^enost bijaše čovjek malašan i dobro 
ugojen; i kao što sva velika gospoda imadu u svom 
držanju što to Osobita, tako i njegova preuzvišenost 
imadijaše običaj, te ruke držaše uviek na trbuhu, pa 
ili bi palcevi prevratjala, ili pako, što je još neobičnije 
— po trbuhu bubnjala.' 

To učitelja malo zabuni i kod osmoga stiha zapne. 
Ponovivši još jedanput rieči „etlichen Stnnd* prigne 
glavu, da pogleda u škrljak, a odbornici se svi duboko 
naklone; i tako još njekolikoputah, i to upravo na ne¬ 
sreću kod najneznatnijih miestah sve pjesni, kao što je 
„ Kr&uter“ „Stimmm u itd. 

Njegova preuzvišenost već se je odavna nješto na- 
pinjala i krv joj bješe udarila u lice; a kod riečih n ihre 
Stimmen" ote joj se smieh. Nu kao što jesu velika go¬ 
spoda te umiju sve vješto sakriti, tako i njegova preuz¬ 
višenost već imadiaše pripravan rubac i učini se, kao 
da joj se je kihnulo. 

Učitelj i odbornici pokloniše se duboko i povikaše 
„na zdravije!" 

To nj. preuzvišenost još većma razigra, te mahnuv 
rukom reče smijuć se: „Dosta, dragi moj učitelju! Vi 
ste moj stari pjesnik; znam, da mi sve dobro želite. 
Hvala vam.“ 

Nu još nebijaše dosta. Sada istom dodje govor, 
kojim imadijaše izručiti pjesan nj. preuzvišenošti. Bijaše 
kratak ali krepak. Počeo ga je po običaju svojim: 
„Indem aber u , a dovršio poznatim: „verha volant, litera 
scripta manet.“ 

Pošto ih nj. preuzvišenost bješe odpustila, vratiše 
se u krčmu, gdje odbornici učitelja liepo počastiše, kujuć 
u zviezde njegovo hrabro i sigurno držanjo, krepak glas, 
kojim je govorio itd. 

A on sav zanešen povika: „Eh! |to nebl tamo 
moga učenoga protivnika, inače prijatelja Lovre, da vidi 
kako se čestita i s velikom gospodom govori. To je 
najljepši dan života moga i nebi ga dao za mnogo, što 
ljudi inače slavom nazivlju." 

Kažu, da je ta znanstvena slavodobit tako djelo- 

vala na duh njegov, da upravo toj dobi imademo zahva¬ 
liti njekoliko velikih pjesnih, od kojih danas imademo 
samo još neznatne ulomke i za naše oko hieroglifične 
nacrte. 

Široko i daleko govorilo se o ovom pjesmotvoru 
njegovom i prepisi zaredjivali su od ruke do ruke, i 
mi sačuvasmo jedan za vječitu uspomenu na meštra 
svih meštrovah, Pavla Čuturića. 

Istina, da se je o uspjehu pjesni različito govorilo; 
nu jedno se znade za izvjestno, da je nj. preuzvišenost 
g. župnika R . . . čkoga njekoliko danah za tim molila, 
da ga se obćina u napredak s onakovimi čestitkami 
okani; iz kojega uzroka? .... to se neznade.' — 

4. 

„Dakle iza nedjelje imađe se njeg. preuzvišenost 
ovuda provesti, da u našem kraju lovi. Nebi li to bila 
sgodna prilika svečanim načinom pričekati ga i, da se 
mahnem repa te da se držim same glave, predložiti mu, 
pače ga na oči uvjeriti o hrdjavu stanju škole, opisati 
mu biedu učiteljskoga života i moliti ga za polašticu, 
koju nemogoh dosada izmoliti od njegovih činovnikah?" 

Tako govoraše s&m sobom posije jela učitelj Pavao 
čuturić. „Ovuda mora naići; tuda mi nemože izmaći. 
Da ga dakle ovdje pred kućom pričekam i zamolim, da 
se udostoji na časak samo uvratiti u ovo smjerno pre- 

bivalište pučkih Muzah i viditi, što se od njih radi. Kuća 
je sva prokapljiva, i kao što božje sunce po liepu vre- 
inenu svieti onamo, gdje mu mjesta nije: u stan učite¬ 
ljev i školu seosku, tako i kiše i vjetrovi gospodare po 
njih kako im je volja. Na što mi drva, kad jedan živalj 
nije sklonjen pred drugim? Na što mi krov, kad pod 
kišobranom toliko putah i jedem i spavam? Na što mi 
ova četiri izpucana i poduprta zida, kad mi se nije si¬ 
gurno noćju pružiti u postelji, da me tko s ulice za 
nogu nepovuče? A kako je u školi? Pola djece sjedi 
skvrčena na zemlji; a i oni, što su u klupah, nisu ni¬ 
jedan čas sigurni za svoj život Sve je naopako. Tabla 
mjesto da je crna, olupila se i pobielila; te što drugi 
ljudi pišu kredom, to bi meni valjalo ugljenopi. Abece- 
darka otrcana i oglodana: jednomu pismenu fali trbuh, 
drugomu glava, a trećemu noge; pa kako da u dječjih 
glavah riebude sve bez glave i repa? Nu i što bi mi to 
sve? Ljeti škole neima, a zimi kako će da bude? Ođtuđ 
ljudi videć da neima škole, drže da neima ni učitelja; 
bira nedaju, već što koj dade od smilenja i dobre volje. 
Gdje i posleđnji seljak imade svoj ručak i večeru, valja, 
učitelju više putah, kad zazvoni podne, sa ženom i če¬ 
tvero djece prst u zube. I da još neima duševne naslad« 
i hrane, po tjelesnoj bi učitelj već odavna ležao pod 
crnom zemljicom, strven potrebom i nuždom, koju ne- 
trpe ni ovce ni konji, nu božji ljudi i to ljudi po zvanju 
prvi, a po uživanju posleđnji. Mi Smo medjer oni volovi, 


Digitized by 


Google 



— 77 — 


za koje se veli u svetom pismu, da jim pri vršitbi ne- 
valja zavezati usta, nego jim dati, što ih ide; a nam se 
evo zavezuju, nam se nedaje; mi smo oni magarci, koji 
ne samo subotom nego i nedjeljom padamo u jamu, pače 
iz te jame nikada neizilazimo, pa neima nikoga, da nas 
iz nje izvuče. Nu možda će i nam doći dan izbavljenja. 
Baš mi je drago, da mi se je evo ovako duh razmahao; 
eto mi gotovih dokazah, koje ću sve sastaviti u je¬ 
dan memorandum, te ću ga predati njegovoj preuzviše- 
nosti. Vidio sam, da do mene nješto drži; sada ću vi¬ 
djeti, koliko, mu je stalo do njegova staroga pjesnika! 
Ta netreba mi drugo, nego da potražim onu molbenicu, 
što ju je prije četiri godine podnio učiteljski sbor okruž¬ 
nomu nadzomičtvu, a ja — da ja ju sastavljao. Ono su 
argumenta perpetua, i što. je onda valjalo, valja i danas 
od rieči do rieči." 

Tim otvori stolnu ladicu i izvadi svežanj pisamah 
te našavši spomenutu listinu, sjedne odmah da ju pre¬ 
pisuje. 

„A sada valja da se dogovorim s Barom, kako ćemo 
urediti svečanost. Župniku neću da govorim o tom, jer 
on je, budi med nami rečeno, čovjek dobar, ali čovjek 
bez takta, bez ukusa. U tom pogledu neimam ja tražiti 
nikakova savjeta u njega." 

5. 

Od to doba vidimo njekoliko danah izasobce uči¬ 
telja Pavla Čuturića opet nakon toliko vremena kod svoga 

kista, koj bi danas sutra bio takodjer slovio slavom 
umjetničkom, da ga nije udes bacio na stazu znan¬ 
stvenu, na kojoj se medjutim takodjer beru lovorike, pa 
treba i drugim štogod ostaviti. Nu ono malo, što je on 
razumio slikarije, ’ sada mu je upravo dobro došlo. Vrata 
je zabravio, da mu nitko neulazi u sobu i da stvar ostane 
tajna. Na stoluje razastro tri velika tabaka modre, ,ode- 
bele artije, koja na selu morade da valja mjesto risarske. 
On, kao što je u svem bio čovjek vješt i ništa mu se 
otelo nije, tako je i ovdje pogodio, kako treba. Znadi¬ 
jaše, da nj. preuzvišenost živi u svom grbu obiteljskom. 
Izumi dakle, kako bi tu stvar, inače prosaičnu u sebi, 
stavio u njeku poetičnu sceneriju, koja bi sačinjavala 
glavni moment svečanoga dočeka njegove preuzvišenosti 
Hotiaše da stvari dade nješto malo života. Sjetjaše se, 
da u grbu stajahu s jedne strane ribe, a s druge jelen. 
Sjetjaše se i krune nad grbom. Razgođi dakle tu hieral- 
đičku kombinaciu na tri posebna diela. 

Najprije uze risati jelena. Nu što će sa samim je¬ 
lenom? Tu neima nikakove idee; valjade da ga okruži 
njekom romantičnom stafažom. U sriedi dakle načini je¬ 
lena; a što jelenu dolikuje ljepše, nego li lovac? S jed¬ 
noga dakle kraja načini strmu pećinu i za njom lovca, 
koj se samo od pasa vidjaše te se nadkučio iza pećine 
i na jelena pušku opaljuje. Jelena je načinio u onom 
tragičkom trenutku, kako se je upravo pogodjen zrnom 
iz puške - prekobacio, zableknuo i noge u zrak dignuo. 

Oko njega načinio travu, i jer upravo biaše još toliko 
mjesta prazna — do njega pružio lovačkoga psa. 

Po tom uzme drugi list. Ribe su mala stvar, a 
artija je velika. Ribe žive u vodi. Načini dakle vodu i 
tim si prištedi mučno risanje cielih ribah. Učini dakle, 
da sve tri ribe u jednom redu proviruju glavom iz vode, 
kao od prilike guske iz koša, kada ih nose na vašar. Nu 
što je to sve? — Kao što je na prvom listu, tako i 
ovdje nariše lovca s udicom; ali da ga neslika svega, 
zakloni ga za jedan panj. Nu još imade mjesta prazna. 
Voda! voda! — ha! s druge strane metne pralju s pra- 
čakom u ruci i zakloni ju hrpom već oprana rublja. Lo¬ 
vački prizori stajahu u savezu sa sdmom prigodom sve¬ 
čanosti; jer kako rekosmo, nj. preuzvišenost imadč upravo 
taj dan loviti u hataru obćine R.; a metoda zaklananja 
glavnih osobah bila je osobitost njegova u slikarstvu i 
nje se držaše kao što veljaše — poradi efekta. 

A sada dodjč kruna. Nju je osobitom pompjom 
snimao s naslovnoga lista jedne školske knjige, gdje 
pod njom stojaše: n s dozvolenjem poglavarstva." Kod 
krune mu se učini najpriličnije naslikati pod nju glavu 
same njeg. preuzvišenosti. Tim mišljaše da će visokomu 
gostu osobito ugoditi. Nu bijaše još s obe strane mnogo 
prazna mjesta. To izpuni sa dva lonca cvietja, koja po¬ 
stavi, uz okrunjenu glavu nj. preuzvišenosti. 

Nećemo se oydje upuštati u razsudjivanje njegove 
umjetnosti. Nu zajedno ga moramo izpričati, štosu mu 

mnogi predbacivali, da naime boje nisu svagdje doliko¬ 
vale predmetu. Nu tud si on nemogaše inače pomoći, 
već gdje mu oskudievaše prave boje, tamo uze onu, koja 
je najbližja. Tako je n. p. njegova preuzvišenost izgle¬ 
dala u licu, kao da je taj dan cigle vozila; jer nebijaše 
boje, koja ide za meso. 

U tom dodje i ponedjeljak. Vrieme je bilo liepo, 
i tako su djaci sve prošle nedjelje provodili idilički ži¬ 
vot na polju i u planini za ovcami , kozami, konji ittl. 

A sada mu ih trebovaše njekoliko za grbonoše, cvjeto- 
noše, pjevače, isto tako i njekoliko djevojakah. Valjade 
mu dakle u oči dana, kad je sve kod kuće, zaići po selu 
i zamoliti ljude, da mu nješto djece pošalju u školu. 
Bara je vas taj dan plela vience i uredjivala školu. Zi¬ 
dovi bjehu zastrti velikimi rubci svakojake boje i po njih 
izprikopčani vienci raznovrstna cvietja. Nad stolicom 
učiteljevom bijaše golem vienac od samih gjorgjinah i 
u njem cvietjem upisan pozdrav „vivat“ 

Ponedjeljak je dakle svanuo. Čuturić se digne u 
.samu zoru. i pregleda sve u školi. Po tom razveže sve¬ 
žanj pisamah i položi s jedne strane povelju, kojom je 
imenovan za učitelja, a s druge spomenuti memorandum. 
Zatim ode još jedanput u vrt i ondje načupa trave, te - 
njom pospe pomost školski, da nj- preuzvišenosti bude 
mehko hoditi. 

U tom prispiju ćljaci i djevojke i budu najprije 
nakitjeni: djevojčice po gjorgjinom za svako uho, potom 

jednom za njedra, jednom za pas, a posije imadoše uzeti 
još u svaku ruku po jednu. Momci jednom za šešir, jed¬ 
nom za prsluk, a posije dobiše još po jednu u svaku 
ruku. Po tom pokušaše izpjevati kratku pjesmicu: „Sinu 
sunce na zapadu u — jer qj. preuzvišenost dolaziaše sa 
zapada — što no ju bijaše sastavio učitelj upravo za to 
prigodu te se pjevaše kao božična pjesma: „čestit svietu 
danak svemu. “ 

Kad to sve obavi, odabere od ostale djece tri gr- 
bonoše i njim dade svakomu po jedan dio grba u ruke 
te ih postavi u red tako, da kruna s likom nj. preuzvi- 
šenosti dodje u sriedu, i zapovjedivši im da budu u miru, 
ode i preobuče se sasvim onako, .kao što je prije 
osam danah njeg. preuzvišenosti čestitao; i budući već 
sedam satih odbilo, izide pred kuću i stane za dud, da 
čeka visokoga gosta, opetujuć sve jednako njemački go¬ 
vor, kojim imadiaše pozdraviti nj. preuzvišenost. 

Posije četvrta na osam usta zvrka kočije iz daleka; 
a on u živi čas kapu s glave skine, brkove i opravu 
namjesti, te izide malo na polje iza duda, odkuda je nj. 
preuzvišenosti na pogledu. 

Kad se kočija približi i on u zao čas opazi, da 
njeg. preuzvišenost driema: mahne kočijašu rukom da 
stane, i on stane. Učitelj pristupi k vratcam od kočije 
i poklonivši se triputa počme: „Euer Excellenz —“ 
misleć, da će se nj. preuzv. kojom srećom probuditi. 

6 

Kočijaš kad to vidi, izdere se nanj: „Sam vas 
vr‘.. nosi, zar nevidite da njeg. milost spava?® 

U to se nj. preuzvišenost iza sna prene i videć da 
kola stoje, prepadne se, te htjede da skače upraVo na 
onu stranu, gdje učitelj stajaše kod vratacah. Spaziyši 
njega, trgne se natrag i dosjeti so odmah jadu. 

Učitelj prepadnuvši se nad divljim pogledom njeg. 
preuzvišenosti, neznade što da počme. Amo mu šešir iz 
ruke pao na zemlju, a onamo mu se kose od straha na¬ 
ježile i brci nm se počeli odvijati, kao što se odmata 
trava satovka, kad se djeca njom igraju. Usta, kao da 
su mu dretvom sašivena,.ni mrtve riečice da proslovi. 
Ruke mu visiahu po običaju svaka na svoju stranu niz 
noge, i uzalud mu bijaše micati s oba palca — kao da 
vesla, nebi li mu se krenuo brod govomičtva — nemo- 
gaše da progovori. 

Njegova preuzvišenost kako bijaše čovjek inače 
dobar, videć, gdje se je učitelj zapleo, kao pile u ku¬ 
čine, zapita ga Ijubkim glasom: „Što je moj učitelju?® 

Usta mu se neodriešiše, ali ruke mu se razdrve- 
niše, te sve što mogaše, bilo je, da rukom pokaza 
na školu. 

Njegova preuzvišenost da izpuui volju ubogu čo¬ 
vjeku, sidje s kolah i podje u školu. Kad dodjoše pred 
vrata, požuri se učitelj, da mu ih otvori i unidje za 
njim; nu u toj. velikoj revnosti omakne mu se noga po 
masnoj travi, te padne nauznačice i sruši pred sobom 

dva grbonoše tako, da više nemogahu rabiti,' a za so¬ 
bom tablu, i tom prigodom popuca mu njekoliko puce- 
tah na kaputu, prsluku i hlačah. Nj. preuzvišenost dade 
mu ruku i podigne ga, te ga tješijaše nad nesrećom; 
a on mu odvratjaše neprestano: „oprostite vaša preuz- 
višenosti; nije bilo hotomce“ 

Djeca, čineć svoju dužnost, zapjevaše dok još uči¬ 
telj ležaše na zemlji: „Sinu sunce na zapaduali im 
on mahnu rukom da šute, i tek kad se bješe digao i 
nj. preuzvišenosti izpričao, zapovjedi da se s nova pjeva, 
a on sam odmjerivaše takt 

Nj. preuzv. odmah kod prvih riečih stade izjav¬ 
ljivati svoje zadovoljstvo neprestanim „vrlo dobro" i 
„dosta je“ tako, da učitelj, napokon uputjen o povolj¬ 
nom uspjehu pjesni, presječe pjevanje, kojega se jeka 
odbijaše od zidinah školskih u šarom raznoglasju, tako, 
da nj. preuzvišenost bi prisiljena malo si prečistiti uši. 

Po tom se imadijaše držati govor, u kom se učitelj 
izpričavaše, što se evo usudjuje nj. preuzv. na pol puta 
ustavljati itd.; nu i tud se nj preuzv. njekako spasi po- 
pleskavši učitelja po ramenu. 

Tada stade izpitivati djecu, od koje njekoja govo- 
rahu na izust a, b, c, druga moljahu, tretja čitahu iz 
abecavice povjestnicu, a iz nje abecavicu; četvrta kazi¬ 
vahu po čem se poznade kad će kiša; da li guske i 
ostala životinja imade svoj jezik; što je veće: oka ili 

litra, i što je bolje? zašto se čovjek strese, kada ga 

*. 

smrt preskoči ? itd.—praktična pitanja iz siloslovja, priro- 
dopisa, transcendentalnoga jeziko- i dušoslovja i računstva. 

Napokon zapita učitelj jednu djevojčicu:- gdje se 
je rodio spasitelj svieta? i kakvi se odtuda izvodi prak¬ 
tični nauk za nas? a djevojka mu odgovori: da kad je 
njemu bila dobra štalica, mi da netraži'mo bielih dvo- 
rovah; kad je on mogao spavati na slamici, mi da he- 
tražimo mehkih dušekali; kad je on mogao s volom i 
magarcem pod jednim krovom stajati, zašto da i mi — 
tud joj učitelj presieče rieč: „Šut! dosta je i preveć, 
diete moje,® jer valjade da sve što djetca govorahu, 
protumači nj. preuzv. na njemački. 

Nj. preuzvišenost, koja već svega bijaše sita, po¬ 
hvali u kratko sve, primi memorandum, koj mu učitelj 
uz duboki poklon predade, i izilazeć na dvorska vrata 
reče mu: „Za nedjelju danah dodjite momu nadstojniku 
po odgovor* a držte se pomalo i obćine.® 

Kukavni učitelj znadiaše dobro, što će to reći: 
„nadstojniku po odgovor® i „obćina® i misleć uza tona 
nesreću, koja mu se je malo prije dogodila, te glavni 
dio svečanosti uništila, zatim na kobni odgovor o jasli— 
cah gospodnjevih, uzdahnu duboko i reče: „Da, da, go¬ 
spode! Tvojih osam blaženstvah jedina su naša bla¬ 
ženstva.® 

6 . 

Za osam danah nalazimo učitelja Skupa s ostalom 
rajom u pretinjenom letvami tobožnjem predspbju nje- 

gove uglednosti g. nadstojnika. Pandur vlasteoski pro¬ 
ziva redom stranke, kako mu ih kazuje g. nadstojnik. 
Na jedanput zavikne: 

„Učitelj Pavao Čuturić!" 

„Hier!" odjavi se on. 

„Evo vam vaše molbenice s riešenjem", reče nad¬ 
stojnik i pruži mu onaj poznati memorandum preko ra¬ 
mena, kako mu stojaše za stolcem, i nepogledavši ga 
u lice. 

Učitelj, koj si bješe preduzeo, da danas neće šte- 
diti riečih, kud puklo da puklo, nehtjede, da se odmah 
Ukloni, nego stade za stolcem njeg. uglednosti i čitaše 
riešenje: „ob instantes hoc anno penes ovile, stabula, 
caeteraque aedificia oeconomica multiplices reparationes,, 
petito deferri non posse. u Kad to pročita, kako bijaše 
čovjek čedan, nehtjede da čini prostačinah, nego kako 
će fino prevući izpod nosa nadstojniku tu nepravdu, 
reče mu, smiešeć se — kao što mišljaše — ironično: 
„Hvala vam gospodine nadstojniče.“ 

Ovaj pako uze to pod istinu i odgovori poklonivši 
se još malo: „Na malu učitelju." 

„Na malu da, Bog te ubio", mišljaše u sebi 
učitelj i tek na stubah dvorskih stisne šaku, te oba- 
zrievši se pjekoliko putah tamo i amo, rekne oštro i 
glasno g. nadstojniku u drugom spratu: „Na malu! — 
što na malu? na ničem!" i tako si izkalivši srdce na 
g. nadstojniku, ode seoskomu knezu. 

„Dobar dan kneže!" 

„Bog daj, učitelju!" 

„Brate kneže, sad neima više šale, već gledaj s 
obćinom da ipi opravite kuću. Ne samo da je sramota 
za obćinu, nego ja mogu svaki dan u njoj skupa sa 
ženom i djecom izgubiti glavu. Pa da bar tom prigo¬ 
dom uzbude i vaše djece njekoliko, te bi. u napredak 
bili valjada malo pametniji." 

„Učitelju moj" odgovori mu knez „sve je to liepo 
i toliko putah se je već mislilo na tvoju kuću. Nu ove 
godine valja pokriti obćinsku krčmu, valja stražu, valja 
nam, kako smo se zavjetovali, sagraditi pred selom dvie 
kapelice, jednu svetomu Antunu, a drugu njekakvomu 
svetcu, komu neznam imena, samo znam, da je od pro¬ 
sta paura postao svetac." 

„E, tako li je to?" razžesti se učitelj „onamo su 
preče ovce i koze, konji i volovi, nego li učitelj i obi¬ 
telj njegova, a ovamo se gradi krčma i straža, a uči¬ 
teljevu stanu što Bog dade! Sebi pravite zaštitnike, da 
vam brane marhu i polja; ja netrebam ni jednoga od 
njih; tko će dakle zaštitavati mene i moju dječicu? 
sveti Antun, nije li kneže?" 

„Komu drago, ele ti si zabilježen poslednji." 

„Znam, znam" reče učitelj odilazeć. „Bog će mene 
čuvati, braniti i hraniti, kao i do sada. Gradite si ov¬ 
čare i štale, da vam nepokisnu svione ovce i da vam 
nezebu konji i volovi, a ja ću u svojoj kobači živiti sa 

svoje četvero piličah, dok bude božja volja. Vas neka 
štiti sveti Antun i taj vaš paorski svetac; a ja se izru¬ 
čujem mudrici sv. Kati i učitelju svih učiteljah, spasu 
našemu Krstu. Hranite se vi bielim hljebom i mesom, a 
ja ću projom i kiselicom, kao i do sada. Nu i ti kneže, 
i ti nadstojniče, nedaj meni Bože, kao što se tvrdo na¬ 
dam, sjesti na onom drugom svietu uz prestolje božje, 
pa da vas dvojicu, a i nj. preuzvišenost — budi medju 
nami rečeno — smotrim, kao onaj Lazar evangjeoski, 
na dnu pakla, gdje jedan drva tovari, drugi vozi, a treći 
vatru loži; pa da onda vi, smotrivši mene, stanete za- 
lamati rukama i vikati što vas grlo nosi: „sladki, lju- 
bezni meštre Pavle, daj nam dobaci štogodj, da se uz- 
pnemo k tebi“; a ja bi onda uzeo kakovu podugačku 
gužvu, pa bi vam ju dodao; a kad bi bili jedno dva tri 
hvata od zemlje, onda bi vas na jedanput — zvec! o 
zemlju, — I tako, kao što iz svega vidim,* učitelj je 
zbilja samo prognanik na ovom svietu, a prava njegova 
domovina tamo je gori." , 

i 

t. 

\ 

Kako se vidi iz književne zaostavštine učitelja P. 
Čuturića, imenito iz njegova dnevnika, koga ulomci evo 
pred nami leže, morao je on dvie tri godine posije ovih 
dogadjajah umrieti; jer opisavši još jednu učiteljsku 
skupštinu, u kojoj je on opet pero vodio, i' upisavši go- 

vore, koje je tom prigodom držao, zaključuje svoj dnevnik 
ovimi riečmi: „Buduć pako da osjetjam, da mi-doskora 
valja ttmrieti, s toga se ovim — salvo đe religuo crea- 
toris in creaturam dominio -<• odričem već unapried 
svieta, i što mi još preostaje vremena, to ću da se za 
smrt pripravljam. Ako - se medjutim ipak sluči štogod 
znamenita, što bi za moj život od kakove važnosti bilo, to 
će se naći na koricah moga molitvenika." U ostalom 
na tom molitveniku ništa se drugo nenalazi ubilježeno, 
nego njekoliko okah veresije u krčmara Leporta, i da 
se je 14. travnja otelila krava zekulja, a 29. da je tele 
mesaru prodano skupa sa kravom. 

U seoskom zapisniku stoji, da je — kao mnogi 
drugi veliki muževi staroga i novoga svieta — sahranjen 
na obćinske troškove; što se takodjer za dopunjenje ži¬ 
votopisa napomenuti mora. 

Njegovi rukopisi nalaze se u dječjega skrbnika, 
koj ih čuva kao znamenitost njeku i još nije pravo od¬ 
lučio, komu učenomu zavodu da ih pokloni. Nam ih je 
ustupio samo za porabu i iskreno izpoviedamo, da nam 
je žao, što ništa nije podpimo, već moradosmo pobirati 
po ulomcih, gdje šta znamenitijega mogosmo naći. Ima 
i boljih proizvodah pera njegova, nego što je dnevnik, 
koj medju rukopisi dolazi pod latinskim naslovom: 
„Commentarii Pauli Csuturics ludimagistri R... 'sis,“ 
— ali tim bi trebao velik komentar, koj posao mi ostav¬ 
ljamo drugim. 

Pavao Čuturić bio je jedan od onih Ijudih, koji su 
i umrli, a nikada pravo neznali, zašto ih je upravo Bog 
stvorio. Lagali se ovoga i (moga, samo jednoga ne — 
zašto su možda upravo bili. Vječiti putnici na moru ži¬ 
vota, nenašavši nigdje pristaništa. On je'bio čovjek, koj 
je dobro znao, kakovu bi mu bilo valjalo biti, i koliko 
nebijaše, toliko sam sebe varaše da sbilja jest čovjek 
inače dobra srdca, koj se je mogao nad svačim razpla- 
kati, nad zaklanim piletom, a kamo li ne nad nesretnim 
čovjekom. A sam bijaše nesretnik i mučenik ovoga svieta 
sried umišljene svoje sreće. On si je sam čarao iz zla 
dobro, iz siromaštva bogatstvo, iz nužde kriepost, iz ne¬ 
ukosti znanje, i to bez ikakve čarolije: čaša vinca', je¬ 
dan dan dobar medju deset hrdjavih pretvaraše inu 
pakao u raj. Ako ga gdje uzpitaju, kako je živio, a on 
će reći: onako, kako sam znao i mogao. Bio je u osta¬ 
lom nizka, malo nepprazmjerna stasa, kratkih noguh i 
dugačka tiela; jake kose, koju je uviek natjerivao na 
oči; dugih rukuh, koje je samo u osobitih prigodah di¬ 
zao, inače, su mu uviek visile i u - govoru je obično samo 
palcevi kretao i prebirao. Imao je mnoge pogreške 
običaje velikih inače Ijudih: mucao, kao i najveći go-i 
vornik stare Grčke; uviek se jednako odievao, kao Na- 
poleon veliki; ljubio čašu vinca, kao Lesandro, bio u 
nuždi s malim zadovoljan, a u svih nesgodah života rav¬ 
nodušan kao Sokrate i Diogene. Inače je malo govorio, 
a mnogo mislio. U običnom govoru imao je tri pošlo- 

viče, kejimi je govor izmjence preplitao: „kako da ka- 
• žem“ „što ti ja znadem" „i tako dalje;" a svečana mu 
je poslovica bila: „sic itur ad astra!“ 



TUSKULANIADE. 

1 . 

‘ 0 rus, quando ego te adspiciam, quandoque licebit 

Nunc veterum libris, nunc somno et inertibus horis , 
Ducere sollicitae jucunda oblivia vitae! 

Horat. 

Velika je mudrost smatrati sviet, kao što jest i 
netražiti, kao što često biva, hljeba nad pogačom. Ali 
nismo svi mudraci: Diogeni riedko su posijani. Mi obični 
ljudi nemožemo podnieti zadugo sponah istine, kojom smo 
obkruženi, već ih gledamo razkinuti i politjemo za ide¬ 
ali. Ali nam često biva kao Ikaru, sinu Daedalovu, ili 
ptici odskora zatvorenoj. Kada ju iz kaveza puste: vi- 
deć uboga kroz staklo zrak božji, neizmietnu kuću svoju, 
srdčano na prozor udara; ali, našav se prevarenom, 
vraća se razbijene glave opet u tamnicu, kuću neobičnu. 
Mladić ljubavju zatravljen gradi si od svoje milostnice 

angjela i božicu, te joj daje štas vilinski, usta medna, 
* kose zlatne i drugo što mu mašta baje; a kada bude 
do istine, nadje se obična, od prhle puti ogradjena kći 
Evina, kao i druge. Politički sanjari, koji bi htjeli ži¬ 
vjeti, kao lierovi poljski, nezadovoljni s državom, u ko¬ 
joj su, traže po svietu Ikariju njeku, gdje neima razlike 
izmedju stališah i imetka, ni zavisti ni mržnje, nego 
sve izjednačeno i ljudi žive na zemlji, kako no čisti an- 
gjeli na nebu;— a da ih tko sbiljatamo sastavi: uvje¬ 
rili bi se, da čovjek ostaje čovjekom, te bi možda prvi 
dan bilo razbijenih glavah. 

Tako bilo i meni. Okusivši jednom još za liepo 
doba dijakovanja svoga i u otčinskom domu slast života 
ladanjskoga; a još više zanešen onim, što su o sreći 
toga života napisali umni i plemenita srdca pisci stare 
i nove dobe: već sam odavna od Boga molio, • da mi 
udieli zamieniti još kadgod, barem za koj čas, umjetni 
život gradski sa sladkim uživanjem prirode i vječitih 
njenih ljepotah. Što su u gradu četiri zida, pa ma ka- 
difom prekrivena, zlatom i slonovom kosti urešena? — 
liepa tamnica prama neizmiemoj palači danju suncem 
razsvietljena, a noću zviezdami protkana svoda nebes¬ 
koga. Što su umjetni perivoji, što ih je u njekoliko lo- 
nacah nasadio gradjan u triemu i dvoru svom, prama 
prostranoj bašti gorah i planinah, rukosadu božjemu, 
koga izobilju i divoti broja ni kraja neima? Što su po¬ 
nosni studenci, što no umjetno izmetju pomije gradske 

prama smjernu izvoru u planini, u koga se zrcalo ple- 
tuć kose vile ugledaju? — * 

Bog dade te oženivši se stečena prijatelja, s ko¬ 
jim se pazim i dan danas, kako no brat s bratom. On 
znajuć za tu moju želju, ponudi mi svoj vinograd i kuću 
u njem, da tud koliko uzmognem provedem. To je bilo 
o Petrovu. Po podne toga dana podjem s njim da raz- 
vidim taj svoj, ako Bog htjedne, stan. Kuća mala, al 
prijatna, trskom pokrivena; u njoj dvie sobice, nepomo- 
stjene, već zemljom nabijene, i u sriedi kuhinja. Da bi¬ 
jaše mjesto trske criep, a mjesto naboja piljenice — ni 
pola dražesti! — Od kuće prama sjeveru velik i ’gust 
vinograd, a medju trsjem voćke svake ruke: breskve, 
kruške, jabuke, trešnje, orasi i bademi. Sredinom širok 
put izmed bujnih lomačah do na kraj vinograda i tud 
zasadjene s obe strane guste bagrene u sredini grane 
bratski svele i debeo hladak sastavile. U tom hladu dvie 
klupe, komu za što: za odmor umornu, za gledanje na¬ 
gledati se željnu; za razgovor, tko ima s kim, i za mi¬ 
lovanje, komu je Bog dao milo i drago. Odtud pogled 
dolje niz vrlet u hladni Dunav, kojim gore dolje prole- 
taju, kano lastavice, hitrokrile vatrenjače, a. s kraja na 
kraj lagani čamci. A kada'metneš oko u ravnicu preko 
vode: tud već neimaš, gdje bi ti odpočinulo, ako neće 
na bielih z vonicih i dvorovih, što se ’ražriedko iz rav¬ 
nice pomiluju,, ili na oštru rubu, gdje se je nebo sa zem¬ 
ljom sastavilo. S desna se priljubila uz vinograd zelena 

livada. Iza nje se obala prolomila i tud je put k Du¬ 
navu. Pustu tišinu ladanjsku ublažava mukli .žamor raz¬ 
nolika života u nedaleku gradu, zatim skladna i divna 
svirka povjetarca, pticah iz luga, zvonah crkvenih, kle- 
pakah marvinskih i sviralah čobanskih, s kojimi se liepo 
ugadjaju vesele pjesme težakah, pastirah i pastiricahuz 
stada. Uz to sve pristanu još pod večer žabe kreketuše 
i cmbielci stričaci. To sve vidiv, opojen blaženstvom 
toga časa i razkošnom pomisli na ono uživanje, koje 
me tu doskora čeka, uzdahnem te reknem: 

„Hoc erat in votis! u 

2 . 

Dodje napokon davno želj kovano vrieme drage slo¬ 
bodice i dvomjesečna odmora, što no iza napregnuta rađš 
od deset mjesecih godi duši, kako no sanak umornu tielu 
nakon težko težane nadnice. Čim se razpustismo, časa 
nečaseć sjednem sa svojim milim drugom te pohitismo 
zagrlit prije svega davno nevidjene roditelje i njene i 
moje. Vidivši i pozdravivši se s njirni nehtjedosmo u 
njih ni noći prenoćiti, već potražismo isto odpodne svoga 
prijatelja, te ga zamolismo, da nas vodi na stan. Bodi- 
telji bjehu već sve priredili, kako će nas smjestiti u 
njem: nješto pokućtva i zaire za Nekoliko danah; za 
unapredak valjadć nam se brinuti samim. To se pod 
večer na kolih odpremi, a mi dodjemo za njim, pratjeni 

od rodbine i domaćina svoga. Vinogradu na domaku iz- 
šetali pred nas puđar i pudarica, čeljad za nas važna; 
jer nam od danas valjade preživjeti s njimi dva mjeseca 
danah. Unišav u sobu, liepo izbieljenu i počistjenu, pri- 
zva gazda čuvare dobra svoga te im progovori ovako: 
„Starče Martine i babo Baro! Ovaj gospodin i gospoja 
ostaju za dva mjeseca danah kod nas, Nehtievši biti 
naši, evo su sada vaši. Kako bismo ih pazili mi, tako 
treba da ih pazite i vi. Što učinite njim, to ste učinili 
nam; potuže li se na vas, biti će vam gorje, nego da se 
tiče nas. Ja ću doći počesto, da ih prigledam i obidjem; 
pa kako mi se pohvale ili potuže, onako će vam biti 
od mene." Martin i Bara bjehu se očevidno našli u čudu 
nad tolikom oštrinom svoga dobroga gospodara, te 
najprije jedno po drugom pogledali, a po tom nas, ne¬ 
zvane goste, od pete do glave onyerili; a mi se iz da¬ 
leka jadu dosjetili i da oštre opomene gospodareve bez 
uzroka nisu. - 

Kako smo prošli, to će se vidjeti posije; ali to 
nikada žaliti neću, što sam tu doživio o čem sam 
prije samo slušao, te se upoznao s osobitom vrsti lju- 
dih, kakovih možda dosta imade, ali je malo komu dano 
prodrieti u zabit njihova sn\jema, ali zanimiva života. Opi¬ 
sati ću ih, kakovi su mi se na prvi pogled učinili i ka¬ 
kove sam ih posije zbilja našao. 

Vidivši prvi put Martina, sjetih se i nehotice sta¬ 
rih Satirah i starčića Silena. čovjek dobroćudan, pun 

lakrdijah, sve na šalu okretjuć i smiešeć se, kad god ga 
pogledaš; malen i okrugao, kao valjušak; a još bi bolje 
pogodio, tko bi ga prispodobio mješini vinskoj; jer si on 
vinom život začinja i sladi, tugu razbija i brigu raztje- 
riva. Neopisivo je ono nutarnje zadovoljstvo, koje toga 
čovjeka ni čas neostavlja. Njim mu lice sieva i govor 
se prelieva. Kraj svojih šestdeset godinah i prosiede 
glave okretan je kao pebvan, te kadšto od obiesti pod* 
skakuje, kao šiše od četrnaest danah. To se sve uga- 
dja s opisom Satirah i Silena, što su nam ga ostavili 
stari. Još nješto: Martin obći s vilami i šumskimi i 
vodenimi; one šu njemu sestre, a on njim pobratim i 
uzdanik. Njemu je dano nje vidjeti i pjesme im slušati. 
Noću o sjajnoj mjesečini često on izilazi na kraj vino¬ 
grada i nasladjuje se neopisivim — kao što on veli — 
milinjem pjesamah vile, što se je nastanila na dunav- 
» skoj šumnoj adi prama vinogradu. Njemu, kao kakovomu 
Helenu, sav sviet vrvi vilami i drugimi duhovi, vješti- 
cami, vukodlaci, sablastmi, vampiri i morami. Osim toga 
je Martin čovjek vrtjen i majstor svemu: vinogradar, 
vrtlar, pčelar, tesar, ribar i štogod hoćeš. U iste tajne 
sile naravi poniče on dubom dublje, nego li mnogi knji¬ 
ževnik te struke; on čuje i vidi kako što raste i po¬ 
znaje. skrovni život bilja i neime životinje; znade što 
koj čokot misli; s loćikom, s crnim i bielim lukom raz¬ 
govara se, kao čovjek s čovjekom. Isto je tako vješt 
jeziku pasjemu, mačjemu i kokošjemu. Kuća mu je puna 

pasah , mačakah, mladine svake vrsti i pitomih zece- 
vah; a on medju njimi kao samodržac Adam u svom 
raju zemaljskom. — Kao što je narav blaga majka, 
tako je svakomu, tko je se viemo drži i najbolja uči¬ 
teljica. Dok nebijaše zla, nije sviet trebalo ni učiti 
dobru. Martin je čovjek prost, veseljak i starac; ali 
mu je duša čista od grieha, srdce od plahih strastih, 
ruke od zla djela, a jezik od pogane rieči. A kakovi 
su mnogi tih godinah u svietu? 

Što je Martin čovjek dobar i smiešan, to mu je 
Bara i izgledom i ćudi strašna. Ja sam Hviek zazirao 
od ženah, što no ih naši zovu mužkarami; a ovake još 
nevidih u svom vieku. Koliko je visoka, da bi se Mar- 
tinu tarane s glave najela, toliko je krupna i koštuna- 
sta, da bi njom mogao gradove razbijati. Sve na njojzi 
kano da je od tvrda tuča; prava amazonka: da se pre- 
odjene u mužko, izišao bi čovjek glavit; al ženom je 
strahota. Lice joj je suncem opaljeno, a izpod šamije, 
kojom je glavu obavila, provirile po gdjekoj pramsiede 
kike, koja joj je gusta i jaka, kao griva u dobra žerava. 
Oči su joj krupne, pogled divlji, lice ozbiljno, a iz njega 
govori odvažnost, pače okrutnost njeka. Ta bi glava do¬ 
likovala liepo trupini kakova Domitiana ili Nerona. Glavne 
crte njezina značaja jesu: pohlepa za novcem i bezkrajno 
praznovieije. S toga radi bez umora, te samo uzgred 
jede i spava; a ovamo vrača, baja i karte baca. 

To nam je domaćin i domaćica. 

3 . 

Zorom drugoga, dana ove naše kratke idille ustav 
i opraviv se odem sa ženom do prvoga lončara u ulici 
te tud nakupujemo posiiđja za kuhanje, za stol, i krčag 
za vodu: — campana supellex. To obavivši ugovo¬ 
rimo s Barom, pošto da nam daje zelenje, jaja, mlieko 
i živad, kad nam uztreba ža jelo; i kad njim očita vje¬ 
štije od svake piljarice, što će biti ciena ovomu, što li 
onomu, razbiše mi se liepe misli o arkadičkom mukte — 
životu: odoše bez traga najprije dapes inemptae! 

Iza toga đoručkujemo malo kave i kozjega mlieka. 

Ostali dio dana provedemo radi velike žege u sobi;- 
ja čitajuć, a žena mi pletuć, te medju tim po koju rieč 
jedno s drugim govoreć, a inače zievajuć. Od podne od¬ 
spavamo dobar komad do skoro pod večer. Ustavši su¬ 
morni i od sparine uznojni, pričekamo dok zahladi, misleć 
se naužiti uz Dunav liepe večeri i oporaviti se na raz- 
blaženu zraku. U tom se vratjaše marha s paše doma. 
Čuvši klepke, mučnjavu kravah i beketanje kozah, zane¬ 
seni se opet u svoje ljubimice misli te pomislim na ono: 

,, Ut juvat pastas oves 
Videre properantes domum u 

i izidemo pred kuću. Naša Bara imala dvie koze i evo 
ih upravo u dvorište dobro pašnih i nabrekla vimena^ U 
to izide ona s muzlicom iz kuće i ode da ih podoji. Mi 
se dvoje u zao čas prikučimo da gledamo. Rekoh u zao 

čas; jer čim mi tamo, a ona jednom rukom doji, adru- 
gom nam'iza ledja'pokazala figu te će: „U ovo,“ veli,- 
„gledajte, a ne u moje koze! u — Nad tim pozdravom 
nadjemo se u čudu; ali nam nebijaše druge, već se .okre¬ 
nuti i otići. Tek posije doznademo, da se Bara bješe 
pobojala, da joj neureknemo kozah. To mi bješe opet 
popara na ono: t 

Claudensque težtis cratibus laetum pecus 
Distenta siccet ubera“ — 

Sunce zašlo u svoje zlatne dvore i nastala liepa 
večer. Blag Vjetrić duhnuo i dignuo sa zemlje težku 
sparinu, od koje se preko dan mišljasmo smušiti. Potu¬ 
čenim oda svuda ostade još jedini Dunav, kojim no se 
bjesmo i tješili ovo odpodne. K njemu dakle odemo te 
sjednemo na one klupe izpod bagrenah, naumivši tud 
najprije ono malo hladne večere večerati, a zatim se 
razgovarati, malo popjevati, gledati i nasluškivati, kako 
liepo narav uspavljuje sama sebe. Divno ti bijaše pogle¬ 
dati pod nami zelenkastu pučinu cvatuća*) Dunava i 
preko njega zelene ade, iznad kojih preletahu u taj par 
nebrojena jata pticah, idućih na svoja znana noćišta. — 
To pod nami; al evo opet zla nad nami! — Očusmo iz 
daleka kroz tih sušanj lištja i prijatan romon izokolnih 
potočićah i izvorah kao čarobne zvukove svirke Eolove: 

*) Kad se naime kukci, što ih Niemci „Florfliegen tt a naš na¬ 
rod ukupnim imenom cviet (Wasserbluthe) naziva, iznad 
njega roje. 

somnos quod invitet leves! i ja već bjeh pomi¬ 
slio, da nisu imali krivo oni stari dembeli rimski, što 
no se davahu uspavljavati od blagozvučnih citarah i pti- 
cah pjevačicah, — te još malo, pa bih se i sam bio zanio 
u onaj sladki polusan, kao što se boravi zar na visinah 
Olimpa od božanskoga napitka nemrlika i nemrlike (nec- 
tar et ambrosia), — da se oni tajni zvukovi nepretvoriše 
domala u razgovietne i svakomu uzvodnjaku dobro znane 
glaisove: moj! moj! moj!. Uz tu bi reć davoriju udari 
sad na nas kao vojska čitav roj gladnih komaricah te 
u živi čas bjesmo * što je gola tiela svuda nemilice iz- 
griženi od tih krvopijah. Kako se koj strjelimke iz zraka 
pusti, tako odmah i teglicu onu pod kožu zavuče, pa 
dok ti rukom izmahneš, a on već pjevajuć s ruke na 
obraz i tako dalje. To nam razori svu poeziju te liepe 
večeri i, pokupivši brže bolje jelo s klupe, stanemo uz¬ 
micati, junački se braneć proti upornu neprijatelju, koj 
nas gonijaše sve do naše tvrdjice. U sobi dakle mjesto 
na Dunavu večeramo, a pjevanje ostavimo za drugi put. 
Još nam valjade prije nego što legnemo izkaditi omanom 
sobu od onih, što no bjehu preko dana pale u zasjedu, 
da nas noćju kolju. Zlovoljan sbacam sa sebe haljine te 
se pružim na svoju počivaljku, pomislivši gorko se smie- 
šeć na ono: 

„0 noctes coenaegue deum!“ 

4. 

At mihi seu longum post tempus venerat hospes, 

Bene erat! Horat. 

Jednom budem sam u vinogradu i, da si vrieme 
prikratim, sjedoh malo čitati i piskarati. 0 toj zabavi 
minu mi dan do podne. Bara mi donese ručak: malo 
smudja na masti pržena, a posije toga po običaju ljube- 
nicu i groždja. Namirivši želudac popušim lulu duhana 
na svom ležaju i dohvatim opet knjigu da čitam. U tom 
uvede Bara momka u sobu, momka knjigonošu. Razpe- 
čativ pismo pročitam ga i ođporučim, da ću biti kod 
kuće. Ustaviv Baru u sobi reknem joj, da prikolje koje 
pile, a zatim da ode u grad po ribu i somun hljeba. 
Ona čelo naoblači i upita, što će biti opet; a ja joj u 
kratko odgovorim: „gosti." „Neka ih bies nosi" smumlja 
i, zalupivši za sobom vrata, ode da nabavi što sam joj 
rekao. — Dok se je peklo i varilo, dotle sam ja stol 
sterao. Oko osam satih eto ti mojih gostih. Dok oni u 
sobu, a Bara s ribjom čorbom na stol. Martin nanizao 
bocu do boce Vučedolca, žive žeravice i gosti posjedali 
vesela lica i utješeni, da neće otići ni gladni ni žedni. 
Zalagali se i zalievali, dok neostaše zdjele čiste i po- 
strugane, a pola bocah praznih. Tad nastade što no bi 
Grci rekli symposion, a mi pijanka. Zdravica po zdra¬ 
vica, i mnogomu već otežčala glavica; i već se počeše 
javljati kroz vino svakojake ćudi: njeki pjeva, nj piri 

plače, njeki se sa susjedom ljubi, a njeki garova za rep 
povlači, to jest traži zametnuti kavgu. No kad već bješe 
izdala snaga, stade jednoga za drugim obarati san i dobro 
te najtrezniji povikaše: hazurala! zeman je! 

. Ali jest! Već smo mi odavna gledali, gdje naš 
prijatelj Paja ništa negovori, već rukama hvata po zraku 
kao pas muhe; a kada bi mu to došlo, onda samo po¬ 
krov prekonj; očima bi zaklieštio, jezik bi mu se uko¬ 
čio i sav bi se odrvenio. Bilo bi ga takova pogledati 
kao kakova starogrčkoga kumira otvorenih očiuh. Svi u 
glas povikaše: Paja je gotov! Što ćemo sad od njega? 
Kući ga nositi — teret je; nije diuge, već da prenoći 
tuđe. Sa stolice ga dakle skidosmo, svukosmo i na moju 
počivaljku povalismo. Tud se je malo izritavao i branio 
te i zaustjivao da nješto rekne; ali mu u čas mrtvi san 
tielo oblom! i usta zatvori, te ostade ležeć kao vreća na 
gumnu, ili sjekira na. drveniku. Oni drugi sa mnom se, 
kako znadoše, oproste i odu. 

Sada mi valja nješto spomenuti, što mi je i sa¬ 
momu u taj par u oči udarilo i s čega se tu noć dogodi 
velika buna. Lice vratah stajala u sobi visoka, ali otanka 
gvozdena peć na tri noge. Mjesec svieteć kroz napukao 
kapak bješe se upravo ustavio na njoj. 

Ja, budući kasno, brže bolje se skinem, svieću uga¬ 
sim i legnem. Moj je običaj peleći, dok si nepriredim 
uz glavu svieće sa žigicami, ako bi mi trebala. Ali ovaj 
put i ja' bjeh malo izišao iz svojega reda. Što bi dva- 

put dlanom o dlan, već i ja bjeh pokojni. U prvom snu 
usne mi se nješto ružno: njeka lupa i graja, kano da 
su razbojnici. Otresem se sna tako neugodna i stadoh 
se, kao što biva, namagati da se probudim. Razbudjujuć 
se osjetim, da što sam bliže javi, to lupa i vika sve 
goija. Prestrašim se, da neće san biti istinom. I sbilja! 
Lupa, vika, kobrcanje po sobi i strašna pomaganja! 
Sjednem u postelji i uzmem si raztirati oči. Kod ono 
malo mjesečine, sto je još kroz kapke svjetila u sobu, 
vidim, gdje se dvojica po sobi hrvaju i jedan drugim 
nemilo o zemlju udaraju. „Što je za Boga! tko je to 
brate Pajo?“ prodrem se što me je grlo nosilo. „Ustaj! 
pomagaj! evo hoće da me pridavi* odzove ini se on, a 
uza fo očujeinnovu lupu na vratih': „otvarajte, otvarajte 1“ 
Mašim se rukom rad žigicah, ali uzalud. Skočim sa po¬ 
stelje , dohvatim pušku s klina i uztrčem se po sobi od 
prozora k stolu, a od stola opet k prozoru do vratah, i 
tud ih srećom napipam. U tom pako oni s pojja vrata 
provale i u sobu narupe. Medju dvie vatre neznađoh 
kud ni kamo, već dignem pušku, da udarim onoga, što 
bješe unišao, preko glave; ali ju on u ruku dočeka: „ne¬ 
mojte gospodine! koja vam je nevolja! kakva je to lupa 
i pomaganja!* Sad vidim, da je Martin i potegnuv brzo 
žigicom po zidu potečem k svieći, upalim ju i prisvietlim 
da vidim što je. Kad tamo — na zemlji leži Pajo i s 
njim — gvozdena peć! Odmah se jadu dosjetim i 
nehotice mi se otme smieh. Ali. on izgreben i izlupan 

držaše još sveudijj popojaske čvrsto svoga protivnika i 
upro oči u mene, čekajuć da mu pomognem. Težki ga 
znoj spopao; a kad vidi, da.se ja smijem, škripne zubi 
i zagrmi iz poderana grla: „Što si stao, okamenio se; 
pomozi!" A ja mu reknem: „Brate Pajo, ta što ti je sa- 
krivila ta. gvozdena peć?“ On tek sada skine oči s mene 
i, pogleda v kao u brk svomu neprijatelju, trgne se natrag, 
prožulja si oči, zastidi se, ustane i ljutit mjesto u svoju 
u moju postelju legne. 

A Martin uz peć stao, pa se glavom uzklimao; a 
ja, znajuć već što je, reknem mu: „Ti čini mi se ne- 
vjenyeš, daje to gvozdena peć;“ a on će: „A i tko zna, 
je li peć.“ j,Bilo što mu drago, hajde spavat.“ On ode, 
a ja se prevalim i ono još malo / noći do zore sladko 
prespavam. 


5 . 

Pavidumque leporem et ađvenam laqueo gruem 
Jucuuđa captat praemia. Horat. 

Ja sam sve donjekle zazirao od puške i nema dvie 
godine, što sam postao lovcem. Evo kako. Imadoh me- 
dju ostalimi dobra znanca, lovca na glasu; čovjeka, koga 
su poznavali svi zečevi i lisice one okoline i koj je ne¬ 
prestano o lovu mislio i govorio, na lovačku se odievao 
i nesladko s tanjira jeo. Soba spavaća, u koju sam često 
dolazio, bila mu je s jedne strane sva zelenim suknom 

prekrivena i po njem izvješano oružje svake ruke. U 
njoj je i radio i plandovao i vas dan se bavio. Tvao što 
se Ciganin čudio, što sav sviet neide u cigane, tako i 
on nemogao dokučiti, kako se može nebiti lovcem, če¬ 
sto bi mi rekao: Sto si se čovječe zasjedio oko tihknji- 
žurđah; ta kako već obagnjio nisi? Mlad čovjek, a ži¬ 
vjeti neumiješ. Hajde da se ogledamo, tko će bolje preko 
jarugah skakati, kroz trnje se verati i prije sjesti. — 
Da pravi lovci nisu obično ljudi dobroćudni i naravni i 
da lov nije. već po sebi zabava vitežka i romantična: 
to nebi bilo dosadnijega svieta pod nebom od njih i_je^_ 
zikoslovacah ili korenodubacah. Obadva su krvopije; al 
jedan je orao iz planine, a drugi krpelj i pijavica iz _ 
bare. Jedan će ti vas dan kazivati, gdje su psi. zeca 
dignuli, kuda su ga vijali, gdje je dočekan, kamo li od 
zrna pogodjen; a drugi će uzeti kakov pljesnivi koštunac 
te će ga kljuvati i kljuvati; a kada ga prokljuje, puš- 
ljiva će ga naći. Jedan te svojom pripoviedkom razi¬ 
grava, a drugi ubija. 

On me dakle jednom nagovori, te zažmirivši izba¬ 
cim pušku u vjetar. Dopadne mi se gdje ostadoh živ i 
počmem po malo pucati na koješto: najprije u nišan, a 
posije i na živo. Kažu, da se lav neprokrvoloči, dok 
krvi neokusi; tako mogahu i meni zečevi i lisice izined 
noguh protrkivati, a ptice mi na glavu sjedati, dok ni¬ 
sam ubio prvoga vrabca. Od tada sam se prolovio i 
držim u kući pušku sa svom džebanom. 

Da nedužim lakrdije: budući lovac kakov takov, 
reknem jednom pred večer Martinu: „Martine! danas je 
nedjelja; ti posla neimaš, a meni Se raditi neće; hajde 
da gdjegod zasjedneipo i lova gledamo;“ a on mi rekne: 
„Što vam je palo na pamet gospodine; mahnite se toga 
posla, danas je mlada nedjelja. 11 „Ništa zato" odgovorim 
mu „mi smo nedjelju odsvet'ili, misu čuli i Bogu se mo¬ 
lili; a kad zviezđe izadju, dan dospieva i nedjelja pre¬ 
staje. 11 „Ja se nerad šalim s mladom nedjeljom; jer su 
mnogi od nje stradali, a osobito s puškom u ruci." „Kako 
to?“ upitam ga. „Ja sam slušao" počme on „što se je 
dogodilo u jednom selu ovdje blizu nas. čovjek njeki 
naseljenik imadijaše osim ostale liepe imovine pušku 
šarku, svu zlatom zaljevenu i, koliko on bijaše visok, za 
čitav pedalj dužu od sebe. Kao čovjek ratar, a lovac, 
nemogaše nego nedjeljom izilaziti u lov s njom. Župnik 
ga uviek svjetovao, da toga nečini, ali on se nedao upu¬ 
titi. Jedne mlade nedjelje izide opet da lovi viš sela. 
Kad tamo, al zec sjeo na sried puta i gleda u njega. 
On pušku zapne i prisloni da ožge; al u taj se mah 
zec propne na stražnje noge i prednjom šapom zaprieti 
mu, kaogod čovjek. On se uplaši i pušku jamije, te 
podje dalje. Kad izidje na drugi put, al zec opet pre- 
danj; i kad ga uze na oko, opet mu onako šapom za¬ 
prieti. I tako kad bude treći put, čovjek od čuda i straha 
s pameti siđje i, uzamši sugreb u selo, putem pušku svu 
o kamen slupa, te do dana današnjega uza sve molitve 

i zavjete nikad još k sebi došao nije. Tko je puščani 
prah izmislio, taj se je najprije s vragom pobratio. U 
svakoj puški sjedi po djavao; i zato se kaže: pušci i 
konju nije vjerovati. Ima te se puška osobito po mladih 
nedjeljah uzljulja sama od sebe o klinu, kao šetaljka na 
satu. A zašto neće vile i kosa, što no vise do nje?“ „To 
ja neznam Martine. No kako ti kažem, još malo, pa će 
biti kraj nedjelji. Dok zviezde izidju, testir loviti i svaki 
rad raditi.* „Hajde neka bude* rekne on „dok zviezde 
izidju, možemo. Ja'znadem za jednu lisicu ovdje pod 
vinogradom. Dosta je živadi poklala; vriedno je da je¬ 
danput pogine.* 

Kad bilo posije devet satih, uzmemo svaki svoju 
pušku te u njeku gušću pod vinogradom. On mi pokaže, 
gdje da zasjednem i zakruti mi, da odtud neidem, jer 
tud mora naići. Ja već očamao sjedeć i čekajuć te za¬ 
palio smotku, da odpušim čamu. Kad al najedanput stade 
krš po gušći i vidim , gdje se u tami nješto kao lisica 
preda mnom ustavilo tfe prinjuškuje. Sudeć, da mi na- 
ručnije doći nemože, opalim kroz šikaije, a zvier se 
smotavši glasno zavije. Martin, čuvši gdje puška puče, 
skoči sa zasjede te k meni. „Mužak je gospodine, po 
glasu se poznaje* i dopadne gdje zvier ležaše. Spopadši 
ju za stražnje noge, pridigne ju, da ju ogleda; ali u taj 
mah opet ju izpusti i zalomivši rukama zajauče: „Jao 
gospodine, što uradiste? Ta ovo je moj vezir.* Ja se 
gotov snebih od straha, gdje ubih prvo dobro gazdino. 

čuvara njegova, njegova i svoga. Provučeni se-i ja tamo 
i stanemo ga prevratjati, da vidimo, jeda li je još živ. 
Na mnogo milovanje, gladjenje i prišaptjivanje svoga 
gospodara javi se napokon vezir, da je još duša u njem. 
To ga malo utješi. 

Lov gotov. On psa uprti, ja mu pomognem, te 
podjemo doma. „Što ću sada gospodine?“ upita Martin 
u putu; „lahko je za mrtva vezira, ali jao od žive Bare.“ 
„A koja ga je bieda naniela na me“ reknem ja. „Koja 
bieda I mlada nedjelja i moja stara nesreća; niti Bog, 
već one zlikovice vile." „Brige je vilah s tvojim vezi¬ 
rom." „Tko to po njem, a Bara će po meni." 

Ona nas pred kućom čekala i čim se bjesmo po¬ 
molili liepim nas pozdravom pozdravila: „Kud lunjate 
po vragu u ovo doba noći? i ti, nesrećo matora, dok 
nisi gdje nagrajsao." A kad istom vidi, gdje vučemo psa 
napola mrtva: „To li je lov, vile te lovile" zavikne i 
bubne ga šakom u ledja. „Kad nisi imao drugoga posla, 
a ono ćemo tebe na lanac, pa kuću čuvaj." 

A ja, dok se nečuje, kako. je bilo i dok sam či¬ 
tav, umaknem brže bolje u sobu i legnem. 

6 . 

Dva dana za tim, uzam zorom knjigu pod pazuho, 
odem opet k Dunavu da čitam. Ali nebijaše zadugo; 
sunce poodskočilo i pripeklo, da se nemogaše pođnieti. 

Dignem se dakle i podjem u sobu. Kad al na vratih 
vinogradskih smotrim čovjeka, nemogavši iz daleka od¬ 
mah razabrati, tko je; što da mogoh, bio bih se kako¬ 
god nizbrdicom kroz trnje provero do Dunava, te za 
nevolju i unj zaronio ili se nokti u zemlju ukopao, da 
se oprostim mukah,' koje su me čekale. Ali ovako toga 
neznajuć, ustavim se na sried puta i stanem izgledati 
tko je. Kad na jedanput uprvši sunce, naočari izpod 
biela škriljaka prosinuše, te kao dva samopala mene 
uboga u srdce pogodiše. Na usta mi se podrie težki 
uzdisaj: On je! — Zašto baš naočari? One su stvar 
dobra, kao svaki liek, onomu, komu su potrebne. Stare 
bake, koje nevide u igluudjeti i starci, kad uznemognu 
knjigu učiti, oči učpagu nose, i Bog im blagoslovio, te 
im viemo služile dok onih živih nezatvore na spanak 
vječni. Naći će se i medju mladeži po koje, da mu ih 
treba; ali je ludost nad sve ludosti, što je na sviet po¬ 
stalo te čeljad mlada kod zdrava i dobra vida očinjega 
nosove osedlala, naočari ustaknula. Ima tko za nevolju 
i na drvenih noguh hodi,, al kod zdrava tiela još nevi- 
dih nikoga, čemu ih dakle nosi onaj, za koga nisu? 
Evo čemu. Imade svakojakih licemieracah na syietu: 
lažnih pobožnjakah, obieljenih grobovah, što no vratove 
izkrivljuju, očima prevrtju i neprestance uzdišu; imade 
i varakleisane ljepote, bjelilom zakrivene rugote, pod 
salonskim odielom sklonjene prostote; al imade i laži- 
učenosti, a-njoj su cimer ponajviše naočari. No gdje 

visi grana smrekova, ili svežanj strugotinah, ili vienac 
šimširov T tud možeš unići i povikneš li: mehandžiol iz- 
nesi mi vina! donieti će.ti ga; a pokucaš li u pretvo- 
rice p'obožnjaka i učenjaka: nitko ti se neima odazvati: 
prazno im je srdce i glava. 

Da mi odlahne, reći ću sve u jedno. Taj gost, o 
kom govorim, bijaše po zanatu jezikoslovac. Prvi put 
sam se nanj namjerio u čitaonici gradskoj, gdje on, 
dnjušivši valjda na meni nješto svoje rufeti, bješe svojim 
suhoparnim brbljanjem natjerao na me krvavi znoj i go¬ 
tovu nesviest. Koliko tu čeljad mrzim, opet vidim, da 
joj se nikako oteti nemogu, i da smo i mi Bogu težko 
sagriešili, što nas bije, kako no njegda Egjipat, svakim 
zlom — i suviše ovim. 

Odmah na ulazu u lomačnik pozdravi me i na¬ 
zove mi dobro jutro; a ja se učinim da ga nevidim i, 
sagnuv se, stanem ogledati oko čokotja i čupati travu, 
kao što luda djeca igrajuć se žmirke zatisnu oči, da ih 
nitko nevidi. Ali domala zazvuči kao rog Silvin u Er- 
nani-u po drugi put već iž bliza „dobro jutro"; i taj 
mah bješe mi, kao da sam se stvorio mjesto na Dunavu 
na strahovitom Gangesu, a iz njega da je izišao krokodil, 
te da mi viče: leži! da te jedem. — Videć, da se 
neima kuda, podjem da ga sretnem. Načme me dakle 
s glave ovako: „Na moju veliku radost doznao sam, da 
ste se odmora radi za vrieme nastanio u ovom lie- 
pom vinogradu i dodjoh da vas obidjem." „A ja“ rekoh 

„na svoju veliku žalost doznajem, da za čovjeka pra¬ 
voga odmora i podpuna mira nei'ma do groba. Da je to 
Bog hotio, nebi bio stvorio komaricah, muhah i krpe- 
ljah.“ On neznajući, da je mutato nomine o njem gd- 
vor, smiešeć se rekne: „A toga se žalibože ovdje uz 
vodu nalazi svega podosta." U meni se žuč pokrene te 
mu odvratim: „Ima zla na svietu, koje će stići čovjeka, 
ta se latio kopna ta vode. Medjutim izvolite da se pro-' 
šetjemo ovim lomačnikom. Kako vidite, biti će vina i % 
veselih srdacah." On, neshvatjajuć u svojoj suhopamo- 
sti poeziju toga dara božjega, odgovori mi kiselo: „Ja 
mu prijatelj nisam; trieznost je gojiteljica mudrosti." 
„A znate li", prihvatim ja šaljivo „što su stari Grci 
mislili za vodopije?" i, pogledavši ga, vidim da ni toga 
nerazumije, te nastavim pokazujuć rukom preko Dunava: 
„Da divna pogleda na tu ravan prekodiinavsku!“ A on 
će: „Klasično zemljište! pod kojim je sakriveno nepro- 
cienjeno blago svakovrstnih starin. Moj duh naslutjuje 
pod iyim silne ostanke rimske dobe u starih novcih i 
ulomcih veličanstvenih palač i hramov. Ja živim pod 
zemljom životom stare dobe; a sadanji sviet sa svojom 
truleži nije za mćne." Ta psetačina (kynizam) već mi 
dodija i reknem mu: „A koju korist imađe sviet od tih 
krtovah, moljevah i miševah, što no neprestano pod 
zemljom riju i po prašnih ropotamicah glodaju i razto- 
čivaju pljesnive kvierove, te iz njih kadšto buncaju, o 
čem stari ni sanjali nisu. Ja starine štujem, u koliko su 

štovanja vriedne; ali uživam i munerapraesentis horae.“ 
Turčinu dirnuti u koran, ili ovakovu okorjelu učenjaku 
u njegovo vjerovanje: to je svejedno. Znanost imade 
svoje fanatike, kao i vjera. Kao da sam taknuo u osje 
gnjiezdo, izvrne na mene: „Ta vi ste Epikurejac, ili 
Saducejac!“ a ja njemu sasvim mirno: „A vi ste Stoik 
ili Farizejac. Što nepustite bradu te nehodate gologlav 
i bosonog i nehranite se listjem; jer to bi se pristojalo 
pravomu mudracu vaše rufeti.“ On to sve primi sa pod- 
punom filologičkom ravnodušnostju, ili bezobraznostju. 
A ja, da ga se riešim, padne mi na um moje pisanje i 
reknem mu: „Ja sam gospodine rad do podne još nje- 
što malo prepisati. Posao je veoma silan; zato mi opro¬ 
stite." „Ništa zato" odgovori on „ako vam je s voljom, 
ja ću vam u pero kazivati, pa će biti brže." „ Conftce!“ 
pomislim u sebi i podjem naglim korakom pred njim, 
a on za mnom. Došav u sobu, dadem mu rukopis u 
ruke, da mi kazuje i sjednem. On'počme: 

„Neg do malo eatiem danah“ 

To napisavši dignem oči, da vidim što mi neka- 
zuje dalje; al on rukopis na stol položio i u mene se 
kao čovjeka propala zagledao, dok neuze jadikovati: 
„Što po Bogu, vi još pišeš h u roditeljnom višebroja? 
Nemoj molim vas; meni je muka to gledati. Taj h 
je prava nesreća za naš jezik; i ja vam velju, da dok 
njega nenestane, neće biti napredka u knjizi narodnoj. 
One rogate djavole njekako iztriebismo; ali taj se neda 

te neda." .„Ostavite" reknem mu „to nedužno pisme u 
miru. Ta i Latini su se mučili s njim, a muče se i 
Niemci, pa su ipak napredovali." „Ali to nesmije da 
bude" izvrne on „to je pravi filioqu'e u našem pra¬ 
vopisu; sbog njega će biti razkolničtva i danas sutra 
krvava boja." „E tako je!" dodam ja žalostivo „komu 
je sudjeno propasti, dosta mu je i malo pisme 
h da propane." „A onim će ostati na duši, koji su 
se zapj toliko borili" završi on i htjede da podje. 

Kada se od muhe slon gradi, i stvar ozbiljna po¬ 
staje smiešnom. Tako i meni nebudući već ozbiljna raz¬ 
govora s čovjekom drenove glave, izvmem sve na lakr¬ 
diju i našalim se njim ovako: „Znate vi što gospodine 
moj; budite vi našim Lukijanom i sastavite porotu, po 
kojoj da se presudi, tko ima pravo, tko li krivo. Samo¬ 
glasnici neka budu sudijami, kao i tamo; njihova su 
prava neoboriva Tud će se možda dopodštapati operči- 
njeni ch, cs, sh i x, da se parbe s kukmatom derištađi ć, 
č, š i š; skočiti će odskora kucnuti kosorogi e, da brani 
svoje mjesto; napokon će se boriti za svoje staro pravo 
i h. Starinam će prihvatiti starovolje, da vojuju za svoj 
liepi i toli organični ch, cs sh i x; ali će slabo uspjeti: 
jer je težko šušatu s rogatim se bosti. A doći će ja¬ 
mačno i novi razkolnici od daleka mora sa svojim krat¬ 
kim genitivom proti sipotljivomu A-u, za koga jedinoga 
u ime čovječnosti i civilizacije molim salvum conduc- 
tum; i tud ćemo stoprv vidjeti, da li će kusati što 

opraviti proti rep a tim. “ Na to se naš pravopisac raz- 
jedi: „Kada vi u reče „šalu sbijaš sa stvarju svetom, 
a ono je kraj divanu; s Bogom! u „S Bogom! dobar 
appetit u viknem za njim. „Nije appetit,nego prohtie- 
vanje“, odvikne mi on u svojstvu puri ste, a psi ga 
iz dvora izprate; i ja uz to pomislim, da nebi bilo s 
gorjega, kada bi uza prepeličare, gomoljičare i tetriebare 
bilo pasah, da njuše ovakove i druge njeke ljude. 

7 . 

Ako mi je ikada san prijao, to mi je, onako ne¬ 
milo izmučenu, prijao taj dan posije ručka. Odspavavši 
do dva sata, probudim se i još onako bunovan očujem 
njeki rogobor oko kućei Izbistrivši se sa svim, učini mi 
se, kao da je jato gusakah kuću obsjelo; ali ovaj put 
Kapitola nespasiše, već mene uboga gotovo ukljuvaše. 
Izidem u triem, da vidim, koja je opet bieda. A1 za 
kućom mi se oglasi do šest ujedinjenih glasovah žen¬ 
skih, gdje mi se sa ženom pozdravljaju i ljube, za mene 
pitaju i kazuju, kako su opet one došle, da nas obidju. 
Ja se uzševrdao,.što da radim; ali se opet neima kuda, 
već hajde pred nje. Ako mi ikad smieli i sladke rieči 
nisu išle od srdca, to ovaj put nisu; ali valja pokazati, 
da smo ljudi ugladjeni te se gdje treba i izpod suzah 
smijati i preko jeda med prosipati. Ja nisam neprijatelj 
ženskim; ali za jedan dan bijaše premnogo. Žena ih 

/puna veselja u sobu uvede te me stane s jednom za 
drugom upoznavati, od radosti poskakivati, rukama po- 
pleskivati i meni se oko vrata vješati. Njena radost bi¬ 
jaše iskrena i srđčana; ali ja nemogoh pristati s njom, 
već se samo uzeo kao dodola sad jednoj sad drugoj 
klanjati, da me već bjehu zaboljela krsta. 

Žene — neka mi oproste — imadu sbilja nješto 
sličnosti sa pticami sveto-martinskimi; kao što one odoše 
za vodom, tako žene za kavom. Ja znam, da one na tu 
prispodobu mrze, jer se od tih pticah govori štošta; i 
ja bih ih volio sravniti s ribami; ali, duše mi, nemogu; 
zašto? to netreba da im se kaže. 

Dakle prvo bijaše da se kava pristavi i po mlieko 
ide.' Uza to se već zametne velevažno pitanje o splavu 
(vrhnju) i, kad im se reče, da ovdje najbolje nije, po- 
vikaše gorje, nego da su prisahnuli svi izvori i sve rieke: 
„Ah! to je nesreća!“ „Ja da sam kadra, držala bi kra¬ 
vicu, samo da se napijem dobre kavice." „U svem gradu 
neima vrhnja, što je u gospoje R—mann-ice; k njoj je 
vriedno,otići u pohode" i tako dalje. 

Ja bih jezik ljudski, i to ne prvi, prispodobio mlinu. 
Zašto? Kod mlinovah imade suharah, vodenicah, a u 
novije doba i parjačah. Tako imade i ljudih, koji melju 
o suhu, a ponajviše takovih, kojim treba vode za me¬ 
ljavu. Ta je voda u mužkih pričalo vino,. a u ženskih 
bajalica kava. I kao što s više vode i vodenica bolje 
melje: tako se za prvom kavenkom i u ženskih tek točkovi 

krenu; a druga i treća već sve brane razvali i potjera 
sve kamenje: u koje manje, a. u koje više. 

Tako bilo i ovaj put Kava se doniela i svakoj po 
šaljica utočila. Tud valja primietiti J da ženske slabo 
kad piju više od jedne; ali kako? ćas je kava pre- 
biela, te pritoče crne; odpivši malo, opet bude precrna, 
te priliju mlieka; onda je slabo sladka, te dometnu sla- 1 
dora; ali nesretna ruka obično presladi, te opet valja 
prigorčiti kavom, pa opet razbieliti mliekom. 

Vrabci, kad padnu na proso, ili čvorci na dud: 
izprva su tihi, dok se nenazoblju; a onda nastane cvrka, 
koja se sa ženskim razgovorom slaže i u tom, što go¬ 
vore sve najedanput Kada bi pomrčao mjesec, udarili bi 
stari u ponjve i mjedenice i puhali u trublje, misl^ć, da 
je mjesec od vračevah občinjen i da će se tako povra¬ 
titi. Eh! kada bi to bilo, našlo bi se tomu i boljega 
lieka, veli Juvenal. 

Razgovor se zametne. Prva poče jedna mlada giz- 
delinka, štono bješe obručarom (krinolina) zauzela više 
od pola sobe, te govoraše rečitije nego li ikoj zavjetnik 
pred sudom o novih obretih mode, te se nemogaše na¬ 
hvaliti onih pečurkah, tobožnjih šeširah i onih naduvenih 
strahotah, u kojih hodaju ljudi kao živi baglići po svietu. 
Prevmuvši jezikom , što bi ponio jedva čitav dućan, dadč 
rieč drugoj, štono bješe de Tusca graecula facta, 
ta uze grditi njeke svoga spola, što no nemogu sakritt 

svoje prostote tim, što, gdje mogu, govore naški, te 
bi ih trebalo zatjerati u kakov prnjavor, da nesramote 
prosvietjena pijaca, gdje im je kuća. Treća se javi njeka 
stokuća, te stade prokazivati sve tajne obiteljih, u kojih 
je posrkala kave već na akove, zamolivši naposljedku 
družtvo, da nekazuju nikomu ništa. I kao što je sramota 
nježnu čeljadetu besjediti oporim jezikom naškim, tako đa 
je najveća prostota, što je običaj u jedne tobože prosvie- 
tjene gospoje te, kad joj se dodje u pohode, mjesto kave 
iznosi pred goste šunku i djevenice. Četvrta stade otrov¬ 
nim zubom nagrizati sad ovu, sad onu izvikanu ljepotu 
i lažno imućtvo; kako ova ili ona, čim korak iz kuće, 
u kutiju duva; kako su oni hvaljeni zubi i one slavljene 
vlasi perje paunovo na kreštelici; kako ona kraljica svih 
igrankah u pozajmljenih opravah na nje dolazi, a kod 
kuće se ni hljeba najesti neima. Još jedno triebaše, i 
to se nađje — ženska sveznalica. Prošav redom sve 
novije romane te laznuvši malo i politike, zateče se na 
učeno polje, te i mene, koj sam dosada šutio, na mej- 
dan izazva; ali moji kratki i krhki odgovori zapušiše 
joj usta, te tim se, buduć već i kava odavna izpijena, 
razgovor završi. Njetko bješe napolje izglednuo i donese 
glas, da se je nebo naoblačilo i da se sprema na kišu. 
To uzbuni svilu i kadifu, i ista graja, kao pri dolazku, 
dade na znanje, da se je jato diglo na polazak. Mi ih 
izpratimo do grada i vratimo se natrag. 

U povratku stanem motriti nebo iznad sebe i okolo 
sebe. Oblak na oblaku, kao gora na gori, a sve mutni 
i bjeličasti, građo- i gromonosci. 

Idiosynkrazija, što no vele, javlja se kod jednoga 
ovako, kod drugoga onako; a ja se bojim munjah i gro- 
movah; i nisam hvala Bogu sam. I car rimski Oktavijan 
'' pišu da je bio u tom slabe petlje. 

Bura se trgne, kiša kao iz kabla udari, munje za- 
sievajn, a gromovi zapucaju. Pobjegav u sobu zatvorim 
po običaju i najmanju rupicu te sjednem ukočen čekajuć 
što Bog dade. Vinograd leži visoko, a kuća još više i 
k tomu na samo; i zato mi se činjaše, da koj prvi pukne, 
nemože već u nas. Moja žena ode po Martina i Baru, 
da budemo štogod slobodniji; ali oni još veći strah na 
nas natjerali sa grozovitih pripoviedkih, od kojih se čo¬ 
vjeku koža ježiaše. — Tako bilo do pred ponoći. Tad 
prestane, i mogosmo malo prilegnuti; no pred zoru nas 
opet tutnjava probudi; i tako se svu dragu noć bjeh 
napatio straha tim većega, čim mi šamota bijaše ne- 
običnija. 

8 . 

Tim jutrom nastalo i kišovito vrieme. Prva nas u 
zoru pozdravila služavka s prijavom, da toga života više 
pođnieti nemože, već da je naumila pokupiti se još da¬ 
nas i otići, i da neima sile pod nebom, koja bi ju više 
ustavila. Tko znade, kakov život u ovo naše vrieme na- 

predka provode po gradovih gospodje kuharice i gospo¬ 
dične sudoperke, taj se neće tomu čuditi. Došav ponaj¬ 
više sa selah, omili im halabuka gradska i težko onomu, 
tko s njimi podje tražiti mira, gdje neima igrankih, še- 
tankih te živahnih .ulicah i prozorah, da se na nje iz¬ 
gleda. Nemogav ju dakle na očigled onako složne kiše 
i blata do koljena uputiti, koliko je blago mir i kolika 
slast ovaj tihi život ladanjski, izplatim ju i dadem joj 
gorko zasluženu svjedočbu vrhu čestita-i nepo- 
ročna vladanja, te ju odpustim. 

Po tom uzmem knjigu, da čitam; ali me snadje 
njeki san, komu se ođlirvati htievši, uapane me čama 
te izidem pred kuću, nebi li se štogod izbistrio. Zavi¬ 
rivši u kuhinju, vidim Martina i Bara, gdje su se na- 
klopili preko zdjele zelenih krastavacah — svoga običnoga 
ručka — i unidem da se nagledam pusta zalaganja. Tud 
mi uteknu oči kroz odškrinuta vrata i smotrim na or¬ 
mara žensku lutku, kao diete od godine danah, i začu¬ 
dim se, čemu to? Bari nebude pravo, gdje ja sve na- 
cunjati moram, te mi rekne: „Prodjite se gospodine; 
zar vi morate sve vidjeti i znati ?“ No na mnogo mo¬ 
ljakanje kaže mi, da je to od morah, vješticah i vuko- 
dlakah. Došav noći, kada im je doba, da ljude dave, 
zagledaju se u ono diete, i dok tako zjaju i čude se, 
i vrieme im mine, te im je odlaziti, i tako nemogu na- 
huditi. Ja se učinim kao da sam posve zadovoljan s tom 
obaviesti, nadajuć se obilnoj pabirci na polju mytholo- 

gije narodne. Od našega svieta ako misliš što doznati, 
valja im barem na izliku sve vjerovati. — Na stolu le¬ 
žaše svežanj stvarih i do njega širok slamni škriljak. 
„Tko se sprema na put?“ upitam. „Ja, gospodine" od¬ 
govori Bara. „Kamo?" „U P.je, moje rodno mje¬ 

sto.« A rad šta?" A ona će: „Rad putnoga lista. Zar 
vi neznate, što se je dogodilo?" „Neznam" rekoh i .sjed¬ 
nem da slušam. „Ovo danak" počme ona „pao u jednoj 
šumi preko Dunava vrag s velikim blagom. Lakom sviet 
odilazio k njemu i on davao svakomu, ali se ljuto na¬ 
mirivao. Tako kazuju za jednoga, da je, primivši novac, 
morao udariti razpeta na krstu Boga nožem u srdce. 
Lakome su oči pri pogači; on to učini; ali, došav kući, 
nadje si ženu mrtvu, onako isto u prsi nožem pogo¬ 
đenu. I odtud je zapovied, da se nitko nenadje bez 
putnoga lista; a tko ga neima, da ga si nabavi." I s 
tom se logikom zadovoljim za nevolju, samo da još što 
doznadem. No kako ću i Martinu jezik odriešiti: izva¬ 
dim iz džepa koštek te ga ponudim lulom duhana i uza 
to primietim: „Mi po gradovih slabo znamo o takovih 
stvarih; pa zato gospoda slabo i vjeruju tomu." „Znam 
ja", rekne on „ma neka ti mudrijaši i sveznalice dodju 
amo, da ih ja . naučim. Oni vjeruju knjigam, što ih 
sami pišu; a ja svojima, očima. Vi imate liepu priliku, 
da se o svem tom, ako vas je volja, obsvjedočite. Oti¬ 
đite kada je gluho doba ovim prosjekom, ili samo na 
kraj našega vinograda, pa ćete vidjeti i čuti. čuti ćete 

na ovoj adi vilu pjevati glasom jasnim i tankim kao 
zvonce od srebra, a sladjim od svakoga slavuja. A vi- 
diti ćete, što sam i ja toliko putah vidio. Onomad eto 
— bilo je oko po noći — vratjao sam se tim prosje¬ 
kom s ribolova od Dunava. Kad ali sretnem tri ženske, 
vitke i visoke—'Bog i duša — kao ovi jablanovi. Pro- 
letješe kraj mene kao vijavica i netičuć se nogom zemlje. 
Jedna se samo, prošav mimo mene, bješe malo spotakla. 
„Možda se to tebi samo pričinilo; da nebijaše sjena na 
mjesečini?" primietim ja. „Da sjena na mjesečini; eto 
ti opet gospodske mudrije i mudre nevjere. Ako je to 
sjena, onda ste i vi, i sve Što očima vidim, sjena i pri¬ 
kazan. Kako će biti sjena, kada ihvidih ulice i mogoh 
razabrati na njem oči, usta, nos; anatielu noge, ruke 
i sve što imade u čovjeka. Ako to bijaše sjena, onda i 
moja bolest nebijaše istina, nego prazan san; ali ja zna¬ 
dem najbolje" i pri tom se maši rukom za prsi i za 
noge, te uzme stenjati i prenemagati se. „A što se do¬ 
godi?" upitam ja. „Kako proletješe tik mene" nastavi 
on „tako me uhvati onaj silni mah i s mjesta me spo- 
pade ljuta groznica, od koje jedva ostadoh živ." „A kako 
to?" prihvatim ja; „ja sam uviek slušao, da su vile 
ženske dobroćudne i da nikomu neće zla." „To je istina, 
da nisu ono, što su vještice" uzme tumačiti on; „al 
nije dobro ni s njimi posla imati." „A tko su vještice?" 
zapitam ja. „One su" veli „žive zle žene, koje se noću 
u svašto pretvaraju te idu da drugomu nahude. Ima i 

u našem susjedstvu njeka baba Sara, koju sam ja već 
njekoliko putah sretao, gdje o po noći ide prat na Du¬ 
nav. I to vam je vještica, nedao joj Bog vlasti nadnami. 
No imade i mužkih vještacah, što možda ni znali niste. 
Preko puta od nas, eno u onoj kući, stoji njeki stari 
katana, koj će na ular pomuzti svaku kravu, koju mu 
je volja. Svezav ular o čavao visoko, zovne kravu ime¬ 
nom, koju hoće, te muze ular, a iz njega teče mlieko 
kao iz najpunijega vimena. No jedan put se bješe od¬ 
više polakomio i nemogaše zaustaviti mlieka, dok u njem 
neogreznu do gležnjevah." „A kako to?" zapitam, sgro- 
ziy se malo i nehotice, „da se je sve to prikupilo ovdje 
oko nas? Inače u mjestu nečuje se ništa takova." „Što 
ljudi tamo ne vjeruju" rekne on „te im se ništa i neu- 
kazuje. I ova naša kuća nije sasvim čista; i moja je 
Bara dosta patila od more; a vi se možete uvjeriti, ako 
ostanete poduže kod nas.“ 

„To bi mi još trebalo! Od ljudih i onako neimam 
žudjena mira; pa još da me stanu daviti more i vuko¬ 
dlaci" pomislim u sebi izilazeć iz kuhinje; i sve što sam 
čuo, pripovjedim ženi. Nasmijav se dosta, pomislimo, da 
nije drugo , nego smo i njim dodijali te nas hoće timi 
bajkami da zaplaše i odtjeraju. Ta misao činjaše mi se 
posve naravna, što se samo ono sljubiti može, što je 
duhom srodno i po spoljašnjih odnošajih života suglasno. 

„Kako mu drago" odlučim napokon: „Ja sam 
sit te poezije i toga mira ladanjskoga. Da si nismo kva- 

rili onih čarobnih slikah o njem! I nadalje ćemo se 
njimi nasladjivati; a istinu ostaviti onim, koji su za to 
rodjeni. Uzalud se utiče gradjanin bezazlenoj naravi, 
kada ga ona nepriznaje za svoga. Da mu se je, izišav 
iz grada, napiti kakove zaboravike, pa da o svem, što 
je bilo ništa neznade. Ali ovako, kako jest, pratiti će 
ga i tamo vierno crna briga i svi drugi mučitelji grad¬ 
skoga života, kojim se neuteče ni na vil-konju ni na 
ladji krilatici." 

„Vratimo se mi u grad i u svoj prijašnji život i 
mahnimo se onoga, što je Bog drugim ostavio, uvje¬ 
rivši se i opet, da savršena dobra pod nebom neima: 

Nihil est ab omni porte beatum!!! 


IV. 

PETAKINJA YINA. 

©ilo je početkom ovoga našega čudnovatoga sto- 
ljeta. Ljudi, koji su malo šta doživjeli i vidjeli, i kada 
se dogodi što u sebi neznatna, a za nje novoga, običaju 
reći: toga još nije bilo! No da danas ustanu iz grobo- 
vah mrtvi, koji su bili svjedoci i najznamenitijih u po- 
vjestnici dogadjajah, uslied kojih se je promienilo lice 
svieta, navratjena stazami posve novimi i u državnom i 
u družtvenom i u crkvenom i u znanstvenom životu; da 
ožive iznova sa strahom i trepetom, u grob legavši oče- 

vidci propasti starih iztočnih državah, svietom potre- 
savših promjenah i konačnoga razsapa staroga Rima, 
selidbe narodah, srednjega vieka, francezkoga i svih dru¬ 
gih do njega i nakon njega sbivših se prevratah: bog i 
duša, i oni bi, gledajuć, što se danas dogadja, reći 
morali: Toga još nije bilo. 

Od početka ovoga, u kom mi živimo, stoljetja do 
danas brojimo šgstdeset godištah. A što je to? — Fraza 
je svakdanja: da se godine u životu narodah broje kao 
časovi u životu pojedinacah. No to se od naših vreme- 
nah reći nemože. Jer kao što u životu ljudih pojedinih, 
tako i u životu melih narodah imade godinah toli đo- 
gadjajnih, da mogu brojiti jedna za deset i stotinu dru¬ 
gih praznih i jalovih. A takove su ove naše godine, u 
kojih zelena još mladež svakojakim izkustvom nadkri- 
ljuje siedu starost prošlih vjekovah. 

Šestdeset godinah! Malo doista vremena, gdje se 
ono, kako no rekosmo, mjeri na stoljetja. Ali obazrimo 
se i pogledajmo, koja je razlika izmedju danas i onda! 

Ja ovdje negovorim nego o našem narodu. V§ć 
prošloga stoljetja zagudješe čudnovati gajdaši, a još čud- 
novatiji kolovodja povede kolo sa zapada površinom sve 
Europe, i drugi se narodi bjehu već onda hoćeš nećeš 
u njega uhvatili; .mi bijasmo njekim dielom samo pri- 
tucalo i tako ostadosmo prosti svih posljedicah te kobne 
igre. Nu nadje se evo nov vrač, nečuven grabancijaš 
djak, te povede novo kolo vilinsko; vilinsko: jer sve, 

što se sbiva, naliči velikoj bajci, i sviet izgleda kao da 
ja vas uvračan. Igra kolo, da se zemlja trese; slabi od 
vrtoglavice padaju i padati će; a iza kola sije kolovodja 
tajnom rukom tajno sjeme, zmajeve zube, iz kojih da 
nastane nov sviet, 

U to sada kolo i mi smo se, hoćeš nećeš, uhvatili, 
i bože daj da bi ga sretno izigrali. 

Tako mi danas; a prije šestdeset godinah nezna- 
doše otci naši ništa ni o onih samih kretalih, što no 
danas svietom pokretju. Oni se nalažahu baš na izmaku 
stare dobe i legoše u grobove ostavivši nam, djeci svojoj, 
svu baštinu svoga vremena, misleći da ćemo je se za 
uviek uživati i nesluteći, da ćemo za šestdeset godinah 
po uspomenah svojih biti od njih razstavljeni granicami, 
koji diele dva svieta jedan od drugoga. 

Ako ičemu treba uyođa, to je trebalo ovoga ovdje; 
jer tko hoće mladjemu naraštaju pripovjediti, što je pred 
šestdeset godinah bilo, tomu valja, ako će da ga razu¬ 
mije, karakterisirati najprije vrieme i ljude. A što prije 
svega znati valja, to je: da je kolievka ove pripoviedke 
Slavonija. 

Vrieme ono najprikladnije bi se moglo nazvati .za 
nju dobom Satumovom, a zemlja naša Arkadijom. Neću 
da ga nazivam dobom zlatnom, jer bijaše puno i 
gnjile i olova i željeza u njem. Zemlja rodijaše gotovo 
sama od sebe; slabo se gdje komu čelo oznoji, slabo zamo- 
riše ruke; pa opet svega bijaše izobila; glad bijaše samo 

u litanijah, a nemorijaše nikoga; niti se znadijaše što 
je umjetna potreba; a što narav zahtieva, to davaše 
blaga mati zemlja svakonm. Novca, koj je stajao uviek 
u razmierju s potreboćami ljudskimi, bijaše malo veoma, 
i u tom i nam, kao i Tacitovim starim Germanom, bi¬ 
jahu bogovi više pr opit ii — milostivi-nego li 

irati — zlohotni. Izvukav se po svoj prilici davno već iz 
kožah zverinjih, nedotjerasmo ipak pozajmljenom tudjom 
obrtnostju dalje od onih dogmatičkih modrih haljinah 
kod odličnijega, a svojom od domaćega platna i sukna 
kod prostoga ljudstva. 

Prema tomu bijahu i ljudi: prosti ali i prosto- 
dušni; slabo naučni, ali i manje izopačeni; uz veću jed¬ 
nakost bijaše i više sloge i ljubavi; bez tudjih modah, 
bez tudjih manah; bez stranih jezikah, bez domaćega 
odmetničtva; jednom riečju, beztudjega upliva više pria¬ 
njajući uz svoje. I tako se može reći ono isto, što njegda 
reče stari Ennio o Rimljanih: Moribus antiguis res sta- 
batnostra virisgue —starinski običaji i ljudi podržavahu 
našinstvo. 

Za dugo neznađoše ni Rimljani, gdje leži Karthago, 
gdje li bogata Azija; a i nam bijaše za onda Beč i Pa - 
riz, što njim za Tacitova vremena sjeverne obale bri¬ 
tanske i bajni Garamanti. Pešta nam bijaše jedino tržište 
i trgovci naši putovahu tamo s istimi pripravami, kao 
što bi zar babilonske karavane putovale njegda u daleku 
Indiju. 

Nu ne samo izvan zemlje, nego i u njoj samoj 
bijaše tako. Rieč je: težko zemlji kuda vojska prodje; 
i jedanput je dosta, a nekmoli kuda je prolazila stotine 
godinah. Ta da je raj zemaljski bila: morala bi nastati 
pustoš i divljač, kud su biesni Turci konje igrali i silne 
vojske sve pod noge okretale. Gdje je njegda polje ži¬ 
tom rodilo, a gore rujnim vinom; gdje su njegda stajali 
kitjeni vrtovi, puni šara cvietja i voća svakojaka, tud 
poniče korov i šikarje, sela vatrom izgorješe, ljudi sto 
izginuše, što se razbjegoše, a mjesto njih napučiše zem¬ 
lju šumske zvieri, zanajviše vuci grabežljivci. 

Turci odoše, ostaviv nam za baštinu divljač i pu¬ 
stinju. Malo po malo počeše se razplašeni stanovnici 
vratjati i novi naseljenici dolaziti te sela opet zamitati; 
al gdje hotijaše čovjek da sjedne, trebaše mu najprije 
vuka sa ležaja dignuti ili lisicu iz jazbine iztjerati i 
tako se sa zvjerinjem otimati za nov zavičaj. Sve što 
leži medju Savom i Dravom, i planine i ravni: sve to 
bijaše jedna gusta šuma. Toga se sjetjaju još i danas 
starci. U to doba bijaše zemlja nalik čovjeku, sinu pri¬ 
rode, kako ga je u najvećem naponu i jedrini po svem 
tielu dlaka i kudra spopala, i brada mu jošte neokušala 
britve, a kosa na glavi oštrih nožicah. Dakako da su 
se od,to doba našli majstori i zvani i nezvani, te su 
divljaka liepo obrijali i ošišali, ostavivši mu samo male 
zalizke oko ušijuh, a kosu mu podrezavši po modi na 
englezku. 

U tom prastanju i iznovičnom zametu bijaše da¬ 
kako narav neograničena vladalica u svem. Što je ona 
razstavila, to mbgaše samo Bog opet sastaviti. I danas 
je On jedini cestar u njekojih zemljah. Kada on osuši, 
tada se putuje. No onda bijaše još gorje i žalostnije, 
nego li danas. Gdje su se dvie kose ukrstile: eto ti 
četiri zemlje! Da nije gore: mogli bi se dovikati; ali 
sastati gdjekad za ništa na svietu. Napoleon je preko 
Mont-Cenisa došao prije iz Francežke u Italiju, nego li 
se i danas može gdješto o Lučinju ili Josipovu iz po- 
žežke u osječku l’avnicu. 

Štari naši nasliedili su mnogo od Turakah, u obi- 
čajih, jeziku i drugom koječem. A što nehtjedoše kod 
onolike vlasti i sredstvah graditi cestah; što sudac naš. 
eto donjekle morade putovati po svom kotaru upravo 
onako, kao što i danas turski mudir putuje po Bosni i 
Hercegovini: tomu držim da bijaše kriv ostanak njeki 
mosleminskoga fatalizma, kao da se netreba miešati 
Bogu u posao ; jer da je on hotio zidanih cestah, on bi 
ih i stvorio. Gle sbilja! nalazim tomu trag i kod starih 
Bimljanah. Horacio jadikuje u njekoj od svojih odah, 
kako je uzalud mudri Bog razstavio morem zemlje od 
zemaljah, da se narod nekuži od naroda, kada ipak bez- 
božni brodovi plove po njem, mjesto da ga se i nedotiču. 
Što se ovdje veli za plovidba po vodi, to se kod nas 
valjada prenielo na vožnja po kopnu, što je Bog i,go- 

rami razstavio prediel od prediela, da se ljudi međju- 
sobnim doticajem nekvare. 

Np da mi tko nepovikne sa Diogenom: daude por- 
tam , ne urbs exeat (zatvori vrata, da ti grad neuteče), 
prekidam evo uvod, te prelazim na samu stvar; no ne- 
obećajem ipak, da se neću gdješto i opet od nje' uda¬ 
ljiti; jer je to kod mene zla navada, da neostajem na 
stazi, nego da ogledam i ono, što mi uz put leži. 

U jednom od onih divljih predielah leži i danas 
malo selce pod planinom; a u tom selcu življaše pred 
šestdeset od prilike godinah čovjek veoma pitom, starac 
župnik seoski, sam kao pustinjak, a neimajuć ni blizu 
nikoga sebi ravna. Što su. danas cieli kotari crkveni, to 
onda bijahu župe. I za nje se nemogaše smoći svećeni- 
kah, pa bilo i samih jezgrašah*); a i Ćinovnikah nebi- 
jahu i po selih ciele posade, kao danas. Starac dakle 
bijaše sam sebi razgovor. Niemih prijateljah imadijaše 
njekoliko knjižicah na polici; živi bijahu u ono doba 
riedki. 

Ali upravo što riedki, bijahu i više cienjeni. Pri¬ 
jateljstvo izgubilo je puno od intenzivne snage svoga 
prijašnjega značenja, odkada svatko hoće da bude pri¬ 
jatelj svakomu. Onda se prijatelji redje vidjahu i sa- 


*) Jezgraši se zvahu svećenici, koji su na brzu ruku svršili 
bogoslovne nauke, izučivši Pavićevu Jezgru sv. pisma, u 
koja se je onda za nevolju smatrala kao njeka encyklopae- 
dija svega bogoslovnoga znanja. 

stajahu, i zato bijaše u tom svetom odnošaju srodnih 
upravo dušah više srdačnosti, nego li danas. Što su da¬ 
nas prijateljski sastanci naprama onim starih vremenah? 
Onda svaka gostba - bijaše mali epos, vriedan Odyssee 
Homerove; a danas? dodjeli tko komu: nogom zagrebe, 
tobolac si nametje, pa opet nogom zagrebav ode. Srdač¬ 
nost je rodjena sestra bezazlene šale; i veseli sastanci 
onih vremenah bijahu upravo prigode, u kojih se razviše 
oni više putah smiešni, ali plemeniti značaji, što no, 
prosti od stoičke naduhtosti, smatrahu ovaj sviet po na- 
čelih njeke praktične filozofije, koja neklanjajuć se u 
svem nauku Epikurovu, izražavaše u životu ono, što 
nas tako ugodno dira kod njekojih starih praktičnih ve- 
leumah, i sastoji, rekli bismo, u njekoj smjelosti života. 
Ha lijen. p. kakova razlika medju Horacijevim: Sapias, 
vina liques.. Carpc dietn! (budi pametan, vino ciedi; 
uživaj se dana današnjega), ili onim Anakreonovim, gdje 
veselo srdce vinom ugrijano podklikuje: Ti i*si itćvwv xl 
pw*/ 8 wv, t( p.01 piXei (xepip.vwv (što mi je stalo do nevolje, 
tuge i brige?) i onim, što pjevahu od srdca stari naši, 
a mi za njimi samo od običaja pripievamo: Danas 
jesmo sutra nismo itđ.? — Odtuda naši Zvekani 
i Zvekanijade; odtuda klassično doba našega gostoljubja; 
odtuda Oresti i Piladi, koji nemogahu jedan bez drugoga 
živjeti, niti se za dugo preživjeti. 

No kud ja opet zadjoh? Zar je to pripoviedka o 
petakinji vina? 

9 

Naš starac župnik sjedi u svojoj sobici. Na stolu 
mu molitvenik, a do njega Kućnik i Satir Relkovićev. 
Doba je zimno, a danu pod večer. Stare noge već su 
taj dan puno prevalile, obišav njekoliko bolestnikah sa 
nebeskom poputbinom. Starac je sumoran i dremovan, 
te malo u knjigu zagledav, vadi burmuticu i nos si pod- 
prašuje i duh budi. Da ga je tko u taj par motrio, vi¬ 
dio bi, da je starac nješto raztrešen i da nikako ne- 
može pokupiti mislih na knjizi. Zato napokon ustane i, 
prošetav se dva tri puta po sobi, nasloni se na prozor; 
ne da gleda, jer kroz večernju zimsku pomrčinu nevi- 
djaše se već ništa do criepom ili lojanicom razsvietlje- 
nih prozorah u selu; — nego da mirnije misli. U sobi 
i na polju vladaše mrtva tišina i samo se čujaše ne¬ 
prestani klopot velike rožne burmutice starčeve. Mnoge 
velike misli i najsmjelije odluke porodile su se već iz 
jedne lule duhana, šaljice crne kave ili čaja; a i bur- 
mut nije poslednje duhu budilo. To će mi posvjedočiti 
mnogi spisatelj i umjetnik; a da nam je zapitati i one 
genije, što no su obreli najveća čudesa našega vieka: 
parne strojeve, brzojav itd. tko zna, nebi li nam i oni 
kazivali, koliko su snujuć svoje velike osnove kave i 
burmuta popili, ili duhana popušili. Kada misao zapne: 
to su često lokomotivi, koji ju dalje tjeraju. Tko dakle 
čim, a starac burmutom. I da njega nebi, tko zna bi li 
tako brzo stigao na postaju stanovite odluke. Već sa¬ 
movoz ustavlja, već se pisak čuje — evo ga! 

„Zašto da neidem?“ govoraše sam sobom. „Do 
godine! tko zna? — živ ili mrtav. A put je dobar, sa¬ 
onik prekrasan." 

A sada valja kazati, o čem se radi. Svietlo Ma- 
rinje rodjen dan starčev, a k tomu god crkveni u selu. 
Na taj dan običavahu dolaziti k njemu stari prijatelji 
iz bliza i daleka. To bijaše za njega najveći dan u 
godini. 

Svega dosta; ali vina neima. Godina njim omah- 
nula, a staro se popilo. Imade doduše još izdobila ga- 
rova Uikuna; al je klikun pitje ubojito; duh pritište, 
mjesto.da ga uzdiže, krv sguštava, mjesto da ju tanji; 
'a kada ga se napiješ, kao da ti je tko privezao po 
težki kamen za svaku nogu. Da je kakova pusta lagana 
magjarca, od koga čovjeku krila porastu. 

A o tom. se upravo radi. Starac je njega i- dosada, 
kada je trebalo, preko planine dobavljao, pa je i sada 
rad. K tomu imade tamo staroga prijatelja od djačkih 
vremenah, kada je učio škole u Magjarskoj, pa bi uz- 
put mogao i njega obići. 

Zato „idem“, veli „pa bilo kako mu drago. On 
starac, ja starac; pa da se barem vidimo još jedanput 
ovoga svieta." 

To rekav u sebi, zovne glasno: „Gjuro!“ 

Nitko ništa. 

Vikne još glasnije:, „Gjuro 1“ 

A Gjure ni od korova. 

* > 

Kad. i treći put „Gjuro! — Bog s vami; zar ste 
svi pomrli!“ malo čas — uniđje u sobu seljak sav biel 
od sniega te će: „zapoviedajte gospodine." 

Starac se osvrne: „Što je dobra?" 

„Vi me zovnuste gospodine! Što zapoviedate" od¬ 
govori, našav se u čudu seljak. 

„A! ti si Gjuro? Nisam tebe zvao, nego svoga 
kočijaša. — 0 bože! sve selo čuje, a oni kao da su 
svi gluhi. Kada si već tu, brate Gjuro, potrudi se dolje 
i pošalji mi kočijaša amo." 

Kada za malo eto ti seljaka na prstih: „Oni već 
spavaju gospodine!" 

„Tko oni?" 

„Kočijaš, gospodine." 

„Nije već, nego reci još. Ta to je dembel, ka¬ 
kova nehrani ni padišah u Carigradu. Pa što ga nisi 
probudio?" 

„Spava gospodine!" odgovori seljak tiho. 

„Pa neka spava" razpali se starac; „ako je moj 
kočijaš, nije vladika, da se nesmije buditi. Idi dolje, pa 
ga sdrmaj za nos; a ako ti ustati nehtjedne, poli ga 
mrzlom vodom, da mu se speru jedanput krmelji s 
očiuh. Idi, i da nisi učinio drugčije." 

čas, dva, eto ti Gjure s bukom i vikom velikom: 
„čekaj hrdjo paorska; naučiti ću ja tebe što je paro- 
kov kočijaš!" i s tim u sobu sav mokar i još bunovan 
te si oči protirući: „u takovom bircauzu —“ 

' „Što u takovom bircauzu? Ti čini mi se još sa¬ 
njaš; a sanjaš, -o čem na javi misliš. De se pazi, da te 
ja tako pokrštena još neokrizmam. —“ 

„Na službu gospodine. “ — 

„Što na službu? Jesi li ti pijan, ili si lud, ili još 
spavaš. Na, evo ti prstovet burmuta, da ti Se malo iz¬ 
bistri u toj tikvanji," i pruži mu burmuticu. „Da sbilja 
gospodaru: ti mene već četvrti dan služiš, a ja još ne- 
znadem, s kim imadem sreću. Imaš li kakova pisma ?“ 
„Neimam" odgovori kočijaš, „ja sam si glavom 
najbolje pismo." 

„Liepo! — Gjuro znam da se zoveš; a sada mi 
kaži na rieč, tko si i odkud si?" 

„Moj je život čudnovat u poče kočijaš. 

„Stani, stani! nemislim ja knjige pisati. Samo mi 
kaži, gdje" si sve služio?" 

„Najprije u komedijaša." 

„Što? — pa koju si nesreću vodao ?“ 

„Vodao nisam ništa. Vi mislite medjede ili maj¬ 
mune. To nije za naše ljude. Već sam išao njeko vrieme 
po svietu od sela do sela s komedijom. Bilo nas nješto 
ljudih, a nješto drvenih lutakab; i ja sam obično bio 
vojovoda Rađivoj, što no veli Niemac Ratifort.“ 

„Baš ni to nije za naše ljude. Tko ti je otac?“ 
„Neznam.“ 

„Odkuda si.“ 

„Neznam.“ 


Digitized by Google 



— 134 — 


„Kako si star?“ 

„Ni to neznum." 

„Liepo! — Pa što si bio onda?" 

„Bio sam kelnerom; a posije toga manastirskim 
slugom." 

„HmI. hm — to sve gorje dolazi; a zatim?" 

„Došao sam k vam." 

„Hvala Bogu! — Gjuro! Sjutra ćemo na put!" 

„Nemože se gospodine." 

„Zašto?" 

„Jugovina je." 

„Kakova jugovina? Bog s tobom, gdje od zime 
drvlje puca. Nemoj ti šeprtljiti; već još večeras sve 
priredi, da se zorom možemo krenuti od kuće. Jedno 
nemoj zaboraviti: sada odmah izpuri onu praznu pe¬ 
torku u podrumu i natovari na kola u zakošak." 

„Jest gospodine, lahku noć!" 

„Bog ti dno. — Pouzdano čeljade! Što već izba¬ 
cuje zemlja i more, to mora k meni doći. Ali evo ga 
čini mi se natrag. — Što je?" 

„Vratio sam se, da vam još dvoje kažem." 

„Što je prvo?" 

„Prvo je to, da osim svega onoga, što sam rekao, 
umijem i kuhati malo." 

„Što će mi tvoje kuhanje? Ti si kao i onaj, što 
se je za bačvara tražio pa se hvalio, da zna orguljati. 


Digitized by Google 



— 135 — 


Tvoje je konje timariti i pošteno tjerati. Jesi li razu¬ 
mio? A što je drugo?" 

„Drugo je, da mi posudite za sjutra svoju šubaru 
i pustene cipele." 

„E da? zašto ne i bundu? Gledaj ti njega! Od¬ 
lazi! — Da sbUja! znaš li ti puteve ovuda?" 

„Kako nebi?" 

„A ti hajde; pa sjutra u svu zoru da si spreman." 

U tom se pecijaše dolje u kuhinji čerek i suhi ko¬ 
lači; tikvica se napunila žganicom, a čutura vinom: — 
zaira putnikom. 

Još i ,nemišljaše Svanuti, a starac se već digao, 
kočijaša probudio te mu zapovjedio da preže. 

Prekrstiv se sjedne u saonice, pa u ime božje. 

Do oko devete ure prevalili sretno planinu i snišli 
u ravnicu; ali tud sada započeše čudnovate prigode sa 
petakinjom vina. 

Ima pa se čovjek zamrsi u protivne okolnosti, te 
mu bude kao onomu uvračanomu Lukijanovu magarcu; 
iz jedne biede pada u drugu, dok se slučajno gdjegod 
nenapase ružah, t j. nenamjeri na sretnu koju sgodu, 
o kojoj se čvor opet razrieši. 

Tud već konji umorni i valjade ih odmoriti i na¬ 
hraniti; a putnici prozebli i ogladnjeli, te je i njim 
nužda ugrijati se i malo štogod založiti 

U to ime stanu pred tobožnjom krčmom u selu. 
Starac, prije nego će se skinuti s kolah, posegne rukom 

u zakošak da izvadi torbu s jelom i čuturu s vinom. 
Uz to mu padne na um petakinja i stane razkapatit 
sieno, da ju vidi. Kad tamo, ali—petakinje nema 

„Gdje je sud, nesretni sine?„ upita kočijaša. 

„Kakov sud?" odgovori mu on hladnokrvno. 

„Ta zar ti nisam rekao sinoć da izpuriš i nato¬ 
variš onu praznu petorku?" 

„To ste si vi možda mislili, ali rekli mi niste." 

Starac metnuv kažiprst na nos, počme sumnjati, 
da li nije sbilja tako: „Ej zaboravna starosti!" reče; 
„Sada kako je tako je; moramo gledati, kako da si po¬ 
mognemo. Hrani brzo, pa da idemo' dalje." 

Za odmora i jela smislio i način, kako će si pomoći. 

Sjednuv na kola, reče kočijašu: „Sada hajde malo 
drumom, pa ćeš onda skrenuti na lievo." 

Tud on imadjaše takođjer staroga znanca i prija¬ 
telja i bješe proračunao, da će najljepše k njemu na 
ručak, te se liepo pokriepiti i porazgovoriti, a i peta¬ 
kinja će se y njega naći: „E! tko zna, čemu je to do¬ 
bro" tješijaše sam sebe. 

Ali je prijateljstvo nadovezljivo, starost i onako 
govorljiva, a zimi topla peć i čašica vina zamamljiva. 
čas po čas, rieč po rieč — minu i pravo vrieme polazku. 

„Hoću li do mraka, brate Antune? Samo da mi 
je izići iz ovoga labirinta od šumah i ugledati sretno 
Dravu." 

„Hoćeš, hoćeš. Još je do$ta dana; konji su od¬ 
morni, a put utrven. u 

Natovariv petorku i poljubiv se s bratom Antunom 
podju dalje. 

Tud se čvor zavezao. 

Dok je bilo dana, i kojekako; ali ga nebilo za¬ 
dugo. Mišlju čovjek prevaljuje milje u trenutke: al je u 
konjah osam noguh, pa valja svakom stati na tvrdu 
zemljicu, pa onda istom dva koračaja. Zimi je noć kao 
pustahija: podkrađe se, da je ni neosjetiš; dušmanin 
svakomu čovjeku, a osobito putniku. Gdje danju ni ptica 
zapjevati nesmije, tud se njom roče vuci i hajduci. Dok 
je bilo dana i sumraka, dotle i starac viemo ihotrio 
kuda je put, osjetiv da mu je kočijaš nevješt; ali iza 
kratka sumračja zagusti tamna noć, a oni još neuhva- 
tili druma. Kuda je i onako tmuša kao tiesto: u šumi 
se nevidjaše, što no vele, prsta pred nosom. Noć zagu¬ 
stila, a studen zaljutila; starac, navukav Subaru preko 
ušiuh, a zamotav se do preko očiuh, prestade motriti, 
izručiv se Bogu i angjelu čuvaru. 

Tako išli zadugo, a još sve odnikud ni sela ni 
druma. To starcu već dodijalo te vikne kočijašu: „More 
ti bludiš; odkada putujemo, valjalo bi da smo u Osieku; 
a nas još ni na drumu. Tjeraj što koj konj skočiti može, 
pa kud došli da došli." Kočijaš izmahne bičem te sa¬ 
stavi od repa do glave najprije mačka pa onda kulaša; 
lete konji kao đvie vile; fićuk stoji tanana zraka iza 

njih, a tutnjava šumom tvrdih kopitah po još tvrdjoj pa- 
ledici. Ubogi starac odskače od sjedala, kao malj od 
nakovnja. Kao što je mačku u vreći, ili muhi u rogu, 
ili nesretnomu sibirskofnu prognaniku u tiesnoj'kibitci, 
tako njemu tumarajućema bez izvjestna pravca po toj 
noći tamnoj. 

i 

Ali dadć Bog — izidoše iz šume na polje. Tud 
bijaše malo vidnije, a k tomu zasja u neizvjestnoj da- 
lečini kao zviezda utjehe malo svjetla, od koga se još 
neraogaše znati, da li je pod vedrim nebom ili pod kro¬ 
vom. „Onamo gledaj da živi dodjemo* vikne opet koči- 
jašu; a vierni konji, kao da razumješe uzklik sdvojenja 
gospodareva, pružili se te omitjuć trbuhom duboki snieg 
povezoše ga što nogama grabiti mogu onamo. Nu tko 
zna, kako je lažljiva svjetlost noći, vjerovati će nam, 
da je starac s prevarene nade sto putah,uzdahnuo, dok 
se je napokon svjetlu tako blizu prikučio, da sada već 
na svoju veliku radost mogaše razabrati, da je ono, što 
ga je tako dugo varalo te bi čas izčeznulo, a čas se 
opet pomolilo, sbilja svieća u kući. Tako bijaše đrugo- 
vom Kolumbovim, kada nakon duga lutanja po bezkraj- 
noj pučini morskoj, gotovi da sdvoje, spaziše na jedan¬ 
put kopno; kopno 1 kopno! — selo! selo! — odlahnu 
i starcu i kočijašu — a najviše ubogim konjem. E da 
je kojom srećom Osiek! — a možda i jest; selu je 
nalik, a moglo bi biti i predgrađe gradu; — možebit! 

„Gdje je gostionica momče?* upitaše njekoga 
na ulici. 

„Četvrta kuća odovuda na lievo.“ 

„A u kakovom smo to mjestu?* 

„U Koški!* 

„U Koški! — za ime božje!* to izusti starac i 
više ni rieči. 

Unišav u dvorište namjesti saonice na prvo mjesto 
pod kolnicom, te unišav u krčmu, dade si spremiti 
malo topla jela i zamoliv gazdu, da ga zorom probudi 
legne onako izlomljen i trudan da spava. 

Prespavavši sladko svu noć, na jedan put kuc! 
kuc! na vratih: „Zora je gospodine.* 

Muka je ustati na'još veće muke; ali se mora. 
Opraviv se, uzove krčmara i zapovjedi mu, da kočijaš 
preže pod prve saonice pod kolnicom. 

To gazda obavi, novce primi i nastane opet pod- 
pun mir i tišina u kući. 

Na polju još mrak, ali pjetli već zoru ozivaju; 
nije fajde: kratki danci, daleki konaci. 

Utrpav se dobro sjedne na saonice nerekav ni 
rieči: prošao ga sav razgovor i samo misli na kuću i 
na liepi svoj mir i udobnost u njojzi. 

Zima ifialo popustila i nastalo podpuno bezvjetarje; 
put gladak kao staklo; starac se malo po malo zanio 
i zadriemao. Već se poodanilo: — saonice lagano idu, 
kočijaš puši i muči. S te promjene prene se i on iza 

sna. „0 sveta trojico! za pet ranah Isusovih, što je opet 
to?" Strašne planine, i zato saonice lagano idu. Odkud 
planine, gdje bi imala biti ravnica? Tud već htjede da 
se prodre na kočijaša: ali evo nove prikazni: mjesto 
mačka i kulaša, ridjan i žeravl! Prekrsti se i oči si 
protre: uzalud! — ridjan i žeravl „Što je to?" povikne, 
a kočijaš se trgne i lula mu padne iz ustah na zemlju; 
a kada vidi, koga vozi, skoči kao uzet iz saonicah pa 
bjež u planinu. „Natrag, natrag, sinko" stade ga dozi¬ 
vati starac, komu sad već udariše suze na oči od tuge 
i brige, gdje će ostati sam u gori, da ga izjedu vuci. 
Težkom mukom vrati poplašena čovjeka, koj mišljaše 
da mu se je gazda prometnuo vragom: „Neboj se sinko, 
nisam ja taj, ali posao jest njčgov." Porazumiv se me- 
dju sobom prijateljski, stvar se objasni: saonice tužan 
da su izmienjene. „Pa što ćemo sada, ako boga znadeš." 
„Ništa, nego da se vratimo." 

Uzalud je prkositi slučaju; njemu se pokorava i 
najjači i najveći; i tko je tvrdji od kamena, ,biva njim 
mekši od kaše. „A ti tjeraj, pa što nam bog dade." 

Kočijaš okrene te natrag. 

čovjek, čiji bijahu konji i saonice, već ukleo i 
starca i kočijaša si; a Gjuro se zabrinuo, što će bez 
gospodara. * 

Kad oko podne, eto ti i jednoga i drugoga; konje 
zamorili, a oni izgladnjeli. 

Dva gospodara kraj sve neprilike, što su si neho“ 

tiče učinili, spoznavši se pobliže, postadoše najbolji pri¬ 
jatelji. Od izpričavanja dodje malo po malo do lakrdije, 
i da se sjeljaju "kada su se tako čudnovato spoznali,— 
do čaše vina. U njoj se utopi sva briga i tuga starčeva 
i zaboravi na sve što je bilo. 

Knez Larochefoucauld veli: nesreća čovjeka vodi 
k mudrosti, i još nješto, što neću da kažem. I to je 
najbolje od svega, što metnu Bog u torbu čovjeku opre- 
miv ga u ovaj sviet. A na drugom mjestu veli isti slavni 
knez: „Tko si nezna u nesreći pomoći, daje svedočan- 
stvo ne toliko o veličini nesreće, koliko o slaboći duha 
svoga." Dakle u svem i svagdje valja biti mudracem: 
„nihil admirari u — ničemu se nečuditi, i od ničesa se 
neprepadati. 

Onaj novi prijatelj starčev bijaŠb trgovac, čovjek, 
koj se je mnogo po svietu potucao i znadijaše pričati 
bez kraja i konca. Svieća se užiže od svieće, a rieč se 
prihvatja za rieč i tako malo po malo bude i po podne. 

Izjedši malo ćimbura i izkapivši njekoliko čašicah 
sjete se napokon putnici i puta te si počmu napijati: 
„pijmo pa hajdmo." A to je po svom običnom zna¬ 
čenju postalo već poslovicom. 

Ele vrieme nečeka; donese se sbilja ’poslednja i 
nju izprazniv sjednu, te jedan put planine, a drugi put 
Osieka. Tu je drum: tu se nemože zaići. 

& Malo, malo, eto opet mraka. Starac lulu zapalio, 
za put ga ni brige nije. 

Prošli sela do Osieka: sada su sigurni. 

Ukazaše se u daljini svieće na stotine, a on uz¬ 
dahnu: „Hvala Bogu!“ 

Svieće sve bliže i, prije nego se je nadao, skre- 
nuše saone s puta u ulicu. „Evo nas u gornjem gradu!“ 

ćimbur studen već davno probavila i glad mu ste¬ 
zaše želudac kao dretva praznu torbu. S toga motrijaše 
i lievo i desno, gdje će spaziti gostionicu prama stališu 
i još više želudcu svomu. Kad eto ti kuće na kat i 
gore i dolje razsvietljene, a u njoj čitav trpanac. „To 
je gostionica, tjeraj u nutra!“ 

Dok saone u dvorište, jedni' sluge pritrčaše i ko¬ 
nje izpregoše, a drugi starca stubami gore povedoše. 
Kad u gornji triem, tu mu sobu pokazaše, gdje da se 
Svuče; nu on nebtjede, već unidje pod šubarom i u 
bundi u prvu sobu i sjede za prostrt stol. 

Sluge jedan drugoga pogledaše; ali nitko se neu- 
sudi kazati ni rieči. 

Do njega jurba gospode i gospodjah, krabuljašah 
(maskah) i bez krabuljah po svih sobah: vika, cika, 
smieh: u obće živahna zabava; a kada on za stol sio: 
sve umuknule i u njega oči uprlo. 

U taj čas, dosjetiv se jadu domaćin, upotriebi slu¬ 
čaj za šalu i pritrčavši redom gostom te im nješto pri- 
šaptnuvši: zavlada opet prijašnja živahnost. 

Za malo pristupi k starcu čovjek mlad, veoma od¬ 
lična izgleda, te ga zapita, što da zapovieđa. 

i,I od jela i od pila, što imadete najbolje/ 
Podvomik ode i za malo donesoše sluge na više 
pladnjevah srnetine, uštipakah i drugih slašticah, a uza 
to bocu vina kao zlato, i starac pomisli u sebi: „Ta je 
gospodski. “ 

A1 uza to neopazi podmukli smieh svih gostih, a 
osobito ljepoticah, koje §u u tom slabije petlje od muž- 
karacah. ■ 

Na posljedku napustiše nanj krabuljaše i tud da 
vidiš gotove neprilike; presjede starcu ono njekoliko 
zalogajah, što ih je pojio. „To opet nije čist posao. Sam 
me je belaj i ovamo nanio“ pomisli u sebi. 

Kada šale već dosta bilo, domaćin, da starca, koga 
je dobro poznavao, oprosti mukah, izide i stane pred 
njega. 

„0 Illustrissime" poviknu od radosti starac, „sam 
vas je Bog donio da me izbavite od ovih stršenovah. 
A odkuda vi ovamo ?“ 

„A odkuda vi?“ upita ga domaćin. 

„Kamo?“ 

" „K meni/ 

„Kamo k vami?“ 

„Ovamo/ 

„A gdje smo mi-?“ 

„U čepinu, — kod mene/ 

To bijaše već odviše. Na te rieči malo da se ne- 
obeznani i uze, nevjerujuć već ni očima ni ušima, do- 

maćina od pete do glave mjeriti, a sebi glavu opipa¬ 
vati. „To nije istina! to nemože biti; ili sam ovaj čas 
uvračan!“ 

A1 u tom spazi još njekoliko znanacah — i me- 
dju ostalimi onoga prijatelja prekodravskoga, komu se 
bješe uputio po vino. 

Treba znati, da su se još za našega pametovanja 
slavile tako poklade po Slavoniji. Odličniji sviet ciele 
okolice sabrao bi se danas kod jednoga , a sutra kod 
drugoga. Ciele povorke kolah ili saonicah idjahu od sela 
do sela; ničiji se podrum nepoštedi, a purani svi pogu- 
biše glave; i kao što su velike nedjelje crkve otvorene, 
tako za pokladah nesmjede zatvoriti nijedan od družtva 
kapijom svoga dvorišta. Plemstvo, vjernije za onda do¬ 
maćim običajem, nego li danas, prednjačijaše u svojih 
dvorovih i za vrieme mesopusta prestajaše svaka raz¬ 
lika izmedju izobraženih stališah. 

I koliko je nevjerojatno, sada se mora vjerovati: 
domaćin •— domaćin, znanci — nefale, a on — u 
čep inu! Podav se šarovitu udesu, velikomu silniku, 
skide bundu i pustene cipele te podciknuv povede kolo 
kroz sobe i bijaše veselja do rana jutra. 

Sam bi često kazivao, da se nikada tako prove¬ 
selio nije. 

Nu sve liepo! — ali vina neima ! No ima ga u 
podrumu gazdinom. Na njegovu zapovied bude mu pe¬ 
torka napunjena laganim magjarcem i razstadoše se već 

ža dana, obećav mu većina družtva, da će se vidjeti 
na svietlo Marinje. 

I to vam je pripoviedka o petajdnji vina! 


v.- 


(Komična epopoea.) 

JftJkilo vrieme, kad bilo da bilo, — 
Njegda bilo, sad se spominjalo, 

Doba zlatno u knjigah se piše, 

Kad je bilo sve ljepše i bolje: 

Sve na svietu, a i po svakoga; 

Na gotovo svaki dolazio, 

Nit s’ oralo, ni trudno kopalo, 

Niti šilo, nit maljem kovalo, 

Ni čitalo, ni perom pišalo, 

Ni vozilo, ni more brodilo 
I za hljebom po svietu hodilo; 

Kad se nije klalo ni davilo, 

Niti ljudi, niti zvieri ljute; 

Već pod nebom sve se milovalo: 

Sa čovjekom čovjek bratovao, 

10 

Vuk s jagnjetom rieci dolazio, 

Da s’ napiju hladjahne vodice; 

Sa kokošmi lija drugovala 
I po šumi igre sprovodila; 

Pas i mačka jednu kost glodali, 

A nikad se o nju nesvađili; 

Mačka mišu božju pomoć zvala, 

A on mački ljepše prihvatjao: 
„Odkud mijo, bješe 1’ štogod lova?" 
„Bješe maco, i tebi ostalo;" 

Jastreb, pusta danas haramija, 

S grletom se u grlo grlio 
I za svoje pitali se zdravlje; 

Rodo žabe niti negledao, 

Već kraj bare mirno prolazio; — 
Jedno s drugim u miru živilo, 
Ljubilo se i svojski pazilo .... 

A1 to vrieme za dugo nebilo, 

U gvožclje se zlato premetnulo, 

Iz ljubavi mržnja se izlegla, 

Mržnja ljuta i bojak krvavi, 

Komu kraja veće biti neće 
Dok je vieka i dok bude svieta. 


Kako su se drugi zaratili: 

Odkud jastreb, gdje sastigne, davi 

Grle, svoju njegda posestrimu; 

Odkud ono tužno bugarenje, 

Bugarenje i jadikovanje, 

Što no stoji sinjih kukavicah, 
Sirotčadi a i udovicah, 

Jadnih žabah od dana do dana; — 
Mnoge li su majke ucvilile, 

Mnoge ljube u crno zavile 
One klete ptice dugovrate, 

Selski svetci, a žabji krvnici! 

Odkuda se lisice zaklele, 

Da od krvi dotle nemiruju, 

Dokle traje roda kokošjega, 

Dok mu traga sa zemlje nestane; — 
I tud mnoge pure i purani 
I pietlovi, na glasu junaci, 

I tolike guske brbljavice, 

Patci i patke, selske sviračice 
(A pilićem ni broja se nezna) 

Od lisicah ludo poginuše! 

I da tako za dugo ostane, 

Bog i duša, doskora bi bilo, 

Nit bi bilo tko b’ zoru ozivo, 

Niti selu tko b’ odsele sviro; — 
Odkuda je to zlo nastanulo, 

Kako li je na sviet postanulo : 

Nek vam drugi tkogod pripovieda, 

Tko zna bolje i imade volje; 

A ja ću vam evo kazivati, 

Kako su se njegda zamrzila, 

Ko krv i nož ljuto zavadila 
Do tri viema prie toga druga, 

Ni susjedi, nego ukućani: 

Pas i mačka s mišem sveglodavcem. 
Takve svojte više nebijaše! 

Liepo su se med sobom pazili, 

I pazili i obilazili; 

Jedno drugom bilo na nevolji, 

Kad bi bilo kruha nahraniti, 
Nahraniti ili obraniti!! 


Pas čovjeku najmiliji bio, 

Što j’ od uviek viemo mu služio, 
Dom stražio i stoku čuvao 
I još k tomu s njim šalu sbijao. 
Zato mu je čovjek dopustio, 

Ne na pismo, jer ga nije bilo — 
Već na vjeru i na veresiju 
I na jemca Boga jedinoga, 

Od svakoga u domu jedjeka, 

Što se peći ii variti bude, 

Pas domaći svoj ris da imade; 

Ne od sala i druge tustine, 

Nit od glave niti od rebarah, 

Nit od kakvih pretilih butovah, 

II krilacah ili batakovah, — 

Već na odmet što je kod pečenja; 
li to ime da mu prosto bude 
Doć u kujnju kad pred podne bude; 
I to svakom neka bude znano, 

Bio kuhar, bila kuharica:-— 

Što je pravo i Bogu je drago! 


Ali čovjek, koj se tol’ko hvali, 

Da je tvrdja vjera od kamena, — 
On je prvi vjerom prevrnuo 
I dušu si težko ogriešio. 

Psi nekrive svojih gospodarah: 

Što rekoše, to porekli nisu; — 
Veće kunu, do Boga se čuje, 
Zavijaju, da se zemlja trese, 

A na one hule od kuharah, 

Od kuharah i od kuharicah, 
Sudoperkah i masnih kuhtićah; 
Oni su ih ljuto ucvielili! 

Odkud bi se koji pomolio 
I kuhinji samo prinjušio: 

„Čibe! vraže, gade i nesrećo; 

Ti ćeš mi se tud po kujpji mesti, 

I sveudilj izined noguh plesti, 
Prinjuškivat, zdjele oblizivat, 

Širiti se, baš kano u svome? 

Kad spopanem kakovu toljagu 
Te t’ opružim preko ledjah njome, 
Znam da ću. ti izpraviti kičmu, — 

Sve što s’ proždro, vratit ćeš poprieko. 
Što rekoše, to im prosto bilo; 

A1 se nadje, pa i učiniše. 

Od to doba pas svog diela neima, 

Jest batina kruh mu i slanina, 

A kuhinja puti nedohodi, 

Psi mršavi k6 suhi plotovi, 

Svi se tužni živi posvetili; 

Njekomu su kosti izlomljene, 

A njekomu uši odciepljene, 

I psa što no i kiti i resi, 

Mnogi repa ni od lieka nejma. 

To je njima veće dodijalo, 

'Što se od pjih sada počinilo; 

Sta režnjava po svem širom svietu, 

Iz režnjave strašna urlavina; 

U glas jedan svi sad protužiše 
I niz lice suze oboriše; 

Gorko cvile i kralju se mole, 

Pasjem kralju — dokle ga je bilo, — 
Dok je bilo, liepo ti je bilo! 

„Ajme kralju, svietla kruno naša, 
Tko će podniet te .zulume težke, 
Što se čine tvojoj viemoj raji! 
Veće hajde, svietla kruno naša, 
Da gledamo, da si pomognemo/ 


Tud kralj Kuštro — i kuštrav bijaše 
Pseto sjajna soja gospodskoga, 

Svakom pićom liepo utOvljeno, 

Sve kolači i pretilim mesom, 

Svakdan češljem liepo očešljano, 
Očešljano pa i pobiskano; 

Na oči je kuštre natjerao, 

A po strani do zemlje pustio; 

Rep uztako kao perjanicu; 

Jl ima mu do dvaest godinah, 

I u njega liepa kažu sina, 

Komu hoće krunu ostaviti; — 

Tud kralj Kuštro brjce razpuhao, 

Iz ustah mu vatra sipa živa, 

Iz nozdrvah modar plamen liže, 

Te iz svega grla zalajao: 

„Vau! čovječe, stara varalice ; 

To li je ta tvoja vjera tvrda, 

To li platja, što ti robovasmo 
Od postanka do današnjeg danka? — 

Na noge se, djeco moja draga, 
Oštri nokte i bijele zube 
Svaki junak, tko je za oružja.* — 


Ko kad sinje uzavrije more, * 

Kad se trgne bura i oluja: 

Za talasom talas se natište 

I o tvrđe razbija se stiene; 

Krš brodovah stoji o brodove, 
Pomaganja jadnih topljenikah; 

Po zraku se razlieže lomljava, 

A pod vodom crna zemlja trese; 

II kada se nadnesu oblaci 
Nad dolinom ljeti o Petrovu; 

Po malo se oni prikupljaju, 

Po zemljici crna noćca pade, 

Pa se čuje mukla tutnjavina 
Gdje najprije po zraku se valja, 

A za njome jasna grmljavina, 
Prasak, tresak, što no kosti ciepa; 
Tako strašna nasta urlavina, 

Kada kralju dospje govoriti. 

A1 im kralju nehtje prihvatiti, 

Veće tužan naslonio glavu 
Naslonio na lijevu ruku; 

Vrlo se je kralju zamislio 

I sve misli na jednu smislio, 

Pa družini ’vako govorio: 

„Stan’ družino, što ste uzbiesnili? 
Valja svaku prije razmisliti, 
Razmisliti, ponda učiniti. 

Jeste zulum i nepravda težka; 

A1 aratos boja krvavoga! 

Bojna sreća jeste prevarljiva, 

Slabo pazi pravdu i pravicu; 

Nije znao što je bratovanje, 

Što 1’ pod jednim krovom prebivanje, 
Tko j’ izneo kleto bezzakonje 
Da se bije i krvca prolieva. 

Već ču li me, o moja družino! 

Kada bude mjesec na uštapu •• 

I sve noći liepe mjesečine: 

Izid’te mi na to polje ravno, — 

I tud ćemo vieće učiniti. 


Puklo polje, ni kraja mu nejma, 
Ravno polje kao sinje more; 

Tu na vieću svi se sastadoše, 
Što je pasjeg roda i plemena 
I ovčari i kućni stražari, 

Hitri lovci, krvnici mesari 
I bradaši, pasji mudrijaši, 

A mazunah jošte bilo nije; 

Polje im je soba sabornica, 

Svim stolica zelena travica; 

Jedno samo sjedalo gospodsko, 

Kud su pali šareni čilimi, 

A po njima sve mehki dušeci: 

Tu kralj sjeda, a drugom se neda. — 
Sila ih je, al slabo se čuju, 

Sve šapotom sbori sirotinja; 

Svi repove tužni podvinuli, 

Zabrinuti glave objesili, — 

Što će kralju reći na vijeći. 

Kad al eto kralja i kraljice; 

Pred njim jezde lahki perjanici, 

Sve katane žive žeravice: 

Jedni pred pjim, a drugi za njime; 
Oko njega redom poglavice; 

Za kraljicom- mnoge dvorjanice, 

Te joj nose svilnu nadrepinu, 

Što je bielom d Kaeru tkana. 

Kralj uz tako kapu od samura, ' 

Što mu j’ došla iz zemlje moskovske; 
Zaogrno divan - kabanicu 
Izvezenu zlatom po kadili; 

0 pojasu britka ćorda visi, 

Dolje niže kovčali-čakšire, 

Žute čižme i mamuze zlatne. 

Kad li docljč, svi ga pozdraviše, 
Pozdraviše i pokloniše se; 

Tad već sldge rep mu zadigoše, 

A on sjede na mehke dušeke, 

Pa ovako sboru besjedio: 

„Nebojte se, o moja družino 1 
Ima naćin da si pomognemo. 

Bješe njegda riječ u čovjeka 
Što no vele tvrdja od čelika; 

Ali sada reći ko nereći, 

Gdje nij’ svjedok divit i artija. 

Zato sada nama druga nije, 

Već birajte do sto poklisarah, 

Neka idu preko sinjeg mora, 

Preko mora do carskijeh dvorah, 
Pa nek vade sićane fermane 
Da prestane ovaj zulum ljuti 
Od kuharah, naših krvopijah.“ 

To družini svoj po volji bilo, 

Pa biraju do sto poklisarah, 

Neka idu preko sinjeg mora 
Pa nek vade sićane fermane. 

Liepo su ih na put opremili: 
Spremili im biele brašljenice 
I bisage svakom napunili 
Poputbine mesa svakojaka; 

S svojimi se liepo oprostili 
Pa u družtvu k moru zaputili. 


Kad su bili na obali moru, 

Oni morske ribe dozivaju: 

„Morske ribe, bogom posestrime, 
Nebi 1’ ste nas za čas prebacile ?“ 
To im ribe za boga primile, 

Pa iz vode glave popružile: 
„Hoćemo vas za čas prebaciti. “ 
Posjedaše u lagane čamce, 

A ribe se pod nje upregoše. 

Od knya se brzo otisnuše 
Na debelo more navezoše. 


Kad su bili na debelom moru, 

To se jednom liepo učinilo, 

A bijaše baš pašče bradašče, 

Pa iz biela grla poviknulo: 

„Š bogom zemljo pusta i prokleta! 
Na teb’ nikad ništa nerođilo, 

Da bog da te ognjem popalili, — 
Sad me vidiš, pa više nikada!“ 

Ali drugim to pravo nebilo, 

I nadje se psina samsovina, 

Te udari ono diete ludo 
Preko ustah snažnom šapotinom; 
Kako ga je lahko udario, 

Zubi mu se po moru prosuše: 
„Šut’ nesrećo, što si s’ pomamio! 
Kako znadeš tako i govoriš. 

Tko se seli, hrdjavije nadje; 

A mi ćemo opet vratiti se, 

A1 na bolje, eda bi bog dao, 

Neg što nam je dosadane bilo. 


Zdravo družba more prebrodila, 
Izvadila sićane fermane 
I doma se zdravo povratila. 

Tu ih sreta malo i veliko, 

Od veselja sve se pomamilo. 

Da se čovjek može pridesiti 
I očima seir pogledati! 

Tu se viju svileni barjaci, 

Udaraju bubnji i svirale 
I pjevaju pjesme davorije; 

Nezna što će, veće cjelivaju 
Poklisarom i noge i ruke, 

Pa proklinju kuhare dželate, 

Što je došlo da im zajam plate. — 
Pokazaše sićane fermane, 

I nadje se, da im nije mane; 
Kuhari se liepo pokoriše, 

Nit ih ’nako više progoniše. 

Pas u kući opet ris imade, 

Bio petak ii bile poklade.— 
Ljuta straža strgžila fermane 
Poizmjence i danju i noću; 

A1 je muka sakrit od ćovjeka, 

Da neotme i ćuvat do vieka; 
Zato mačke seje prizivaju 
Te ih živim bogom zaklinjaju: 
„Ajde mačke, bogom posestrime, 
Vam je dano svuda verati se 
Lov loveći, igru sprovodeći: 
Sakrite nam, kudgod bolje znate, 
Ovo pismo — al da neizdate. 

To ako nam liepo učinite, 

Bit će dobro i nama i vama; 

A ako nas možda prevarite, 
Težko vama i vašem koljenu!* 
To im'mačke za boga primile, 
Noću pismo na tavan odnile 
I visoko za krov ga zadile, 

Gdje nikomu na pogledu nije. 

To ostalo za mnogo godinah, — 

Nit trebalo niti se vadilo. 

A1 se nadje kod tol’kih kuharah 
Njegdje njeki u sto crnih časah; 

Taj nepazi sićanih fermanah, 

Već kad jednom pas u kujnju dodje, 
A on sčepa krbač iza vratah 
I njime ga ljuto sastavio; 

Kako ga je lahko ošinuo 
Ošinuo do dva i tri puta: 

Masnice mu po prst odskočile, 
Kudgod ga je krbač dohvatio. — 
Ode aber od ustah do ustah; 

Psi planuše kao vatra živa, 

Srežaše se na tužna kuhara, 

Glavu traže novog zulumčara 
I parbe ga svojimi fermani. 

A1 kad mačke na tavan poslaše, 

Da im skinu sićane fermane: — 

A1 fermanom niti strvi nejma — 
Izjeli ih miši sveglodavci. 

Psi na mačke sada uzbiesniše, 
Kazdriješe gdje koju stigoše; - 
Mačke pako na miše skočiše, 

Krv med njima strašnu učiniše 
I narod im silni podaviše. 

Od to doba, pa sve do danaske 
Pas prijatelj mački više nije, 
A miš mački ni blizu nesmije. 
To je bilo kad se i činilo, 

Nam od boga zdravlje i veselje. 

VI. 


ZATEĆENICL 

IGROKAZ U IV. ČINA. 

STARINIĆ, stari varmedjaš u miru. 

REZA, supruga mu. 

LJUBICA, kći im. 

TLASTIĆ, vlastelin zagorski. 

DILBEROVIĆ, državni činovnik. ' " 

LJUDMILA, supruga mu. 

TRBUŠIĆ, odvjetnik. 

VQDOKRSTIĆ, zakleti bansk. stola bilježnik. 


DANICA, prijateljica Ljubičina. 
MIKLOUŠIĆ, 

KATANČIĆ, rajski putnici. 

GJORGJIĆ, 


Baba IVKA, stara dvorska na imafiju Vlastićevu. 
KRISTINA, gospodarica Trbušićeva. 

MARICA, služavka Dilberovićeva. 

GAVRAN, sluga Vlastićev. 

Redarnik. 

Čoban. 

Svirači. 

JPredgovor 


Imađe predgovorah od gola običaja, a imade 
ili i od nužde. Ovaj moj proizišao je iz nužde i 
to ga dovoljno opravdava. 

Prvi ovaj moj pokus u dramatičnoj umjetno¬ 
sti stajao je već pred sudom našega kazalištnoga 
odbora, i odtud mi je nakon duže vremena vratjen 
bez i kakove opazke. Odtud bih morao zaklju¬ 
čiti , da je ili savršeno valjan, ili posve hrdjav; 
jer sanio u ta dva slučaja ili se nemože ili nije 
vrieđno išta primietiti. Toliko tašt nisam, da vje¬ 
rujem prvo; a niti tako malođušan, da pomislim 
drugo; s toga ga evo podvržem sudu obćinstva; 
obnašav i bez kazalištnoga odbora pobližjim raz¬ 
matranjem jedino to, da je prikladniji za čitanje, 
nego li za predstavljanje, te bih želio, da za ovaj 
put ostane pri tom. 

* 

Nu iz prijateljskih ustah čuo sam još dvie 
primjetbe; naime vidjelo se njekim, da drugi 
čin nestoji u nikakovu savezu sa ostalimi; a k 
tomu još da sam izabrao predmet odviše obi¬ 
jan. Odtud svatko vidi, da ovaj predgovor nije 
suvišan; jer mi se je bojati, da se to nebi još 
komu pričinilo, po čem bi sud o ovom mom poslu 
morao izpašti dakako za mnogo nepovoljniji, nego 
što je pravedno. 

Da ukupni čin komada stoji u veoma tiesnu 
savezu, uvjeren sam da bi uvidio svatko i jedan¬ 
put ga samo pozorno pročitavši. Nu vdljan sam 
svojim čitateljem u tom priskočiti, da im posao 
oblakšam. Namjera mi bijaše nacrtati u ovom 
igrokazu šaljivim načinom ozbiljnu sliku posljed¬ 
njih deset godinah i njihov razvratni upliv na sve 
odnošaje života. Da se u tiesnih granicah jednoga 
kazalištnoga komada sve to kazati nemože, stvar 
je posve naravna; te za to pojedini značaji moraju 
zastupatijvrieme i pojave u njem. 

Prjvi čin stavio sam u god. 1851., gdje 
no nastade ona znamenita selidba iz središta na 
sve krajeve novo-uređjene domovine. Do to doba 

bijahu sve mladje i bolje razpoložive domofođne 
sile usredotočene u glavnom gradu; a kad novim 
ustrojstvom domovine uzđaždješe one 'nebrojene 
službe, odoše svi trbuhom za kruhom i razletješe 
se kako no pčele iz uljenika, načinivši mjesto no¬ 
vim gostom. Ja bijah medju poslednjimi te prisut- 
stvovah mnogim prizorom težka razstanka izmedju 
najboljih prijateljah, uvjeravajućih se medjusobno, 
da će ostati i domovini i sebi ono, što su i dojako bili. 

U drugom činu nisam zna'o nastavšu 
usljed toga pustoš u glavnom gradu i prevrat 
duha predstaviti bolje, nego li pohodom mrtvih 
— kad odoše živi. A da sam u tom činu iz proze 
prešao u metričan slog, to mislim da je dovoljno 
obrazloženo svojstvom triuhrajskihputnikah. 

U trećem i četvrtom činu slika se u 
pojedinih značajih upliv novoga sustava, koj tim 
jačji biva, čim se već bezobzirnije uporavljaju glavna 
načela samoga sustava. Trajanje tih dvajuh činah 
može se dakle uzeti sve do onoga dana, kojim 
nam ogranuše prvi traci carske milosti i sretnije 
dobe. Ogrijano timi traci ohrabri se i moje srdce, 
te se usudih baciti svoj pogled na minulu nevolju. 

Da je predmet komadu običan: toga ja ne- 
uvidjam; jer se još svi dobro sjetjamo neobič¬ 
nosti tih vremenah. Tim prigovorom mislilo se 
je valjada na konac igrokaza — dvostruku že- 
nitbu. U tom da sam išao za slavom izvornosti, 
neznam bih li bio uspio; jer smo već navikli, da se 
svaka tragedia svršuje smrtju, a komedija — što 
je još mnogo pametnije — ženitbom. 

ČIN PRVI, 


PRIZOR PRVI. 

Kuća Starinićeva u Zagrebu. 


Starinić sam (sjedi u stolici s lulom u ruci) 
Otium cum dignitate, to jest častila mirovina, liepa je 
stvar na svietu! Nakon robije, što smo ju, jedan ovako 
drugi onako robovali, dozvoljeno nam je prije smrti još 
njekoliko srkajah zlatne slobodice. Ovako starac u miru 
čini mi se kao težak pod večer dana radičaka odmara- 
juć se u hladu; ili brodar nakon mučne plovidbe po uz¬ 
burkanu moru uvezav se sretno u luku; ili putnik, pu- 
tovavši vasdan po najvećoj žegi ili mečavi, kad u večer 
padne gdjegod na mirno noćište. — Istinabog da mirovniku 
valja snići često sa uzvišena mjesta, na kom je od svih 
častjen stajao, te vratiti bez^ milosti svietu sav ugled, 
što ga je od njega primio i izčeznuti u smjernu doma¬ 
ćem svom krugu; a to boli — boli! bogove zemaljske, 

d?a stoje u životu kao oboreni krstovi, kojim više nitko 
ni kape neskida. — No meni trebovaše samo korak iz 
javnosti u osebnost. Sviet mi mnogo neđađe, te mu ne- 
imadoh ni mnogo vratiti. Hvala Bogu! odvojevao sam, 
te konja i pušku vratio. A sada u blaženom miru, sre¬ 
tan hvala Bogu i zadovoljan, promatram sviet, kao put¬ 
nik na razvalinah kakova stara grada. Da! da! to su 
razvaline za nas! I inače smo mi kako no groblje po¬ 
sred ljudih živih; a kamo li posije ovakovih promienah 
i ovolikih prevratab. Dubok jaz i visok zid razstavlja 
stari sviet od novoga! Starci su oduviek bili laudato- 
res temporis acti, to jest slavitelji onoga, što jenjegda 
bilo; nu Bog i duša: sada nelažu, sada pravo imadu 
— Tkototapče? — A! to je sitni hod moje male pre¬ 
pelice, moje Ljubice. 

(Ljubica uniđje u sobu.) 


PRIZOR DRUGI. 

Starinić i Ljubica. 

« 

Ljubica. Ah, dragi otče! — što sam ja zabora¬ 
vila ! — na tvoju lulu. 

Starinić. Ništa zato, dietemoje! Ja sam si dru¬ 
gim vrieme prikratio. A da mi se je baš prohtjelo, i 
sam bih si napunio, premda mi je sladje od tvoje ruke. 

— Čovjek uviek puši; kada nepuši iz lule, puši mu se 
glava; a ponajviše oboje. 

Ljubica. Zašto dragi otče? Nije li ti dobrp; ili 
si nezadovoljan? Ti znaš, kakova je pogodba med nami. 
Ti si starajuć se za nas osiedio, a mirovina od nas 
da ti je sreća i zadovoljstvo. Sve nepogode da nose naša 
mlada pleća; a ova sieda glava (poljubi ga u čelo)v ie- 
nac, što ga uzmognu šaplesti naše ruke od cvietja ovoga 
života. Nemoj nas dakle neveseljem sjetjafi na tu svetu 
dužnost. 

Starinić. E! E! E! kako se moja grlica uzgu- 
čala; daj taj kljunak, da ti ga poljubim (poljubi ju). 
Kod tebe nesmije čovjek biti ni časak ozbiljan. Ti mi¬ 
sliš, što se tebi vas sviet smije, da je tako i starcu.— 
Nije ništa diete moje. MalQ sam se zamislio; ali ne o 
tebi. Ti si moja dobra, mala, zlatana; — samo nebudi 
tako stroga. 

Ljubica. Najmanji oblačak na tvom čelu pomr- 
čava sunce naše sreće domaće. Budi nam vedar, kao 
što si dobar — sasvim kao dobar dan. 

„Ah neljubim te rad toga, 

Već što' s’ roda slavjanskoga; 

Jer kada mi naški kažeš 
„Ja te ljubim 44 tad nelažeš. 44 

(To pjevajuć odskakuće do ormara i izvadi surku 
te ju stane ogledati i rukom čistiti). Jao otče! moju 
surkicu jedu moljevi. 

Stari ni ć. Pokoj mrtvim! to im je baština. 

Ljubica. E! dragi otče! Kako možeš biti tako 
nemilostiv. Tebi je do šale. — 0 nesnage! pa upravo 
u moju surku. 

Starinić. Ha! hal ha! kažem ja tebi: pokoj mrt¬ 
vim; to im je baština. 

Ljubica. Kakovim mrtvilu ? — Ovako liepa surkica! 
Pa kako liepo stoji! a sada da do godine gledam novu. 

Starinić. Moje điete! 

Ljubica. E! podruguj se ti; a hoćeš li kupiti 
svojoj Ljubici novu? (gladi ga.) 

Starinić. Kažem ti još jedanput, da je to sve 
pokojno. 

L j u b i c a. Neka je pokojno; ja sam dobra krstjanka; 
a u vjerovanju stoji: i uskrsnutje mrtvih. 

Starinić. Accipio omen! Bože daj!— Nego, znaš 
što diete moje? Izvadi mi iz staroga prsluka kresivo, 
kremen i trud; idem se prije ručka malo prošetati uza 
to svoju lulu popušit. (ona ode i donese.) 

Ljubica. Evo otče! Daj mi lulu, da ti napunim, 
neka je, kao što ti kažeš, sladje. 

Starinić. Hajde, hajde, mala vračaro! (dade joj 
lulu , a ona mu ju napuni) 

Ljubica. A sada, da ti ukrešem vatre (ukreše % 
metne % lulu) 

Starinić. Idi Ciganko! 

Ljubica. Sada se liepo prošetaj; a dok se vratiš, 
bit će gotov ručak, sve sami tvoji jedjeci: rezanci u 
juhi — ali (prekrsti si usta) drugo se nesmije znati. 
No kuc dvanaest! — dakle čuvaj se ljudih, koji mnogo 
govore. 

S t a r i n i ć. Dobro, dobro, mali svjete moj. S bogom! 

Ljubica. S bogom dragi otče! 

(Starinić ode) 


PRIZOR TREĆI. 

ljubica i Starinićka. 

Ljubica, (sama) Dobri moj otac! siromah stari! — 
A što ću sada? Jedanaesti čas — treba u kuhinju; a 
po podne — u oči nedjelje posla dovoljno. No zato sutra 
nova odjeća! u pol dvanaest u crkvu, a posije ručka k 
Danici, pa se izpripoviedati opet za nedjelju danah. 

• (mati u sobu) 

Starinićka. A što si ti stala Ljubice na sried 
sobe, bezposlena kao na božić. Treba prigledati ručku, 
da otac nečeka. Ti znaš, kako je kod njega starinski obi¬ 
čaj: podne, a juha na stol. A kamo je on? 

Ljubica. Izišao je malo, da se prošeta po svom 
običaju. (Njetko dolazi) Eto ga! To bijaše u brzo. Va- 
Ijada nije našao družtva. 

Starinićka. To nije njegov hod; to je njetko 
stran (pokuca se na vratilu.) Unutra! 


PRIZOR ČETVRTI. 

Pryašqi i Dilberović. 

Dilberović. Što je bilo daleko, blizu je. Dodjoh, 
da izpunim žalostnu dužnost: da se s vami oprostim. 

Ljubica. A kamo? Kamo gospodine tako naglo? 

Dilb ero'vić. (izvadi dekret) Evo baš sam sada 
dobio imenovanje i u njem zapovied, da imam odmah 
odilaziti na svoje mjesto. 

Ljubi ca. Za vas liepo; a za vaše prijatelje ne¬ 
ugodno. 

Dilberović. Ako je to: to sam sretan, i koliko 
se nesretnim scienim. 

Starinićka. Oprostiti ćete gospodine; vi znate, 
kako je u kući. Izvolite se dotle zabaviti s mojom 
kćerkom. ( ode .) 

PRIZOR PETI. 

ljubica i Dilberović, 

Ljub ica. Izvolite sjesti gospodine. 

Dilberović. Zahvaljujem gospodično; ja danas 
sjesti nesmijem. I koliko bih rad vjekovao s vami: 
još časak, dva, pa se valja razstati. 

Ljubica. Neće biti preko svieta, a možda ni 
zadugo. 

Dilberović. 0! davi osjetjate što ja; svaki ko¬ 
rak daljine učinio bi vam se krajem svieta; a svaki ča- 
sak vremena vječnostju. 

Ljubica. Vi ste bili uviek domišljati u liepih 
prispodobah. 

Dilberović. Vi mislite: mnogo sbora, malo stvora. 
Žalostno je, što mužki sviet dan današnji nenalazi ni 
malo vjere u liepoga spola, kao da je nestalo svakoga 
značaja med nami i kao da su najsvetije stvari postale 
sbilja samo prazne rieči. 

Ljubica. Pravo rekavši, mužki su u tom veliki 
sebičnici. A tko je nas ozloglasio? Tko je rekao, da sva 
razlika ženskoga značaja stoji u tom, što su njeke sme- 
dje, a njeke plave, a inače da su sve jednake. Vratjamo 
vam čast u zajam. Neima veresije ni u vas, ni u nas; 
nego se traži gotovina. 

Dilberović. Doznačnice se dakle neprimaju? 

Ljubica. Slabo se vjeruje u glavnicu. 

Dilberović. Kod tako stroga računa nepreostaje ' 
mi drugo, nego vas zamoliti, kada mi već nevjeru- 
jete, a ono da mi barem ustupite mjestance u svojoj 
dragoj uspomeni. 

Ljubica. Ja se rada sjetjam svih svojih znanacah. 

Dilberović. Znanacah? — To je odviše hladno. 
Recite malo više gospodično. 

Ljubica. I prijateljah. 

Dilberović. Moje srđce još više traži. 

Ljubica. Za sada neka se zadovolji tim. 

Dilberović. Ali ako vam se zakunem. 

Ljubica. Nemojte, nemojte! Bog je strog. 

Dilberović. Dakle primite ovaj listak u svoju 
spomenicu (izvadi list ružičaste artije.) Smijem li Vam 
ga pročitati? Smjeran je, prema vašem zahtjevu. Koliko 
se srdce usudilo, toliko pero napisalo: 

(čita.) 

„S bogom mi ostala, 

S bogom moja mila, 

Najsjajnija zviezda 

Nad tobom bljudila u (uzdahne.) — 

A vi meni u zamjenu/? (pruzi joj modar list artije) 

Ljubica. Drage volje; (sjedne i pišuć:) Ja pje¬ 
vati neumijem, neka pjeva drugi mjesto mene (čita:) 

„Kano trepavica 
Brani oko truna, 

Branila te jada 
Sreća blagopuna“ 

Stanko Vraz. 

Dilberović. (smeten) Jest Stanko Vraz! On je 
pjesnik srdca moga. Uzbrali smo voće s istoga stabla 
(primi listah i h srdcu ga pritisne) 

Ljubica: Još više! Djulabija sra'slica! — Ali 
evo i moga otca. (otac u sobu) 


PRIZOR ŠESTI. 

Prijašnji i Starinić. 

S t a r i n i ć. (smotrivši Dilberovića) Gratissima prae- 
sentia! Drago mije! Danas se nečuje druge rieči, nego 
s bogom i sretan put I vi ste valjada prije odlazka. 

Dilberović. I ja žalibože. 

Starinić. Zašto žalibože? Mladi ljudi, liepeplatje, 
pa bez kortešah i bez svega: Dosada je to stajalo puno 
trke i novacah. 

Dilberović. Jest, liepo je i častno služiti caru 
i domovini. 

Starinić. Jest, jest: caru i domovini. — Nu ostati 
će nam grad pust kao pred vojnu: djeca, žene i starci, 
— kar, kašalj i po koja pjesmica. Tko će sada mjesto 
vas plesati i ljepoticam dvoriti? 

Ljubica, (šaljivo) Vi starci! 

Starinić. Samo nek nam ostave djeca svoje mlade 
noge. Drugo nek im je. A vi kćeri ovoga vieka treba 
da se odreknete motavice, juriš-polke i svih današnjih 
paroplesnih vrtoglavnih vratolomijah, te da sa sprijate¬ 
ljite sa starođobnim, ozbiljnim, sporokročnim menuetom 
i ecosse-om, gdje se starac može odmoriti, nos podpra- 

šiti i izkašljatl. No tko bi spario skakutave gatalinke 
sa tromimi puzalickmi kornjačami? —■ Šala, šala! — A 
kada ođilazite? 

Di lb ero vic. Sjutra. Danas se imademo još po- 
slednji put sastati koji Vlastića, nas dva tri dobra pri¬ 
jatelja, u ime oprostne. 

Starinić. Da! da! Vlastić je Vaš prijatelj; vrli 
mladić, kao što ih naša domovina imade njekoliko. Ali 
se bojim, da će razstanak pokidati mnoge liepe veze, 
neću reći prijateljstva, no zajedničkih rodoljubivih tež- 
njah i da će se malo po malo ugasiti zapuštena vatra 
na žrtveniku našem. 

D i 1 b e r o vi ć. (patetičnoj S koga se ugasi, bilo mu 
što i onoj Vestalki, s koje se je njekoč ugasila 

Starinić. Nemojte prijatelju! Vi sviet slabo po¬ 
znate. Tu su Sirene, tu je Skilla i Karibda. 

Dilberović. Ja se pouzdavam u se; a i za mnoge 
druge usudio bih se dobar stati. I posije razstanka vezati 
će nas isti i još čvrstji vezi prijateljske i domorodne 
ljubavi. 

Starinić. Bože daj, da bude istina. 

Dilberović. Uvjeriti ćete se, ako vas bog poživi, 
što svi od srdca želimo, štujuć vas, kako no otca; a 
osobito ja, koj ništa od boga neprosim, nego da Vas 
jednom tim sladkim imenom i nazvati mogu. 

Starinić. Što vrieme donese, biti će: Bog vam dao 
sve dobro. Izpunjujuć jednu dužnost, nezaboravite ni drugih. 

Dilberović. Znam što mislite. Evo vam rieč i, 
ako hoćete, glavu. 

* Starinić. Ne, ne; to je opasna obveznica. Vriemei 
vrieme. 


Dilberović. A gdje je milostiva gošpođja, da 
joj poljubim ruku? 

Ljubica. S njom ćemo se sastati napolju. 
Dilberović. (Ljubici) Kod vas, gospodično, ostaje 
srdce i sve misli moje (poljubi ju u ruhu) S bogom! 
Stari ni ć. S bogom pošli; sretna vam puta i ne- 


zaboravite na nas. 

(melju sve troje.) 



PRIZOR SEDMI. 

Stan Vlastićev} po sobi njekoliko likovah glasovitih našinacah, a, 
do prozora pisaći stol. 

Vlastić (uza stol sjedeć sam). Neznani, što je 
to danas samnom! Ili sam si želudac pokvario, ili 
sam nazebao. Glava mi težka, kao da je od olova, a 
duh sapet; nikako mu se poletjeti neda, kao da su 
mu krila oblomljena. A što je pjesnik po zemlji gmižuć? 
Što satvori: njom zaudara, kao riba močvarom. Pjesniku 
treba orlovih i sokolovih krilah, da se može uzdići do 
onih tankozračnih predielah, u kojih no bogovi borave. 
Ali nismo svi sokolovi; ni orlovi. Ja osobito od njekoga 

12 

vremena opaž&vam, da put preotima vladu nad duhom 
(pipa si trbuh) Liepo sam se već zaokružio. Hi je od 
mnogoga sjedenja, ili od velike bezbrižnosti, ili od sladka 
jela i pila: liep trbušac! (ustane te k zrcalu) — Ne, 
ne Mirko! ovako neizgledaju pjesnici! nesmije bit toli 
čvrsta gradja; to je gotova duhu tamnica. — To je od 
godine danah! (klima glavom). Kada me vidi majka, i 
mjesto onoga nježna tjelešca i onoga vitka stasa ovu 
gomilu neskladno nabacana sala i mesa: — pi! kakova 
je ona: zar je to za plemića, ta prostačka pretilost; zar 
je to za mlada ašika, ta debeljačka nespretnost! — A 
ja velim: Zar je to za pjesnika? Zar je to idealnost? — 
no! no! (opet se pipa) — ta nije baš tako; ali bi moglo 
biti. (pozvoni) A gdje je ta nijedna vjera, te se danas 
odnikuda nejavlja? Treba smotakah, meni se presvući, 
na poštu otići; a on valjada ili spava, ili novine po gradu 
kupi i raznosi. Težkabrbljavca! Puknuo bi, da što ostane 
u njem. Ali evo ga! (sluga u sobu.) 


PRIZOR OSMI. 

Vlastit i Gavran. • 

Gavran. Ad obsequia, vaša milosti! 

Vlastić. Kakova obsequia? Nisam li ti već sto 
putah rekao, da mi toga negovoriš. Baš si mi dobro 
došao! Ili brbljaj hrvatski, ili šuti. 

Gavran. Nemojte se srditi, vaša milosti. Ta vi 
ste uviek bili kao golubče; a . sada. vam dolazi kadšto 
te ste kao jastrebina. Kada ste vi zlovoljni, nemogu ni 
ja biti dobre volje. 

VI as ti ć. Oho gospodaru! dakle da se ja po tebi 
ravnam? 

Gavran. Jed hudi zdravlju; a ja nebih rad, da 
milostiva gospodja rekne, da sam vas zlo služio. Kada 
su konji mršavi, tko je kriv, nego kočijaš? 

Vlastić. Što dalje sve ljepše. Zar samjakljuse? 

Gavran. Oprostite vaša milosti; to je samo na 
priliku. Jedva ste se malo okrpili, pa će i to poharati 
ta hrdjava ćud, što vam sad kadkada naspieva. 

Vlastić. Neboj se Gavrane; ti mene poznaš; mi 
smo stari. No mi reci po duši: nalaziš li me zbilja.što¬ 
god ugojena, odkad smo od kuće? 

Gavran. (Ogledajuć ga) Parum aut nihil. 

Vlastić. Opet! 

Gavran, (uvriedjen, ponješto srdito) Vaša milosti! 
ja vas molim, kako se Bog moli, jedanput za uviek, ne¬ 
mojte mi toga braniti. Svak je rad suh hljebac prismočiti 
čimgod; a meni je to mila uspomena na moje mlade 
godine, dok sam još služio milostivoga staroga gospo¬ 
dina. Onda se je drugčije govorilo djački, nego li sada! 
te nije čudo što se i nas gdješto primilo. Ta nekaže li 
često i stara gospodja: nulla regula sine excep- 

* 

tione; post,jusculum purum; lucium a caucla, 
carpionem a capite lauda — 

Vlasti ć. Dosta, dosta, djače! Dakle voliš: parum 
aut nihil; a ja se već poplašio sala i slanine. 

Gavran. Ha, ha, ha! Bog s vami! Jedva se malo 
mesanca oko strvi uhvatilo; a od slanine, da vas tko 
razpravi jedva bi se i mala obroka čovjek za pojutarje 
najio čvarakah. Da ste tuka ili guska, još nebiste ni za 
klanje bili; a da vas tko samo ulicom projaše, vuka bi 
si nabio. 

VI as ti ć. Prosto ti bilo kako govoriš, samo ako 
istinu govoriš. Ja se bojim tustine i trbušine. 

Gavran. A čemu to? Zar nije ljepše vidjeti čo¬ 
vjeka obla i popuna, nego li suha kao trlicu? Naš po¬ 
kojni gospodin veliki sudac — bog mu dao duši dobro 
— mnoga mi je cvanciga — — 

Vlastić. Nezalazi kada pripoviedaš; i to sam ti 
toliko putah kazao. Naš pokojni veliki sudac,— dalje. 

Gavran. Naš pokojni veliki sudac bio je za pet 
takovih, kao što ste vi. Pa kakvi je bio čovjek! Nije 
badava prezao svoja četiri žerava. Kada'bi se uvalio u 
kola— puna bi ga bila. Pa kakvi je bio čovjek! Pečen 
ovan i mješina vina najljepši mu obrok; a kada bi za- 
kašljao ili kihnuo, sva bi se kuća potresla. Njegova do- 
lama vam bi bila opaklija, a iz čizamah jedva bi vam 
se glava vidila. Pa kakvi je bio čovjek! 

Vlast i ć. Liepo! liepo! No dosta je toga divana. 
Evo ti novacah, pa mi donesi smotakah. Uzput se uvrati 
na poštu i pitaj, ima li što za me. Kada to obaviš, pri¬ 
rediti * ćeš mi za sutra moje crno odielo, bieli prsluk, 
čiste rukavice, vezenu rubaču i lakirane čizmice. Jesi 
li me razumio? Hajde! (Gavran hoće dapodje) 

Vlastić. Hej, stani! Dodjč li kadgod kući Vo- 
dokrstić? 

Gavran. Još nikada, vaša milosti. 

Vlastić. (za se) To je strašno! (glasno) Je si li 
ga gdje vidio, ili štogod o njem čuo? 

Gavran. I vidio sam ga i čuo, vaša milosti. Da¬ 
nas u zoru, još se pravo ni poodanilo nije, probudi me 
iza sna svirka i vika ovom našom ulicom. Ja nisam čo¬ 
vjek da sve znati moram; ali mi se opet nedade da 
neizgledam, kakova svirka u to doba, kakvo li je đruž- 
tvo. Kad tamo, što mislite? Premda me je vasdan tištilo, 
opet nehtjedoh kazati vašoj milosti; jer kakov je takov 
je, — naš je. On pred svirači, sav umuljan, šešir pre¬ 
lomio pa ga nakrivio, a batinu u vis dignuo te njom 
odmjeriva trajku sviračem i iz svega grla podcikuje, a 
njekoliko mu bitangah straga odgovaraju. Sramota je, 
vaša milosti, za nas. I prosti se ljudi oljoljaju, ali toga 
nečine; danas će biti opet pun grad pripoviedkih o njem. 

Vlastić. Samo nemoj ti u to ime kojekud pri¬ 
stajati, već se žuri; apage! (sluga ode). 

PRIZOR DEVETI. 

Vlas ti ć. (sam) Ja neznam što ću početi stim Čo¬ 
vjekom. Da ga tjeram ? — Sačuvaj bože! dobra ja duša, 
al mahnita glava. Uzeb ga k sebi na stan i hranu, da 
ga samo kakogod s krčmom razstavim; ali on pust te 
pust; u deset danah triput doma jede, a jedanput spava. 

— Odkud bože! prljave haljine i sdrucan šešir na njem? 

Ta jučer sam ga pred večer zaodio novim frakom i še¬ 
širom, jer mi reče, da želi malo izići na južno šetalište. 
Pomislih, da mu nije možda došla volja ašikovati, te 
ga zaodjeh, kao da će na igranku. Sam se sebi dopao 
i gledao, kao diete kada se ogaći; — pa gle ti njega! 
kud pošao da pošao: njega put dovede u krčmu te u 
krčmu. — Do večeri mora doći; a i što bi bilo bez 
njega, bez moje dobre bekrije Štefeka. — No da vidimo, 
kako je sa sonettom (priđe k stolu i pogleda na ar- 
tiju). Još uviek na trećem slogu: I majčina mezi¬ 
mice; u četvrtom valja da bude opet ice; kako bi 
bilo danice, kraljice, carice, golubice - 

— Neda se. Neka zrije.— A gdje je taj sa smotkami? 
Valjada opet drži put križa. (Zvoni). — Evo ga! 

PRIZOR DESETI. 

Opet Gavran i Vlastić. 

Gavran (zasopio se). Evo me! vaša milosti. Već 
sam ja davno natrag; al me bješe upravo na vratih 
kućnih ustavila susjedina Kate, da mi nješto na brzo kaže. 

Vlast i ć. E! šteta, što te hlače nosiš, a tu kletu 
jezičinu imadeš. Pa ti bi još da ti pravim dolamu i 
čižme s ostrugami. Skute, skute, preslićaru! 

Gavran (uvriedjen). Sve sam ja to nosio: mun- 
dur carski i varmedjski, gluntu prtio, sablju pasao i 
konja jahao, pa mi nije bilo prigovora od nikoga. 

Vlastić. Lagano, lagano, Gavrane moj; nemoj 
odmah graktati, rekne li ti se da si cm. Evo ti zalogaj 
sira, ali ga čuvaj od lisice (dade mu novacah u ruhu); 
kupi si duhana et fumiga mundum rotundunj- 

Gavran. Drago! staroga gospodina rieči (tare si 
suze). — Da sbilja! Evo prije svega kazalištne čitule 
za sutra: „Gospoje i husari." Eh teremtette; to se 
liepo sudara; to mora da valja: gospoje i husari! 

Vlastić. I ti ćeš poći na tavan, na galeriju. 

Gavran. Hvala, vaša milosti. Ala ću se pust na¬ 
gledati svake ljepote u ovom Zagrebu. Došav kući neće 
mi nitko živ vjerovati, kad stanem kazivati, (brbljavo) 
No može posvjedočiti vaša milost, da je tako; je li 
pravo, da se meni nevjeruje? Tko im je kriv, što oni 

toga nikada vidjeli nisu? Tako vi znate, da kopunovi 
piliće vode — 

Vlastič. Znam, znam. No ima li još što za mene? 

Gavran. Uh! — Injadu evb smotke; a na po- 
sljedku s pošte malan listić u šarenu zavitku sa zlatja- 
nim pečatom, od poznate ruke. — Evo ga! jesam li po¬ 
godio? Iz naših krajevah, od one plavke. 

Vlas ti ć. Dobro Gavrane. Hajde, pa do večeri 
radi što ti volja. (Gavran ode). 


PRIZOR JEDANAESTI. 

Vlasti ć sam (otvori list i pročita ga). Svejedno, 
te jedno! kako no se čita u listarih s njekoliko izvor¬ 
nih zakrpicah: ljubav bez granicah i mjere, koja ako 
odziva nenadje: sdvojenje, manastir, samokrv; a na po- 
sljedku Em ma noble d$ —. To je maslo moje ma¬ 
tere. Ona se uviek boji za me, da neću pogaziti grb 
staroga plemena našega. To bi za nju bilo gorje, nego 
li da se poturčim. — U Emme imade nješto imetka; 
mladost i ljepota idu istinabog na izmak; ali je dje¬ 
vojka još uviek glavita i liepa. No opet mi se čini, da 
iz toga brašna moja mati neumiesi pogače. Staro kum¬ 
stvo i plemstvo mene neoženi — a odkada sam vidio 
nju — ni po gotovo! Mjesec i zviezda na njenomfesku 
ljepši su od svih lavovah i turskih glavah (gledajuć list) 

na ovofn pečatu. — Nju bih bio kadar ljubiti; njoj za 
volju sve učiniti. Ali opet prijateljstvo! njegova su prava 
starija. U misli se njom .bavim; ali, što srdce osjetja, 
to ni njoj ni nikomu živu kazati nesmijem. — Slabo 
srdce ljudsko! što čezneš za onim, što tvoje nije i što 
sraeš onamo, gdje već angjeo ljubavi stražu straži sa 
plamenim mačem u ruci. (Vodokrstić udje lagano u sobu 
i stane do vratah). Da sbilja! moj sonnet No čemu da 
se mučim? Tko će ga čitati? Ali kada sam počeo, baš 
ću dovršiti. — Ice, ice — 


PRIZOR DVANAESTI. 

Vodokrstić i Vlastić. 

Vodokrstić (iza ledjah) Bezposlice, trice. 

Vlastić (osvrnuv se). 01 odkuda tebe, sinja prozo, 
u ovom poetičnom trenutku ? Sovuljago jedna, čubilo 
dnevno, lunjalo noćno; pustolove, adrapovče, pravi člane 
svih bibozofičnih i kartografičnih družtvah itd. itd. ? 

Vodokrstić. Oho! ohol molim, molim, — pre¬ 
više časti 1 

Vlastić. I da sve naslove za takove ljude sa¬ 
stavini u jedne litanije, pada te njimi pitam: odkuda te? 

Vodokrstić. A ja bih ti odgovorio: oprosti mu 
gospodine, smiluj mu se gospodine, jer nezna što go¬ 
vori. Misliš li ti, da je svakomu dano u sobi sjediti i 

o kojekakvih ludorijah glavu si razbijati: ice, miče 
trice. Bar je to lahko. Mati kćerku kara, spahi 
prigovara, tridrum trara. A da što je (pjeva): ej 
devlele? pa se i to sladko pjeva. Ali su to i pjesme! 

V1 a s t i ć. Za takove ljude. 

Vodokrstić. Ti misliš: pijanu je lahko pjevati. 
Ali uzmimo i vodopije — koji u ostalom nikada nisu 
kadri što umjereni nota bene vinopije — razlika je iz- 
medju tvoga: oj danice, oj carice i kada se.rekne: 
a grom hrastju vrhe krši, ili quadrupedante 
putrem — 

Vlastić. U! u! to je-strašno! 
t Vodokrstić. Ja mislim; strašnije nego vaše za¬ 
ljubljeno mačkuljenje. Samo da toga nevidim. To je sra¬ 
mota za sve nas mužke glave. Kada ga žensko oko po¬ 
gleda, a on se odmah razpuzne kao maslac, i raztopi 
kao ožujski snieg, kada sunce iza oblakah samo žmigne 
nanj. — Tako onaj; sada tamo uzdiše, ruke liže i — hor- 
rendum dictu — možda cmindri, mjesto da je već ovdje. 

Vlastić. A vidje li gdjegod Trbušića? 

Vodokrstić. Taj si valjada natuko glavu mu- 
drostju, pa je sada otišao tražiti, gdje su najbolje pržo- 
lice i bifteci, da mu bolje hutka večera. Ja još nisam 
vidio spiritualizma sdružena s tolikim sardanapalizmom, 
kao u toga našega Trbušića. Kažu, da u glavu mnogo 
stane; ali bogme i njegov želudac je gćnie. Pa dok se 
sada naslaže, mi možemo ovdje zievati od žedje i glada. 

Vlastić. Što? gladan! Hvala Bogu jedanput! 

Vodokrstić. Glad neka bi i bio: malo lozove 
juhe, meni više netreba; ali sam od žedje zagorio, kao 
rakinski kazan. 

Vlastić. Baš si ti kao kakova kupusna kaca. 
Kad si žedan, napi se vode. 

Vodokrstić. Kušao sam brate njekoliko putah; 
ali badava! neima mirisa! 

Vlastić. Ha! ha! ha! Pa koja ti je> bieda na- 
djela to nesretno ime Vodokrstić? 

Vodokrstić. Moje je ime sasvim u redu. Ja ne- 
krstim vodu, niti ona krsti mene— nedao joj Bog vla¬ 
sti — nego se ja krstim nje. 

Vlastić. A kamo već piješ? 

Vodokrstić. Nebi čovjek rekao, koliko ovdje 
(pokaeujuć na trbuh) mjesta imade. I kuća se gdjekoja 
čini s polja malena, a iznutra je prostranija, nego mnoga 
velika. Za mjesto dakle nije te brige. Jedino što bi 
ljude moglo odvratiti od tolika pitja bilo bi, da je Bog 
to kakogod otežčao; ali ovako ide uždol bez ikakove 
muke. — Unutra! 

Vlastić. Što je? 

(Dilberović i TrbuŠić u sobu) 


Digitized by Google 



— 188 — 

• *' 

PRIZOR TRINAESTI. 

Prijašnji, Dilbefović i Trbušić. 

Dilberović i Trbušić (unišav rukujuć se po¬ 
zdrave Vlašića) Zdravo brate! 

Vlast i ć. Dobro mi došli. 

Dilberović i Trbušić (Vođokrstiću). Sluge 
ponizne, vaše gospodstvo; drago nam je, drago nam je! 

Vodokrstić (klanjajuć se). Dapače, dapače. 

Vlastić (opaziv sad stoprv). Sto vraga? a gdje 
ti je frak? 

Vodokrstić (pogledav površno po sebi). Hvala 
Bogu, kakovo je to pitanje? A gdje su tebi oči te 
nevidiš ? 

Dilberović. Ha! ha! ha! ta to nije frak gra- 
bancijašu, već kaput, i toga ti pola fali. 

Vodokrstić (ogledajuć se bolje). U ime otca i 
sina — za pet ran, — što je to ? Nisam s vilami hodao, 
a uvračan sam; drugčije nije; kamo bi dopao frak? 

Trbušić. Gdje si noćas bio; kuda si se klatario? 
Da ga nisi zapio ili prokartao? 

Vodokrstić. No! no! Prokartao! a odkud^bi 
mi ovaj kaput na meni? (kuckajuć se po čelu) — Pre- 
mudrosti! 

Dilberović. A kakov ti je šešir? (uzme ga sa 
stolice) kao stari varganj. 

Vodokrstić. 0 striela! — sada vidim što je. 
Liep posao! To mi je njetko izmienio sve staro za novo. 

Trbušić. Da krasna družtva! pa ti s takvimi 
noć provodiš, koji su dan možda odsjedili u buhari. 

Vodokrstić (ljutit). Protestor! solenniter pro- 
testor! 

VI as ti ć (mireć). Tako je, tako; neće Štefko sa 
svakim. Nukažinam, gdje si bio i kako si tamo dospio ? 

Vodokrstić. Gdje sam bio— to se znade: kod 
„lovačkoga roga.“ A kako sam tamo dospio? liepo! Ju¬ 
čer si preduzmem čvrsto da više neidem po krčmah, 
kada imadem što mi treba kod kuće. Odem dakle na 
šetalište i stanem pod jednu bagrenu da gledam, kako 
sviet gore dolje prolazi. U tom nanese nesreća onu pro¬ 
tuhu Adutovića, te smotriv mene dodje i rekne mi do¬ 
sta neotesano: što si stao tud kao magare pred školu? 
To je za tebe! zar nevidiš, kako te sve gleda kao čudo 
njeko. Hajdemo k „rogu;“ tamo ćemo s dobrimi prija¬ 
telji koju prosboriti, dvie tri izpiti, pa onda opet liepo 
kući. Predlog bijaše liep i umjeren; tko bi znao, da će 
onako ludo izpasti. Ja pomislim: zašto nebi bratji za 
volju? Kad tamo: navale najprije s vinom; odkud koj: 
Bog živi našega obćeljubljenoga Štefeka. Vi znate, da 
sam ja mehkana srdea, pa pristanem s njimi. Odtud se 
preselimo „k volu", gdje se donesu kipoi. Što svim, to 
i meni, pomislim, pa se i tu pridružim. Tu se sjetjam, 

da sam frak svukao i na klin objesio. Što je posije bilo, 
to neznani. 

Trbušić. Tako se i vuk zagovorio, do neće klati 
gusakah. 

Vodokrstić. Taceas! dosta mi je! Već si mi u 
vrh nosa. 

Dilberović. Nemoj, dragi naš liepi Štefko. Da¬ 
nas smo na razstanku; treba da se razidjemo u prija¬ 
teljstvu i ljubavi. 

(U tom Gavran sa svežnjem u sobu). 

Gavran. Vaša milosti, njetko šalje po neznanoj 
djevojci, (izide.) 

Vlas ti ć (razveže svežanj i , pročitav prišivenu, 
nanj čitulu, nadre se smijati)* 

Svi. Što je? što je? 

Vlastić. Evo fraka, s nadpisom: Svlak sed¬ 
moglave aždaje. (Svi u smieh). 

Vodokrstić. Bezsramno lupežtvo! criminal! fi- 
lou! Neka ćeka, dok ga doznadem, te mu stanem vra- 
tjati za zmijinski svlak ovu (uzam se za kaput) pasju 
kožu. (Svuče kaput i ogledajuć ga) Kusov jedan! (baci 
ga i obuče opet frak). Ja aždaja! i to sedmoglava! če- 
kaj, ček! sedam put ću, ti ju učiniti, te ćeš biti tanak 
i gladak kao saffijan, a nećeš ovako vriedjati ljude. (Svi 
u smieh.) 

Vlastić. Dosta je bratjo lakrdije. Sedam satih 
samo što nije. Valja se razstajati. 

Vodokrstić. Oho! a gdje je oprostna?— Staro 
prijateljstvo valja dobro zaljeti, da mu korien neusahne. 

Vlastić. Sve je pripravno. Samo treba da još 
koju proslovimo na samo. Tko zna: vidjeti se kada, ili 
nikada. Dakle Dilberoviću! ti si obrao javnu službu? 

Dilberović. Dh! a poslovica biti će mi: slu¬ 
žiti caru i domovini. ■ 

Trbušić. A ja hoću da budem svoj. Nezavisnost 
i prijateljstvo bile su oduviek prve potrebe srdca moga. 
Zato ću si gledati gdjegod uz moga Pylada Dilberovića 
mjesto neodvisno, neka me ono hrani; a pravi život moj 
ostati će, kao što su bile i dosada, knjige i sladka za¬ 
bava s njimi. I kada smo već udarili u poslovice, ja 
pišem na svoj štit: Za se i za svoje. , 

Vodokrstić. A ja ostajem, što sam: privatier 
s javnim karakterom ad honores. 

Vlastić. A poslovica? 

Vodokrstić. More patrio. 

Vlastić. A ja ću na svoje imanje. No buduć da 
vrieme sve i najčvrstje ori: treba rok i ročište, kada 
i gdje ćemo se opet doskora vidjeti. 

Dilberović. Ja svakako moram doskora navra¬ 
titi svoj brod ovamo po zlatno runo, što mi ostaje tudje. 

Vlastić. Po svoju Ljubicu; a ja ću biti zmaj, 
te ću ga stražiti dotle. (Trbušiću) A ti Trbušiću! gdje 
ćeš sutra omrkniiti? Bez Danice neima dana. 

•Trbušić. Mahni se brate. Danica mene neće. 
Valja zaboraviti što biti nemože. Ja sam njoj odviše 
ozbiljan i suhoparan. Leljo treba da je diete nestašno, 
a ja toga neumijem. — No da se vratimo svomu raz¬ 
govoru: Ako se doskora nesastanemo slučajem kojim: 
kako ćemo onda? 

VI as ti ć. Znate što?. Ako nas u dvie godine ne- 
sastavi koja dobra kob, evo vam obećajem, da ću vas 
pohoditi, gdje bilo da bilo. 

Svi. Živio naš Vlastić! 

(Gavran u sobu). 

Gavran. Kod „Jagnjeta“ je sve gotovo; samo da 
se sjeda. 

Vlastić. Još jedanput da se izmedju se zagrlimo 
(grle se). 

Vodokrstić (žalostno). Trbušiću, Dilberoviću! 
hodi te da se cmoknemo (poljube se). Ja ostajem kao 
prst sam! 

Vlastić. Veselo bratjo! hajdemo! 

Vodokrstić. Ihuhu! 

(Odu. Zastor padne.) 

PRIZOR PRVI. 

■ikloušić, Katančić i 6jorgjić. 

(Tri rajska putnika.) 

Markov trg; noć; kod mjesečine gori njekoliko svjetiljkah. 

Prvi putnik sam (protire si oči). 

Vrieme.ori, vrieme s nova gradi; 

Iz grobovah novi život klije; 

Države se stare razpadaju, 

Mjesto njiuk nove se zametju; 

A na kršu propalih gradovah 
Novi niču ljepši i snažniji . . ž 
Ali skoka u naravi neima; 

Za velike sgode i promjene 
U svijetu stoljetja se hoće; 

. A u trijest kratcijeh godinah — 

Trijest kapljih u vremena moru — 

13 

Da to čudo dogodit se može: 

Toga nikad vjerovao nebih. 

Kud sam njegda noću prolazio, 

Noću tamnom k6 bijelim danom, 

Gdje su noge očima mi bile: 

Tud sam sada sliepac kod očijuh, 

Bistro gledam, a kud stajem neznam . . . . 
Al’ nek se je ono promienilo, 

Pod promjenom što je oduviek bilo; 

Neka, gdje su kućarice bile, 

Sada s;toje ponosne palače: 

Ruka ljudska to izvćsti može;' 

Al vječito što bi čovjek reko, 

Čim narodi žive i umiru: — 

I toga je njekud ponestalo. 

(Ogleda se na sve strane) 

Ako oči občinjene nisu 
I nelaže sjajna mjesečina 
I svjetiljke ove uljenice — 

Nevaram se. 

Trže‘Markov ! dobro te poznajem 
I na tebi crkvu poštovanu 
I banove do nje biele dvore; — 

Nevaram se ... . 

(polazeć k stubam crkvenim) 

Već sam iznemogd; 
Stare noge izdadoše tielo. 

Kako neće? Po kamenu tvrdu 
Vas dan hodeć sve sam ih spobio. 

Nisu tomu one naviknule 
Za ilove one naše dobe. 

Sad se piše doba od kamena, 

Od kamena i od tuča tvrda .... 

Valja sjesti, pa se odmoriti. 

(sjedne) 

Al’ kud su mi do dva vierna druga? 

Gdje su mi se tako zadocnili? — 

Malo bit će noći o ponoći, 

A od njiuh ni traga ni glđsa. 

Da ih nije, ljepše nego mene, 

• Koja dobra kobca namjerila 
Na kakove dobre prijatelje 
Te se tuđe s njimi zabavili 
0 čašici, rada pričalici, 

Te zapili, što smo odlučili, 

Da ćemo se na put podignuti 
Prije nego pietli zapjevaju 

(čuje se s jedne strane): 

Pst! 

(okrenuv se tamo) 

Tko Bože u to doba noći 
Još viluje po ulicah pustih! 

(opet se čuje): 

Pst! 

* 

(za se): 

Snijeg svietli nebu bez mjeseca: 

A svjetlije od snijega cielca 
Jeste bielo ruho nebešnjačko. 

% (odzove se): 

Pst! — Ovamo upravi stupaje 
Brate Pero! evo mene ovdi. 

Što se toli tiho prikućuješ, 

Što li ćućke kuće obilaziš, 

Sjenom gmižeš, a svjetla se bojiš ? 
Izpravi se! smjelo nogom stupi! 
Žive duše na ulici nejma, 

Tišina je, kao u grobnici. 

(Drugi dodje.) 


PRIZOR DRUGI. 

Prvi i dragi putnik: 

Prvi. 

Sjed’ do mene . . te mi prvo kaži, 

Kud je ona pčela dubrovačka; 

Nije P možda ona sried korova 
Cvietja našla, te po njemu prši? 

Drugi. 

Nepitaj za njega, kad jedva sam sebe znadem. 

Prvi. 

Reci dakle, kako ti je bilo ? 

Drugi. 

Ko lisici ii zecu, kad im iznenada -U lugu 
Bubnjevi hajkaški i svirale iza ledjah zasvire. 


Prvi. 

Sreća dakle, kako ti je bilo, 
Kad si i ti živ umako amo. 


Drugi. 

Kud prodjoh svjetina mišljah da će priesna i živa / 
Proždriet me očima; ja ste njoj, ona meni smijaše; 
Ljudi me pratijahu grohotom, a djetca kamenjem, j 

Prvi. 

Nemoj druže tijem šestomiercem; 

Uho moje njemu učno nije, 

I zvoni mi krhko neobično, 

Kano suhu da kidaš plotinu 
Ili štapom da orahe mlatiš. 

(Treći se čuje gdje kašlje.) 


Prvi (nasluškuje.) 
Eto pčele, pune meda, pobro; 
Zuk se čuje, nje se još neviđi. 
Ako kašalj prevariti neće: 

On će biti. 

(kašlje jačjc.) 

Drugi (ustane i polahko prvomu.) 

Sve ulice tutnje, 

Kako kašlje: glas mu se odlieže 
Ko grom noćju — dobro biti neće. 

(smotrivši iz daleka trećega) 

I on bogme glavu ukosio, 

Sjenu bira, svjetlu se ugiba, 

Nosom gotov po zemljici piše 
I žureć se nogama zaplitje, — 

Srđce zdravo, a tielo traljavo. 

■ (treći već blizu došav opet kašlje.) 

Ta nekašlji, ako Boga znadeš! 

(i treći prispije.) 


PRIZOR TREĆI. 

Sva tri patnika. 

Drugi (trećemu.) 

Pred potjerom što u bubanj bubaš? 

Treći. 

Od nužde je, nije od obiesti; 
Sirotinju sakriti je težko, 

A još težjp, kada ti navali, 
Nezakašljat ili nekihnuti', 

Digitized by >ogle 


— 199 — 


Ta težko je snagi i mladosti, 

A nekmo li kašljavoj starosti. 

Prvi. 

A što si se tako zasopio? 

Bar sipotljiv nikad nisi bio. 

T r e ć i. 

Nečudi se duši na jeziku, 

Veće živoj na ramenu glavi. 

Prvi. 

A što ti se prigodilo, druže! 

Mi te mnismo rujno pijuć vino 
I ugodne vodeć razgovore 
U kakova dobra prijatelja, 

Da se tebi gdjegod otvorila 
Vrata našeg gostoljubja starog. 

Treći. 

Dosta sam se svašta nagledao, 
Nagledao, a i napatio .... 
Kako smo se ovdje razstanuli 
I svak svojim otišao putom: 

Ja obadjoh ove dvore biele 
I spustih se širokim sokakom 
Te u drugi jošte širji dodjoh. 
Slućaj dao, a nesreća htjela, 

Te kad njime okrenuti htjedoh: 

Kob me kobi momak pod oružjem: 
Mač o bedru, puška o ramenu: 
„Stani stranče! da te nješto pitam." 
On to reče, a ja sav protmuh, 

Ime božje na tiho spomenuh, 

Da mi sada bude.u pomoći, 

Te se tomu nevješt učinio, 

Malo bolje noge podbrusio, 

Nebi li mu bolan izmaknuo. 

AP u njega bolje noge bile: 

Iza ledjah mene dostignuo, 

Svitam kruto rogalj uhvatio: 

„Stani stranče! uzalud se žuriš; 
Zakon stiže hajduka u gori, 

A kamo li neće tebe ovdje, 

U po grada, stara, nevaljala; 

Stani! kaži, tko si i odknd si." 

Sila bješe, govorit se mora: 

„Nepitaj me, tko sam i odkud sam; 
Daleko je postojbina moja; 

Vlada moja ovog svieta nije." 

0 tom vojak ni da čuje neće, 

Već on meni oštro besjedio: 

„Što to reče, stranče smjeli i ludi? 
Dok ti gaziš ovu zemlju crnu, 

I tebi će gospodar se naći: 

Hajde samnom!" 

Što ću jadan sada? 
„Pomozite sad sile nebeske!“ 

Ja to viknuh, a svjetina kliknu: 
»Drž otoga, što ulicom bježi!“ 
Tuđi mene vojak ostavio. 

I za onim u potjeru ode. 

Hvala Bogu te tu dobro prodjoh. 
A1 valjade gledat pribježište, 

Jer će meni pute uhoditi.... 
Grad najtvrdji crkva Sljepanova: 
U nju odoh i u njoj ostadoh 
Što bi dana, sve do noći tamne. 

Drugi. 

Kakva nam je crkva Stjepanova? 
Treći. 

Liepa nam je oduvieka bila, 

A sada joj malo ravnih ima: 

Ta i Bogu militi se mora 
U takovu prebivati stanu.... 

No vi meni sada kazivajte, 

Vidje 1’ tkogod prije nevidjeno 
To narodno naše kazalište, 

Za koje nam’ tol’ko govorahu 
Novi onog svieta prijatelji? 

Prvi. 

Ja ga vidjeh. 

Treći. 

A bješe 1’ u njemu? 
Prvi. 

Bjeh i vidjeh, da mu ime laže. 
Treći. 

Kako kaži. 

Prvi.. 

A što da vam kažem? 
Sve je liepo — ali naše nije. 

Treći; 

A ti Pero, učitelju vriedni! 

Vidje li ti svoju kuću znanu^ 

U koju si njegda dohodeći 
Mnogo čizam’ i grla izdero ? 

Drugi. 

Vidjeh brate, al’ dalje nepitaj: 
Sve je liepo, ali naše nije. 

Treći. 

A Matica vidje P tkogod što je? 
Prvi. 

Ta Matica bez meda košnjica. 
Treći. 

Valjda su se pčele izrojile, 

I Hrvati svietom razselili: 

Jer vjere mi, ni traga im nejma. 

(Mjesec gadjč; u tom se čuje ig daleka pjesma: 
„Nemam lule ni duhana, 

Pa se šetjem kraj kahvanah “ 

Pfvi. 

Eto bratjo! novoga belaja; 

U to doba tko da li se dere? 

Drugi. 

Blago tomu, taj za strah neznade; 

I kan’ da je naperio amo. 

Treći. 

Taj nam mnogo nahuditi neće, 

A1 će goije za sobom dovući. 

S 

Prvi. 

Hvala Bogu, ništa se nečuje. 

(malo nasluškuje) 

(u tom se čuju koraci na pozorištu) 


prizor Četvrti. . 

Prijašnji i Vodokrstić. 

Vodokrstić. (nabasa na ugao i udari unj , a 
šešir mu odleti s glave) Liepe uredbe! U to doba noći 
već nijedne svjetiljke! kano da su mudri naši stari za¬ 
veli to za one, koji idu spavati s kokošmi. Pošten čovjek 

nesmije ostati u veselu družtvu, kano da je u svakoga 
kod kuće pun podrum, kao u njih. Sada da si svietlim 
njihovimi nosovi! — Svjetiljke su vele za poštene ljude! 
Da! da! a za koga je toliko, ulje? Dabogda polomili svi 
vratove, koji ga tako odmjerivaju. No sve bi pregorio: 
ali gdje mi je šešir? — Jao! jao! moj šešir (traži ga 
i napokon nadje) Evo ga, hvala Bogu! (približio se put¬ 
nikom) Uh! što je to? Bog s nami! (prekrsti se) Bi su 
duhovi, ili njetko pred crkvom ponjave suši. (razabrao 
ljudske prilike) Jao! za Boga, što ću sada! (domislio se 
stupi teturajuć se njekoliko koračajah natrag) Dobri dusi 
svoga Boga hvale: 

Hvalil’te ga vi? 

Prvi. 

Mi ga hvalimo 

I slavimo; hajde svojim putem 
Sinko mirno i ništa se neboj. 

(Vodokrstić ode krsteć se i obzirne se) 

Sva tri putnika: 

Slava! slava na nebu Višnjemu, 

A Hrvatu ovdje jedinomu! 

Prvi. 

Sad vjerujem u Zagrebu da sam. 

Drugi. ■ ^ 

I pietti će skoro zapjevati; 

Hajde bratjo, da se uklonimo 
Prije zore i bijela dana. 

Treći. 

No kud ćemo, bratjo moja draga? — 

Ako li se vratimo ovako 
Iz toliko hvaljenih gostiuh: 

Smijat će se s nami u družini. 

Prvi. 

I ja neznam što bismo počeli. 

(U tom se pozori&te razsvietli, zavjesa digne i u dnu 
pozorišta ukaže se vila u otrcanom frahcezkom odielu; 
rubccm je glavu povezala , a u ruci joj krpa i metla.) 


PRIZOR PETI. 

Patnici i Vila. 

Vila. 

0 putnici! moja djeco draga, 

Stari znanci, prijatelji vierni, 

S kojimi sam njegda drugovala, 

Dok je bilo, dobro nam je bilo: — 
Poznate li posestrimu svoju? 

Prvi. 

Stvor umrli to vidimo nisi; 

Ali tko si, vjere mi neznadem. 

Treći. • 

Ja se malo upoznajem u te; 

I ako je slutnja istinita: 

Jako si se promienila, sele, 

Ostarjela i omršavila. 

Drugi. 

I sam bih rekao na našem da si obćila, Vilo'! 
Bivati Pamassu; ali onda kakva si pusta 
Bila mladolika, liepa; a sada — 

Vila. 

Dosta, dosta 1 

Nemoj ljutih pozledjivat ranah; 

I ti si mi zadao ih dosta, 

Otče Pero, ne mala nevjero! 

Jer i tebi dosta liepa nebjeh, 

Pa si često vjerom varakao 
I s Latinkom mnogo ašikovo 
L I tek kradom namigivo na me. — 

Ja sam vila juga slavenskoga! 

I velim vam, đjefco moja draga, 

Šteta truda i daleka puta, 

Kojim ste se potrudili amo 
U rod tužni i žalostnu svojtu; — 

Što tražite — toga ovdje nejma. 

Već bježite, dok zlo prošli niste, 

Ako li vas tko osjeti tuđe. 

Prvi. 

Ta već crnje zar još biti može, 

Nego što smo postradali s reda? 

Nenadje se duše, da nam pruži 
Kruha gladnim, ii vodice žednim, 
Da umorne ponudi nočištem, 
Dobrom riečju da utješi tužne; 

Već što više, od težka progonstva 
Još ni časa odahnuli nismo. 

Treći. 

Bratsku mržnju poslovica znade; 

A1 čemu su tebe pogazili, 

I majku si tako nagrdili? 

Odkad si se s nova pomladila 
I u brzo opet ostaijela: 

Kakvi si to izmet izrodila? 

Saprelo ih mlieko materino! 

Njim do zemlje vise trbušine 
A pod vratom podvoljci od pedlja, 
A ti si se osušila živa, 

Jedva koža kost o kosti drži; 

Na se metju svilu i kadifu, 

A po tebi objesili dronjke, 

Da bi svijet obprositi mogla. 

Vila. 

Tako jeste, bratjo moja draga! 
Težko meni o njihovoj negi. 

Dosta put sam već od njih bjegala, 
Dosta put se opet povratjala: 

Majka prašta i do trista putah. — 

Ima blizu trideset godinah, 

Odkad su me opet zaželjeli, 

I ja došla, da ih želja mine. % 
Puste biele zatekoh im dvore, 

U prlogu bašte i poljane, 
i Mjesto cvietja korov do koljena, 

A šikarje, gdje je žito raslo. 

Tog nemogla ja gledati jada, 
j Već skidala s dvorah mahovinu, 
Bašte plila i njive krčila; 

Zasadila cvietje po izboru, 

Posijala bjelicu pšenicu, 

I na gumnu tmila ju liepo; 

Od nje bielim hljebom ih hranila, 

I po dvorih ključe prenosila, 

I ložila vatru i pretala: 

Sve činila, u svem im godila, 

Što rodjena samo može majka. — 
Za dugo me lijepo držali, 

Kadgod legli kad li ustajali, 

Meni majci ruku cjelivali, 
Poštenjem me svakim poštovali. — 
U tom došla s gradom i mečavom 
Nova njeka sa sjevera vila, 

Niti ljepša ni mladja od mene; 

A1 u nje su ruke pozlatjene, 

Pa je njimi djecu občinila; 


Digitized by Google 


— 209 — 


Mjesto moga hljeba pšeničnoga 
Davala im sladke makovnjače; 
Mjesto zdrave vode sa izvora 
Pojila ih pitjem omamnijem. 

Pijan kopun mnije kvočka da je: 
Tud pilići kvoćke nepoznali, 

Od mene se tužne odmetnuli, 

Držali me samo za nevolju. 

Tudjim su me ruhom zaodjeli, 
Hranili me hranom neobičnom, 

A pojili pitjem inostranim. 

Oteli mi gusle i tamburu 
-I pjevanje, moje uživanje; 

I povrgli sladke one glase,. 

Kojim sam ih od mala učila 
Mene zvati, hljeba zaiskati, 

Med družinom igre se igrati, 

U veselju glasno zapjevati, 

U nevolji ljuto procviljeti .... 

To od Boga sve im prosto bilo; 

AT toga im ni on prostit neće, # 
Što su mene ’vaku opremili, 

Da ja služim vilu inostranku, 

Kojoj sada sobarica jesam, 

Te joj svakđan bielo lice ličim, 
Kosu pletem, kuću metem. 


14 

Prvi. 

Jao! 

Što ćeš sada jadna majko naša? 

Vila. 

Evo što ću, moja djeco draga! 

(skida sa sebe svite i ostane pod lovor-viencem u vilin¬ 
skoj bjelini.) 

S Bogom ostaj, grade nezahvalni! 

Dok je meni mog primorja 
I požežkog ravna polja, 

Dok čarobna mog Zagorja, 

Dokle Bosne me ponosne 
I s njom zemlje Hercegove, 

Sriema divna, Gore crne, 

Ravne Bačke i Banata 
I junačke Šumadije: 

Bit će meni domovine! — 

Što će meni bieli gradi, 

Kad su srdcu momu pusti? 

Tamo ću se izseliti, 

* Tamo će*me dočekati 
Na svom srdcu ugostiti 
Djeca moja, željna davno 
Nagledat se lica moga, 

Naljubit se rukuh mojih, 

Te će tužnu veseliti 
Pjesmam mojim najmilijim 

Uza gusle javorove. 

Još u meni krvca teče 
Mog plemena gospodskoga, 

Tudja dotle biti neću, 

Dokle svoja biti mogu ..... 

A1 što nije, opet bit će; 

Kroz noć crnu jadah mojih 
Liepa nade zraka šija 
I srdce mi moje kaže: 

Na ovom će opet mjestu 
Ime tvoje slaviti se 
I tvoji se opet dići 
Žrtvenici porušeni! 1! 

Sva trojica. 

Slava vili juga slavenskoga! 

Vila. 

Tud prašinu s noguh otresite 
Pa se samnom s nova uputite: 
Tamo ćete svoje naći — s Bogom 
(iščezne.) 

PRIZOR ŠESTI. 

Prijašnji bez vile. 

Prvi. 

Put pod noge, moja bratjo draga! 
Zora puca! 

* 

Drugi. 

Veselo hajdemo 

Kud nas zove naša posestrima. 

Ja ću bratjo u polje požežko 
I priviđit oko Karašice, 

A zatim se otisnuti Sriemom. 

Treći. 

A ja odoli, vidit moju dragu 
Dalmaciju i kršno Primorje 
Prvi. 

A ja odoh amo pod planinu, 

A odtud ću u rajsko pridvorje 
Naše staro i milo Zagorje. 

Drugi. 

A ročište? — 

Prvi. 

Sveti Jakob bit će 
Treći. 

S Bogom pošli i sretna vam puta! 
(hoće da se raziđu.) 


PRIZOR SEDMI. 

Prijašnji i redarnik. 
Redarnik (iza ledjah) 
Laglje, laglje; sretna vam ostanka! 

Tud ste dakle protuhe nijedne, 

S kojih no smo svu noć na nogama? 

Prvi. 

Pazi, koga protuhami zoveš. 

R e d a r n i k. 

A da što ste ? — Vadite putnice! 
Drugi. 

Mi u božje ime putujemo. 

R e d a r n i k. 

Ime božje gori valjat može; 

A ovo je zemlja cesareva: 

Ovd’ što perom piše po artiji. 

Prvi. 

Obraz pošten i častno odielo 
Dosta bješe u vremena stara 

R e d a r n i k. 

Ha, ha, ha, ha! ta vremena stara! 

Ko čivuti o jegjupskih loncih, 

A dijete o majčinoj dojci, 

Vi sve o tih sanjate vremenih; — 

D putnice, ili u aps. 


Drugi. 


Silo luda! 


Muči 

Redarnik. 

Ti se još prkoDjiš! 
Misliš, da sam jedan na trojicu: 

Na svakoga imam po dvojicu. 

, Treći. 

I da su vas cieli takvi sbori, 

Nam će u pomoć angjeoski kori. 

Redarnik. 

Da vidimo! — Amote se momci! 

Treći (u najvećem sđvojenjuX 

„Stupi me za pomoć, o kruno svieh kruna’ 

I neckni k meni doć tva pomoć podpuna!“ 

(Munje i gromovi. Redarnik se zapanji.) 


(Zastor padne.) 

lm TREĆI 


PRIZOR PRVI. 

Jutro; kuća Starinićeva u Zagrebu. 

Ljubica (sama, u jutarnjem odielu, spremajuć 
sobu). Žurno, žurno Ljubice (stane). Daleko je dosta; 
ali jeVlastič rana ptica, dobar gospodar: prije zore sve 
naredio u kući i u polju, pa sada već sjedi u kočiji. 
Liepi vranci! Samo što nije banuo. Brže, brže! (opet 
malo sprema, pa stane). Moj otac sve imade s njim 
njeke tajne dogovore; a kada ga zapitam o čem? Od¬ 
govara mi po svom običaju: Šuti Ljubice: to su gospodske 
stvari. Nješto sam načula o Milanu. Ali i taj Vlastić, 
kada se sastane samnom na samo: onaj pogled, ona^ 
rumen! (metne prst na nos: hm, hm) onaj njeki nemir 
i drhtavica! — Tako se dogadja često tim velikim 
duhovom, tim željeznim značajem, (ponosito) kad stoje 
pred nami. Mi smo sirotice slabe, pa opet drmamo ja- 
kimi mužkimi srdci. Tako i treba. Da što bi bilo od 

nas, da još toga nije. Drhćite, drhćite! — Jao! jao! ja 
stojim! Evo ga! samo što nije. — Ali što sam se ja toliko 
uzvrtila; što se je srdce u meni uzkolebalo? Tko je 
meni taj Vlastić? Nitko; pa opet mi je smiešno, kada 
ga vidim. Ali to je odtuda, što mi ljudi bajaju, da o 
meni često govori, da me potajno okom i krokom prati, 
da razpitiva za me i još više, (tajno) da pravi pjesmice 
o meni, da uzdiše zamnom. (dosjetiv se) A jao! — a 
moj Milan! Siromah Milan! Kako srdse grieši, da čo¬ 
vjek i neznade. Ali takovi se griesi praštaju i od Boga 
i od ljuđih. (čuje se nječiji hod) . Brže, brže! Evo 
njekoga. 


PRIZOR DRUGI. 

' Starinitka i ljubica. 

Starinićka (ćuđcć se) Ljubice! a što ti radiš 
za Boga danas? Dosad da je sva kuća u redu, a ti ni 
to malo sobe još spremila nisi. Pa kako si i to uradila! 
Ove stolice još nikada nisu stajale ovdje, a ovo ogle¬ 
dalo neide na pisaći stol; — što je to s tobom ? 

Ljubica. Draga mati, boli me glasa, (metne ruhu 
na čelo.) 

Starinićka. A oda šta? 

Ljubica. Od nespavanja svu noć noćašnju. 

Starinićka. (čudeć se) Kakova nesp&vanja? ka¬ 
kvi su to poslovi ? Sinoć malo jela, kasno legla, pa opet 
zlo spavala. Čuješ Ljubice! toga da nečujem više.'A 
sada se žuri sinko; već je deveti čas. Ja ću dotle po¬ 
spremiti sve u kući (izide.) 


PRIZOR TREĆI. 

ljubica sama. 

(Žalostno). , Da, lahko je reći: Toga da nečujem 
više. Stari ljudi znadu samo mladež naučati, a neće da 
se sjete, kakovi su oni bili. Ja mislim, daje sviet uviek 
bio jednak. Koliko putah je i ona pripoviedala, kako 
joj je otac, dok je još djevojkom bila, noću s guitarom 
pod prozor dolazio te na cićoj zimi svirao i pjevao, u 
crkvu i svuda kradom ju pratio te na posljedku od ro- 
diteljah tako rekavši na silu oteti morao. To su ne¬ 
dužne stvari, to je šala bila; a kada se mi danas po¬ 
tužimo na glavobolju: zlo i naopako. Kod nas to odmah 
dolazi od kojekakvih sanjarijah i ludorijah; a nije baš 
ni kod njih bilo od pobožnih razmatranjah i noćne bo¬ 
gomolje. — Ali jao! ja opet stojim! (sprema.) Sada 
valja na jedan dušak spremiti, na drugi obući se, a na 
treći— (čuje se u dvorištu: A! dobro nam došli! Ura¬ 
nili!) Jao, evo ga! Preobući se nemogu; što ću sada? 
(ogleda se) Mogu ga i ovako dočekati. — Evo ih! 

PRIZOR ČETVRTI. 


Starinić, Starinićka, Vlastić i ljubica. 

Vlastić. Dobro jutro! liepa gospodično. Ovako 
rani gosti nisu kućanicam dobro došli. 

Ljubica. U svako doba, gospodine. Oprostite, 
što ste nas zatekli ovako. 

Vlastić. (nakloniv se) Kao rujnu zoru i bieli dan. 

Starinić. (namignuv Ljubici) De Ljubice seko, 
prigledaj da se namire gospodinovi konji i kočijaš (Lju¬ 
bice ode). ( Vlastiću) Placeat, domine spectabilis, izvolite 
sjesti. Dakle vi na put? Ostanite barem na ručku kod nas. 

Vlastić. Hvala vam, gospodine. Ima još dosta 
puta, a malo vremena. Vi znate, kako je nam seljakom 
otići od kuće u ovo doba godine. 

Starinićka. Da, da; silni poljski rad. I mi kod 
ovo komadić vrta nemožemo gotovo dahnuti. 

Starinić. A mislite Ii se sastati sa Dilberovićem ? 

Starinićka. Da, da; molim vas; to bi vas i ja 
molila; to je strašno; što je mnogo, mnogo je. 

Starinić. Šuti molim te Rezo! nemoj ni poči- 
mati; vidiš da se gospodinu žuri. 

Vlastić. Ja upravo toga radi putujem. Sjetiti 
ćete se možebit, kako smo prije dvie godine danah na 
rastanku ugovorili, da se u ovo doba opet sastanemo: 
ia, Dilberović i Trbušić. 

Starinić. Jest, jest, sjetjam se. Oni su ljudi u 
službi, a vi ste svoj, — dakle — da, da. Moram vam 
kazati, da s Dilberovićem nisam nimalo zadovoljan. 

Starinić ka. Ni ja gospodine, nimalo, baš ni 
najmanje. 

Starinić. Znaš Rezo što? Idi ti brate pomozi 
siroti Ljubici; nemože điete sve samo; a ja ću s gospo¬ 
dinom Vlastićem urediti sve, kako treba. 

Starinićka. Samo čestito! (Vlastiću) Vaša služ¬ 
benica, gospodine, (ode) 


PRIZOR PETI. 

Prijašnji bez Starinićke. 

Starinić. Gdje su žene, još bi se dalo,pjevati, 
ali je mučno govoriti. — Dakle gospodine, kako rekoh, 
s Dilberovićem nisam zadovoljan nimalo. Vam mogu ka¬ 
zati, jer i onako znate, da med njim i med mojom kćerju 
imade njeka mala bezposlica. 

\ Vlastić. Znam. Ali mi on javlja, da vam čestje 
piše u tom poslu, kao što se pristoji čovjeku poštenu. 

Starinić. Da vam pravo kažem i to mi je već 
bilo dodijalo. Ja netrpim tih Leandrijadah, toga nepre¬ 
stanoga uzdisanja i jadikovanja, prenemaganja-, razta- 
panja i mećtanja. Neka imade ljubav svoju poeziju; ali 
treba misliti i na zaistinu života i da smo ljudi, i da 

se naposljedku ni mlade ženske nezadovoljavaju liepimi 
riečmi, po kojim andjelom, božicom, golubicom i što ti 
ja znadem. Ja govorim s vami kao prijatelj. Mlado dje- 
vojče i kada prši po zraku, opet dobro motri grančicu, 
na koju će sjesti; jednim okom škilji u cvietnjak idea- 
lah, a drugim gleda u kupušnjak istine; jednim uhom 
nasluškuje tajni šapot ljubavi, a drugo roguši, neće li 
čuti napokon: hoćeš dušo poći za me? — Ti su 
vam listovi dakle poznati. Neka ih! mladosti se puno 
prašta. Na to ušuti za dugo. 

Tbufi£ Ifctfc bTrr o vić. (čudeć se) Zadugo velite. I meni 
odnjekle nepiše. 

Starinić. Pred četiri od prilike mjeseca odgovori 
mi na moje poslednje pismo, u kom sam mu, opaziv 
njeki duševni nemir na svom djetetu, ozbiljno prosborio 
o opasnpsti takova neizvjestna odnošaja izmedju njih. 
Pa što mislite, što mi je odgovorio? Ha! ha! ha! Ja 
sam slušao o fizičnoj ili fauničkoj i metafizičnoj ili pla- 
toničkoj ljubavi — ali o bureaukratičkoj dosada nisam 
ništa,znao; ha! ha! ha! 

Vlastić. Što? bureaukratička ljubav? To bi bilo 
koliko vruća zimica, mrzle toplice, poetična slovnica ili 
leteća kornjača. 

Starinić. Vi toga nevjerujete? Veni etvide (ode 
k pisaćemu stolu i izvadi iz njega list) čitajte! 

Vlastić. (razmota list) Ta što vide moje oči? 
njemački! 

Starinić. Da, njemački. I to se liepo slaže. A 
sada čitajte. 

Vlastić (čita) Nr. 56. privat „In Erledigung Di- 
res unter 16 / 4 vor. J. an mich gerichteten Schreibens und 
mit Bezug auf die, Ihnen in meinem Briefe dto % v. J. 
gemachte dienstfreundschaftliche Eroflhung, nicht.minder 
aber mit Zugrundelegung des, zwischen mir und Ihrer 
Hochverehrtesten Frl. Tochter vereinbarten Ubereinkom- 
mens, finde ich zu erklaren, dass ich den unveijabrbaren 
und unverausserlichen Eechtsanspnich auf Ihre Hand 
noch immer behaupte — 

Starinić. (p-reJcinemu rieč srdito) Vidiš ti toga? 
po kom paragrafu, per quam regulam juriš? 

Vlastić. (čita dalje) und dass die Caducitat mei- 
nes Herzens nur durcb ibren Tod herbeigefiihrt wer- 
den kann.“ 

Starinić. Što velite sada? 

Vlastić. (misli) Ja držim, da su ovo možebit naj¬ 
plemenitija čuvstva u službenoj uniformi sa dvie zviezdice. 

Starinić. A ja držim, da je taj čovjek poludio! 

Vlastić. Nemojte ga osudjivati. Imade ljudih sla¬ 
bih, a uza to ipak poštenih. 

Starinić. Ja ga neosudjujem naprečac; ali se 
nemogu izčuditi čovjeku. Diete moje — uboga djevojka, 
još ništa neznade o tom. Zato vas molim da, došavtamo, 
stvar izvidite, da mu obadjete bilo, pa ako je lud, prosto 
mu bilo; akQ li nije, da ga pošteno u svoje i moje ime 

izčešljate. Može još sve biti dobro; ali neka se kam s 
menom njemčanja i svojih oficioznih rademontadah; i 
recite mu da, po onom, što mi je pisao, ja ništa više 
nemogu izčekivati, nego da nas dodje exequirati. 

Vlastić. To će biti; i vi još sav trošak platiti. 

Starinić. Znadem što mislite; no mu kažite, da 
taj put nevodi u Postigpvoselo. Evo i Starinićke natrag. 
(Vlastić se digne i uzme šešir) Nebježte zato gospodine. 
Izvolite još koj čas počekati. Valja i ovo još pretrpjeti. 

(Starinićka unidje) 

Starinićka. Oho! Vi već na polazku, a ja se 
još nemogoh porazgovoriti s vami. 

Star i nić. (mahne rukom) Sve je već kazano; a 
rekapitulacije netreba. 

Starinićka. Des pacem, boga ti. Hoću da go¬ 
vorim; pa zašto da negovorim? 

Starinić. Hajde, hajde! razpravljaj. (Vlastiću) 
Sjedite gospodine; nečita se evangjelje. 

Starinićka. (šaljivo prkosito) Već se govori pro- 
djeka; da! a bogoljubne slušaoce molim za dobrovoljan 
posluh. — Vi ćete se vidjeti s Dilberovićem? 

Vlastić. Na svaki način (sjedne) 

Starinić. Dok vi svršite, ja ću narediti da še 
preže, kada nećete da budete naš gost. 

Vlastić. Žao mi je; nemogu; drugi put. 

Starinićka. Hajde, hajde, japica* ( Starinić ode) 
Kada se sastanete s Dilberovićem, {sjedne) recite mu, 

da se vrlo ljutim ,na njega. Već je svega dosta. Da nije 
ništa ni počimao. Samo mi diete zaludio; a tko zna bit 
li štogod, ili nebiti. S ljubavju kada se oteže, biva što 
i s putom, kada se odgadja. Ja hoću da svoje diete ob- 
skrbim; jer i za nju prolazi po malo vrieme sanjarijah 
i — rekavši med nami — rada se je i ona jedared 
ogrijati kod svoga ognjišta — 

(Starinić u sobu) 

Starinić. Amen! 

Starinićka. Neka bude. To mu kažite; ja mislim, 
da će biti dosta. 

Starinić. Da nećeš samo s tom čegrtaljkom otje¬ 
rati čvorka, kada se je Već nazobao trešanjah. 

Starinićka. Ja mislim, da tud treba postupati 
otvoreno. Čovjek, koj pošteno misli, takova šta neće za¬ 
mjeriti roditeljem. 

Vlas ti ć. Oslonite se na mene. To je sve suvišno. 
Ja ga poznadem. Namjera mu je sigurno poštena, i da 
vašu kćer ljubi, koliko život svoj, o tom sam uvjeren. 

Starinićka. Tako, tako, gospodine. Učiniti ćete 
veliku ljubav i nam i našemu djetetu. 

Vlastić. Budite utješeni i nadajte se svemu dobru. 
Sada s bogom, dok se vidimo. 

Starinić. Ad revidere, Spectabilis! Liepa, sretna 

- puta. 

Starinićka. Isto toliko. Bog vas čuvao! 

(Isprate oboje Vlastića.) 

PRIZOR ŠESTL 

Stan Dilberovićev. 

Dilberović. {sam) Što ću za Boga! {kuckajuć 
se po čelu) 0 luda glavo! — Koj dan može banuti i 
Vlastić. To bi bilo liepo! — Ali tko bi to bio mislio, 
da je tako uzana granica izmedju raja i pakla. Prije 
tri mjeseca andjeo, a sada djavao; prije tri mjeseca naj- 
nježniji stvor, a sada zmija ljutica, Xantippa. Mi smo 
ljudi pravi robovi i mučenici. Dok ljubimo: sliepi smo; 
a dok progledamo: svezani smo. Koji su nastradali i 
kaju se, ti druge uče: neuzimaj, dok ju nepoznaš. 
Tako stare ptice mudrice svjetuju lude mladiće; a sve 
opet idu na lepak i hvataju se u iste mreže. Sada bi i 
ja znao mudrovati; ali si pomoći nemogu. — Kako ću 
Bože! okrenuti, kada joj imade sto licah. Nisam li joj 
po ćudi: ja plačem, a ona se smije; ja se nasmijem, a 
ona se smrkne; ja crno, a ona bielo; ja striženo, ona 
košeno. A ako joj jedanput želju izpunim, deset se no¬ 
vih pojavi; ako neizpunim: sve se učinjeno zaboravi. 
Evo je! {sjedne na stolicu i uzme knjigu , da čita.) 

PRIZOR SEDMI. 

Ijndmila i Dilberović. 

Ljuđmila. {unišav sjedne s pletivom naprama 
njemu i zadugo ništa negovore; napokon proslovi ona:) 
A što si se ti tako snuždio, Milane moj? 

Dilberović. (za se , gledajuć u knjigu) Eto opet 
muke počimaju; već me je pripekla. (glasno) Draga moja, 
baš nješto liepa čitam; dozvoli, molim te; ima još dva 
tri listića. 

Ljudmila. Kakvo te je čitanje snašla? (on muči) ' 
Ti si uviek u nevrieme posla nadješ (gleda ga izpod 
oka) — Ništa neodgovaraš ? (on muči) — Znaš li ti 
što? Ja neimam kada čekati, dok ti knjigu dočitaš. Zlo 
si izumio tu komediju. Ti si glavna osoba, kao što uviek 
kažeš; a sada na jedanput hoćeš da budeš Statistom. 
To neide. Šuti ti inače; a sada tr$ba govoriti. Znaš ti, 
da je danas osam danah bal? 

Dilberović. Oho! lagano, lagano! da neće od 
komedije biti tragedija. 

Ljudmila. (skoči i podboči se) Kal^pva tragedija? 
Ti još smiješ govoriti o tragediji ? Zar neznaš da takovi 
familienvateri, kao što si ti, spadaju u komediju? 

Dilberović. Draga Ljudmilo! nemoj se ljutiti, 
što je'dakle? 

Ljudmila. Tu dragu možeš si pričuvati, dok vi- 
* dimo konac razgovoru; a što se ti ljutiš, to ti preuzi¬ 
maš moju rolu; a za to te nisam molila. Pitaš me: što 
je? Ovo je. Danas osam danah imamo bal. Da ćemo 
nanj ići, to je već rečeno. Ali kako ? To si rad mudro 
prečutati i zabašuriti. Zar da ja idem u odjeći, koju 
već sva okolica poznade? Hi standesgemass, ili neidem 
nikako. 

15 

Dilberović. (umiljato) Što bi dakle trebala? 

Ljudmila. Tako mein Schatz —: modre svile 
odjeću; to je sada modem; fichu, coiffiru, cipele, lepezu, 
mantilu — 

Dilberović. Dosta, dosta, (ustane) Jesi li ti ženo 
pri zdravoj pameti? Znaš ti, da mi neimamo nego nje- 
koliko grošićah u kući, a tebi je do obiesti ? 

Ljudmila. Meni do obiesti, s tobom jađniče. 
Kako drugi mogu, a ti nemožeš? Što si se ženio; što 
si poletjeo, koliko ti nepodnose krila? 

Dilberović. Oho! oho! i pješke je bilo. 

Ljudmila. Što ? pa ti se još podruguješ menom ? 
(uzani rubac proplače) I drugi su se otimali za mene: 
ali nije htio Bog i moja crna sudba. 

Dilberović. (ganut) Neplači, Ljudmilo moja; ako 
biti mora: nek bude. Uzmi na račun što ti je drago. 

Ljudmila. (kroz smieh) Tako, golube moj! Sad 
si ti moj. Vidiš, kako si ti dobar, kad hoćeš. Da ti mene 
uviek tako slusaš: sve bi dobro bilo. Zato moreš danas 
opet malo u kahvanu. Ti znaš, da ja tebi ništa nebra- , 
nim. De me poljubi. (On ju poljubi) Reci: srdce moje, 
zlato moje, kao što ti znadeš, liepo, umiljato. 

Dilberović. Srdce moje, zlato moje. — A gdje 
je moj šešir? 

Ljudmila. Hajde, hajde. A ja idem med gospoje, 
da se dogovorimo radi bala. (zazvoni — služavka uni- 

dje). Ti ćeš Marice prozore otvoriti i sobe liepo spre¬ 
miti, dok ja docfjem. Hajdemo! (odu) 


PRIZOR OSMI. ' 

Marica i Vlastić. 

Marica, {otvora prozore , namiešta razmetano po- 
kućtvo: uza to pjeva:) 

„Tri ptičice gorom proletiše, 

Stanider dušo, stanider; 

Stan, počekaj, lane moje, kod mene.“ 
Težko li ti je služiti veliku gospodu bez novacah. Tud 
djevojka mora daje sobarica, kuharica, pralja, sudo- 
perka, vrtlarica i sve što je Bog dao. Neima meni ovdje 
ostanka. Daje ona drugčija, i neka bi bilo; ali'ovako vu 
zmiju — Herein! 

{unidje Vlastić s putnom torbom u ruci) 

Vlastić, Hvaljen Isus, djevojko! 

Marica. Uviek! {gleda ga plaho) 

Vlastić. Ovdje li stoji gospodin Dilberović? 

Marica. Moj gospodin? — Jest; ovo mu je kuća. 

Vlastić. A gdje ga je? {položi torbu u kut na 
zemlju) 

Marica. Nije kod kuće. {za se) Taj seodmah smiešta. 

Vlastić. A znaš li gdje je? 

Marica. Znadem. 

* 

VI as ti ć. Skoči brže po njega. 

Marica, (okleva) A tko ste vi gospodine? Na 
meni je kuća; ja nesmijem nikuda; a gospodin i netrpi, 
da ga tko odaziva iz dražtva. 

Vlastić. Neboj se, diete moje; ja ću pripaziti na 
kuću. Reci samo gospodinu, da ga čeka jedan dobar, 
stari prijatelj. 

Marica. (< oklevajuć ) Hoću, hoću; ali znate što? 
nebudite uvriedjeni, ja ću vas zaključati; nije daleko; 
ja sam za čas tuđe (zatvora prozore). 

Vlastić. (smijuć se) Hajde, hajde; zatvori me 
ljuta stražo! Samo se žuri. 

Marica (odilazeć) Odmah! (za se) Tka zna tko 
si; moj si. (zaključa vrata) 


PRIZOR DEVETI.. 

Vlastić. (sđm, ogleda se po sobi). Hm! hm! — 
tolik stan za samca, — djevojka, — u kuhinji vatra, 
(otvori vrata druge sobe) — tri postelje. — Zagonetka! 
— Ali nije moguće! (hoda po sobi) Gle! gle! — Stol¬ 
čić i ogledalo žensko! — Milan je bio od uviek gizdelin 
(otvori ogledalu ladičku) Nuto! nuto! — ‘ čemu toliki 
češljevi? mila i pomasti?✓— Juh! ukosnice! A što je u 
ovoj, kutiji ? (otvori ju naglo i svega se pospe rižinom 
mukom) — A! to je već povreda tajne domaće. Neću 

više. — Što je to? Na posljedku sam kuću promašio.— 
Sada će se sve razjasniti, — ćujem gdje njetko ide. 
{vrata se odključivaju i djevojka pusti Dilberovića unutra) 


PRIZOR DESETI. 

Dilberović i Vlastić. 

Dilberović {zagrlivši i poljubivši se s Vlast ićem) 
Dobro mi došao, sladki moj Mirko. Tako se drži zadana 
rieč; aferim! — A gdje si se s brašnom našao? — A! 
ti si valjada bio *: kuhinji! 

Vlastić,. {ogledajuć se) Nisam brate; nego htje¬ 
doh, da se malo prigladim i prah očešljam te smotrim- 
ovdje u ladici kutiju i nedade mi bies mira, već ju otvo¬ 
rim i tako se pospem. 

Dilberović. {za se) Eto ti belaja! {glasno) Ništa, 
ništa. Evo četka. No baš mi je drago! 

Vlastić. Svu sam se godinu tomu danu radovao. 
Znaš, kako se živi na selu. Ili si željan, da ti tkogod 
dodje, ili da sam kuda odeš. A k tomu zadana rieč. — 
Pa kako si mi, Milane moj? Ti si se uredio, kdo da si 
nakan skoro ženit se. 

Dilberović. E! tako pomalo — kao siromah 
čovjek. — Što ćemo? — Ali baš liepo. A dokle misliš 
ostati? Hoćemo li Trbušiću? Ja mislim, da odmah pre- 
žeš, pa da idemo. Možemo i pješke. Nije daleko; — 

četvrt sata. Što ćeš kod mene? — da smo zajedno, — 
biti će veselije. 

Vlastić. Nemoj brate tako. Ja sam od puta umo¬ 
ran; rad sam prenoćiti, pa sjutra da idemo. 

Dilberović. Drago mi je; drago mi je. (za se) 
.Koga ću vraga sada? (glasno) Sjedi brate. Marice, Ma¬ 
rice! (Marica ndje u sobu) Marice dušo! zatvori kapiju 
(pogleda na prozor) Ne! ne! nemoj. Idi, idi! (Marica 
izidje. Pograbio šešir / Vlastić u) Molim te brate, priče- 
kaj samo časak; eto inene odmah (hoće da podje) 

Vlastić. Ta što ti je čovječe? Gdje bi ti mene 
ostavio sama? Idem i ja s tobom (uzme i on šešir;) (za 
se) 0 Bože! Što je čovjeku! 

(Ljudmila u sobu) 


PRIZOR JEDANAESTI. 

Prijašnji i ljudmila. 

Ljudmila. Zdravo Milko; sve je u redu (skine 
šešir s glave , kao hod kuće) 

Dilberović. (za se) Jest u prokletom redu. (glasno) 
Hajdemo brate. (Ljudmili) Strpi se malo; — ovaj go¬ 
spodin — (ščepa ga za rukav i hoće da ide) 

Ljudmila. Ta čekaj malo čovječe. To nije u redu: 
niti ja poznam gospodina, niti on mene. Schon auffuhren. 

Dilberović. Ovo je gospodin Vlastić, moj stari 
prijatelj, o kom sam ti dostaputah spominjao. 

Ljudmila. Opet pogreška I U redu bi bilo — 

Dilberović. Ta nemoj me mučiti. Ti znaš, da 
su to meni dosadne stvari. Hajdemo. 

Ljudmila. 0! — o! — Odkada na jedanput ta 
prostota? Vidiš, da gospodin čeka, da mu kažeš i za 
me, tko sam. 

Vlastić. Pogodili ste, liepa gospodično. 

Ljudmila. 0! ipolim. — ( Dilberoviću ) Ta go¬ 
vori. — 0! za Boga! 

Dilberović. Ovo je moja, — kako da ti kažem 
— tako iz daleka — 

Ljudmila. Što je to? Kakove su to šeprtljanije? 
Što iz daleka? Ja mislim, da vrlo iz bliza. 

Dilberović. Jest, jest! — brate Mirko! — ovo 
je moja-žena! 

Vlastić. Što? žena? — žena! {zalomi rukama .) 

Ljudmila (tihano .) t Oprostite gospodine! Ja mi¬ 
slim, da to nije nikakovo toliko čudo. 

Vlastić. Ha! ha! ha — žena!! 

Ljudmila. Sada je dosta gospodine (Dilberoviću) 
A što siti zaniemio? Što si stao, kao mutlak? ( Vlastiću) 
Ako je dogovor: nije liepo. Prvi put u kući! To ste 
mogli, da vam pravo kažem, i nedolaziti. 

Vlastić. Oprostite moja gospodično, ili gospojice; 
meni je upravo, kao da sam u kakovoj ludnici. 

Ljudmila. Ludnici? — Kakove su to rieči? — 
U kratko: ja takovih gostih neprimam. ( Vod je Ijutita u 
drugu sobu.) 

Dilberović. Hajdemo, dok smo čitavi. 

VI astić (pograbi brze bolje svoj prtijag iz kuta) 
Sluga ponizan! 

Ljudmila (za Dilberovićem) Ti da si mi ostao i 
Stante pede natrag! 

Dilberović (sa vratah) Neću! S Bogom. Kad 
me vidiš, onda mi se veseli. 

Ljudmila (šakom se prieteć izprati ih na polje) 
čekaj, čekaj! platiti ćeš ti to! 

(Odu) 


PRIZOR DVANAESTI. 

Pod večer. Selo. Kuća Trbošieeva. On mora da se prikaže dobro 
ugojen sa zamašnim trbuhom. 

Trbušić (još sveudilj u sobnoj haljini i s lulom 
u ustili. S polja:) pi! pi! pi! pi! Iš 1 vraže stari! iš! 
aveti proždrla! (uniđe u sobu) Sad sam kokoši nahra¬ 
nio, kravu namirio i u vrtu prigledao. (Sjedne u naslo¬ 
njač otegnuv noge) Ovaj život, što ga sada provodim, i 
dosadan je i nasladan. Dosadan radi samoće; a nasla- 
dan sa svestrana izobilja. Posla doduše slabo imade. 
Sviet je postao pametniji te se neće za svašto da parbi, 

kao njegda. No ako necuri, a ono kaplje. Opet je puna 
kuća i dvorište, nakrcan hambar i podrum zavjetnikov. 
— Da pusta života! Zašto mi nedadč Bog pet želuda- 
cah, kao devi u pustinji; zašto mi nedade nezasitni pro¬ 
htjev Heliogabalov, kada me je već .stavio za ovako 
pune jasle. — 0 Bože! još ni rućak prokuhan nije, a 
eto opet i većere. Nješto me u zeludcu tišti. Da imade 
zamjena: zamienio bi ga s velikim doplatkom za že¬ 
ludac kakova izgladnjela književnika, — ako se moj 
unj povratio nebi: jer onda si propao, mudra glavo! — 
Ti književnici, perolizi, idealiste: da luda i nepraktićna 
svieta! U glavi im se misli roje, ali meda neostavljaju. 
I mene je njegdaliepa pomisao do ludila zanieti mogla; 
a sada mi više vriedi pečen kopun, čaša dobra vina i 
lula duhana, nego li najljepša idea. To su praktični na¬ 
zori o svietu, koji dolaze istom sa zrelijom dobom. — 
Trbuh! trbuh! —to je vladalac svieta, iztočnik vrhovnih 
načelah, sjelo zadovoljstva. (Gladi se po trbuhu i pjeva 
svoju običnu pjesmu: hmhmhmhmhmhmhmhm .) 

(U tom unidje u sobu Kristina .) 


PRIZOR TRINAESTI. 

Kristina i Trbušić. 

Kristina: Gospodine! onaj seljak, što bijaše 
onomad ovdje, donio je njekoliko prepelicah. 

Trbušić. A gdje ga je? 

Kristina. Evo ga, čeka pred vrati na odgovor. 

Trbušić. Tomu treba vremena; reci mu neka se 
za koj dan opet opita. 

Kristina. A što ću s prepelicami? 

Trbušić. Koliko ih je? 

Kristina. Četrnaest 

Trbušić. Nije ih vriedno ostavljati. Liepo ih po- 
duši ( iztenfaj ); a da budu uhamije, napravi ih s dosta 
riže i dobro zamasti. Posije njih dati ćeš pladanj (ta- 
njir ) ovčjega sira, a na posljedku koju dinju i lubenicu. 
To će biti dosta A kad su prepelice., moje ljubimice, 
izvadit ćeš na teglicu za danas onoga dobroga iz pe¬ 
torke u kutu. Jesi li me razumjela? 

Kristina. Jesam., Imate s pošte evo dva pisma. 
{Dade mu) 

Trbušić {otvori jedno) Što ? da vratim posao ? 
— Vrieme bi bilo. Treća evo godina, što, polazeć iz 
Zagreba ponieh sobom taj rukopis, da na njem radim. 
Ali o tom neima ni govora. Imadem ja pametnijega i ko- 
ristnijega posla. Odpremiti ću im ga. Kristino! gdje je ona 
stara, masna, čadjava, pisana knjiga, što je bila u košu 
u komori ? 

Kristina. E! odkada sam ja ono potrošila! 

Trbušić (skoči) Što vraga? Jesi li ti poludjela? 
kako bi ti dirala u stvar toli skupocjenu? Povjestni do¬ 
kument, i to možda jedini na svietu! Unicum! — Što 

ćemo sad? (misli) Neima druge pomoći, nego se učiniti 
i nevješt. Što su mi davali te trice? — A što je od 
drugih knjigah na tavanu? 

Kristina. Odkad sam štelažu namjestila po va¬ 
šoj zapoviedi u kuhinju za policu, knjige trošim redom 
za podpal; da što bi s njimi? 

Trbušić. No! no! Hajde-de ! — A što mi ova 
druga knjiga kaže? (otvori i čita) Ha, ha, ha! Gledaj 
ti toga posla! Ja da kupim predplatnike, mjesto da iz- 
tjerivam svoje dugove! Nije, nego još nješto. (Gleda u 
pismo.) „Uzdajuć se u vaše rodoljubje“ — ver- 
schollen! barokk! Sada su druga vremena; a to njeki 
ljudi još sve kod očiub nevide. — Hajde Kristino! brini 
se ti za večeru; '& za ovo je lahko. Kako bi bilo, da 
zovneino učitelja? Četrnaest prepelicah: meni dvanaest, 
a za njegov pedagogički želudac dosta su dvie. 

(Vlastić i Dilberović banu iz druge sobe unutra.) 


PRIZOR ČETRNAESTI. 

Prijašnji, Vlastić i Dilberović. 

Vlastić. Netreba, netreba; evo gladnih putničkih 
želudacah. — Zdravo brate Trbušiću! 

Trbušić {Kristini.) Hajde! {Vlastiću i Dilbero - 
viču čudeć se): U ime otca i sina — kakova je to za¬ 
sjeda? odkuda vi? {rukuju se i poljube se.) 


Digitized by C • ;le 



— 236 — 


Vlas ti ć. Ja na svom motriputu od Dilberovića 
k tebi. 

Trbušić. Dobro mi došli. No kažite mi, kako 
ste se uvukli u ovu sćbu do mene? 

Dilberović. Kroz kuhinju. Htjedosmo da te za- 
tečemo iznenada. 

Trbušić. Tako rade svi pravi nadzornici; tako 
se pregledaju blagajne i pisarnice, samo što se kadkada 
znade njekoliko danah napried. Nadam se, da ste na¬ 
šli kod mene sve u redu. 

VI as ti ć. Veliki, preveliki deficit, brate moj! 

Trbušić. Kako to? Kristino (Kristina u sobu.) 

Kristina. Što zapoviedate? 

Trbušić. Kolji, što uhvatiš. Spremaj svatovsku 
večeru. Načmi garova. Ovo je velik dan. Stari prijatelji, 
kakovi nam dolaze riedko. Viditi ćeš brate moj, da u 
tvoga prijatelja i suviška imade. 

Vlastić. Ste strane vidim; odtuda ti i jesi tako 
pupat; no s druge nalazim, kako rekoh, veliki i preve¬ 
liki deficit — Odkuda listovi, kakvi glasovi? 

Trbušić. Ništa; moji privatni poslovi. Jedan mi 
piše, da mu pošaljem njeku knjigu za čitanje; a drugi 
traži novacah u zajam. 

Vlastić. Hm, hm! oboje neugodno. Knjige uzaj- 
mljene slabo se vratjaju, a i novci nerado. — Pa kako 
mi živiš drugčije? 

Trbušić. Nikada bolje. Za ovo kratko vrieme 
nabavio sam si ovdje malo gospodarstvo i doskora mis¬ 
lim imati i svoju kućicu. S toga i nestanujem u kotar¬ 
skoj stolici, da mogu bolje nadgledati svoju sirotinju; 
a kada treba, nije mi daleko ni tamo; vidio si i sam: 
dva tri puškometa. Uz to malo zemlje imadem svoj 
vrt, svoju kravicu, njekoliko glavah druge marhe i ži¬ 
vim kao bubreg u loju. A i ova samoća prija dobro 
momu duševnomu radu. Osobito zimi — a i ljeti, kada 
vremena imadem —. ćitam, sastavljam, prevodim. — - 

V1 astić. Za to se hoće knjižnica, a ti si bio od 
njekad ljubitelj knjigah. — 

Trbušić. Da, da! i sada! i sada! — U ovoj 
sobi! — posije, posije! sve će to biti! — Da, ljubitelj 
knjigah! — bože saćuvaj! 

Vlastić (izgledav medjutim na prozor) A ono 
ti je vrt? 

Trbušić. Da, da — ( hoće da ga odvuče) a ovo 
je pisaći stol. , 

Vlastić (još.sve gledajuć u vrt) A kakvi je 
ono stražar? 

Trbušić. Strašilo za ptice; ima liepa graška, a 
silne ptice, pa valja strašilo, (vukuć ga na stranu) A 
kako ti? Jesi li požeo? kako vinograd? 

Vlastić (još sve gledajuć u vrt) Pa zar u surki? 

Trbušić (smeten) Sve narodnoj 

VI as ti ć (pogledav na prozor) A što je ovo? 
Sjeme ljubeničino. 

Trbušić (hoće opet da ga odvuče.) Jest sjeme. 
Imadem ih krasnih; — ako te je volja pogledati. — 
Imati ćemo i za večeru njekoliko komadah, — k tomu 
prepelicah — ovčjega sira.- 

V1 a s t i ć (ogledajuć artiju, na kojoj je razastrto 
sjeme) Pa zar je tu dospio tvoj Osman? 

Trbušić (opet smeten) Sve narodno! (al še do - 
sjetiv) Uh! Kristino (Kristina u sobu) Bog te ubijo! 
Tko podera moga Osniana pod sjeme? 

Kristina. Kakovoga Osmana, Bog s vami! 

Trbušić. Knjigu Osmana, — prvoga hrvatskoga 
pjesnika! 

Kristina. Ta mahnite se vi mene gospodine. 
Čas: no, no, hajde de; čas opet: tko podera? I vi ste 
već sami njim lulu palili. — 

Trbušić. Kakovu lulu?— s našim slavnim pjes¬ 
nikom! Kidaj se! (Kristina napolje) Eto ti biede na 
prava zdrava. 

Dilberović. Dosta je Trbušiću. Nešeprtlji. A ti 
Vlastiću nemuči ga više. Obadva smo sagriešili i rieč 
pogazili. Evo' nam sudije (pokazujuć na Vlastića), neka 
nam sudi. Ja se kajem. 

VI as ti ć (ozbiljno) Prijatelji moji! Obadva ste 
zabasali. Obadvojici treba lieka. 

Dilberović. Ja rekoh, da se kajem. 

Trbušić. Kada nije drugčije (udarajuć se ruhom 
u prsi) i ja! 

Vlastić. A od pokajanja je prvi korak k pobolj¬ 
šanju, što se još popraviti dade. Ja nješto uzimam na 
se i biti ću posrednik. Hoćete li me slušati? 

Obadva. Hoćemo. , 

Vlas ti ć (Dilberoviću.) Kaži ti meni prije svega, 
prijatelju, kakova je tvoja žena? 

Dilberović. čas angjeo, čas djavao. 

Vlastić. Ćudi? 

Dilberović. Promjenljive. 

Vlastić. Srdca ? 

Dilberović. Na posljedku dobra. 

Vlastić. Žestoka? 

Dilberović. Do grubijanstva.' 

Vlastić. Viema? 

Dilberović. Po onom, što si vidio, težko ćeš 
mi vjerovati; ali ja bih rekao, da me ponješto ljubi. 

Vlas tić. Ti ćeš ostati dva dana i dvie noći ov¬ 
dje i bez dopusta. Hoćeš li me poslušati? 

Dilberović. Hoću. 

Vlastić ( Trbušiću .) A tvoj liek još nije gotov; 
no će biti doskora.. Možete li mi obećati, da ćete me 
posjetiti zajedno o berbi. 

Trbušić. Ja mogu, kad hoćeš. 

Dilberović. A i ja ove godine još nisam uzi¬ 
mao odpusta. Potražiti ću ga dakle u to ime. A dan? 

Viastić. Javiti ću vam.— A sada hodite da vas 
poljubim, (ljube se) Još da nam je Štefko ovdje. 

Obadva. A što je s njim? 

Vlastić. Eno ga kod mene španom, konobarom 
i lakrdijašem svega sela. Ta dodjite! da opet zajedno 
proživimo koj dan. 

(Kristina u sobu.) 

Kristina. Večera je na stolu! (ode.) 

Trbušić. Hajdemo bratjo u vrt; tamo je pro¬ 
strto. — Što je bilo, bilo; sada smo opet stari. Ovo 
njekoliko časovah nakon dvogodišnjega razstanka neka 
bude posvetjeno jedinomu veselju. Još ii ovom srdcu 
nije izumrlo blago čuvstvo prijateljstva; a njegova je 
moć čudotvorna. To se je vidilo i yiditi će ge. Živilo 
prijateljstvo! 

Svi. Živilo prijateljstvo! (to kličuć odu.) 


(Zastor padne.) 

PRIZOR PRVI. 

Gora. Ukraj staze sjede na kamenu Dilberović i Trbušić. Ovaj skinuo 
haljinu i Šešir, te si tare znoj s čela; o ramenu mu čutura. Dilb«- 
roviću u ruci torba. 

Trbušić ( uzdišuć .) Hoće li biti skoro! Bog i 
duša: ako potraje još četvrt sata, šuštati ću; pa onda , 
ili me nosi, ili čekaj do sutra, dok se odinorim. 

Dilberović. Bog s tobom! tko bi tebe nosio? 

I paripu bi te dosta bilo. Nemoj se šaliti, da sbilja su- 
staneš.. Kada smo već došli dovle: podbrusi još malo 
pete; ja mislim, da nismo daleko od dvorca. 

Trbušić. Lahko je tebi na ta tvoja vretena; ali 
težko meni kod ovih kladah. Kako taj sviet živi bez 
puta, kao miševi u jamah, ili lisice u jazbinab.' Jao! po- 
ginuh od vrućine! 

16 

Dilberović (hladi ga rubcem.) U ovom hladu 
malo pa će ti odlahnutl Salo ti se upalilo. Pokora je 
pješke putovati s takovim tovarom. 

Trbušić. Aodkud ti ono reče kod kuće, daneima 
više od pol sata? 

Dilberović. Ja neznam — čudo mi je. — Ja 
sam tuda već prolazio. — Sve mi se čini — 

Trbušić. Što? — . 

Dilberović. Da nismo na pravom putu. 

Trbušić. Jao i pomagaj! Pa sada si se tomu 
dosjetio? — Poginuh od žedje! (drma čuturom .) Tako 
je, kad čovjek nemisli na stražnja kola. Pij sad! Tako 
liepa puretina i butina u torbi, a od žedje se jesti ne- 
dade. — Pa što ćemo sada? 

Dilberović. Dobro je! Eno tamo vidim čobanče. 
Zovnut ću ga, da nam kaže put. 

Trbušić. Ne samo put; nego da ovu čuturu i 
ove stvari ponese; jer ću poginuti. — Ej diete! 

čoban, (iz daleka) Hej! 

Trbušić. Dć malo ovamo! — Evo ga! Liep mo¬ 
mak, — gorski sin — mlad, ali snažan. — Hodi hodi. 

PRIZOR DRUGI. 

Prijašnji i čoban. 

čoban. Što zapoviedate? 

Trbušić. S kakovim si poslom tud? 

Čoban. Goveda čuvam. 

Trbušić. A je si li sam? 

čoban. Imam i drugovah. 

Trbušić. Je li ovo put u dvorove Vlastićeve? 

čoban. To nije; — ali ni daleko nije. 

Trbušić (Dilberoviću.) Vidiš li, kako smo mogli 
nastradati. (Čobanu.) A bi li ti nas za dobre novce na 
put izveo i do dvora odpratio? 

Čoban. Zašto nebi? Daleko nije; a drugovi će 
mi pripaziti na marhu. 

Trbušić. A ti hajde (dajuć mu čuturu, haljinu 
i šešir.) Ima li vode za napitak? 

Čoban. Uzput ima izvor, adkud se pojimo i mi. 

Trbušić. A ti hajde pred nami. (Dilberoviću.) 
Hajdemo! (Odu preko požarišta.) 

/" 

/ PRIZOR TREĆI. 

(){ / 

iJ Dvor Vtatićev. čuje se svirka zagorskih guslarah sa guđnicom (haj- 
som). Iz kuće izide Vođokrstić kao čauš s čuturom u ruci te pod¬ 
cikuje: Ihuhu! Ihuhu! a svirači za njim sviraju. Prešav preko po- 
zorišta zadju za tin (coulisse), a za njimi izide na pozorište stara 
dvorska Ivka. 

Ivka (gledajuć za njimi.) Hvala Bogu! Kada je¬ 
danput zulum iz kuće. Ovo već treći dan: a on još 
slavi. A, tko mu može i braniti? čauš: radi što-hoće. 
Odkada je on, od to doba i jest veselo u kući. Kako 
umrie stara gospoja, opftsti i sva kuća, dok nedovedoše 
ovoga pustolova. Nitko u kući ni u selu neima mira od 
njega; a sve ga opet rado imade, a nitko toliko, koliko 
mladi gospodin. 

(Ljubica iz kuće u sobnoj odjeći, s kapom na glavi 
i košaricom u ruci.) 


PRIZOR ČETVRTI, 
ljubica i Ivka. 

Lj u bića. Babo Ivko! kuda ste se vi zagledali? 
Ivka. Gledam kuda će nam čauš, gospojice draga. 
Ljubica. Babo Ivko! ovih danahtreba luk sijati, 
kaže moja majka. 

Ivka. Pravo kaže, golube moj. Huk sijati, i puno 
toga uraditi. Ovo je mjesec, gdje Bog punom kapom 

dieli. Još nam ostaje kukuruz potrgati, voće obrati, šlji- 
vah nasušiti, ako, nedaj Bože, bude bolesti. Stara po¬ 
kojnica nasušila bi ih za sve selo. Zatim zimine marhi 
spremiti, jer ona čovjeka hrani; pčele podrezati, cvietje 
u lonce presaditi, drva voziti i vinograde obrati. No 
dok je mene žiye, biti će moja briga za sve. 

Ljubica. Vas da Bog poživi, dobra starice; ali 
i meni se mladoj valja učiti za stare godine. 

Ivka. Drago! gdje je to? — Adi dakako; sve 
valja znati, kadšto i samoj prigledati. A inače dok vam 
ruže cvatu i dok traje to liepo dobamladovanja: gonite 
brigu od sebe; dosta će* je biti; već pjevajte, igrajte i 
skačite, šalite se, grlite se, milujte se i uživajte sreću 
od Boga vam danu. Netraje to zadugo, — netraje, 
vjerujte! 

Ljubica. Ja idem u vrt s materom, da gledamo 
groždja za ručak; a vi, draga Ivko, priglć4ajte u kuhi¬ 
nju, dok su gosti još tuđe (ode,) 

Ivka (gledajuć za njom) Rano moja, jagnje moje 
(smijuć se od radosti) Nješto mi je, kan’ da sam se i 
sama pomladila. Ovakova je bila prije trideset godinah 
i stara pokojnica. Drago! — (pogledav niz dol spazi 
Dilberovića i Trbušića) A tko je ono?— Ti će knam; 
— novi gosti. Idem brže, da gospodinu javim. 

PRIZOR PEH. 

Soba Vlastićeva. On sjedi uza pisaći stol 
I?ka i Vlastić. 

Ivka (mišav.) Evo čini mi se gostih, kojim smo 
se nadali. 

Vlastić (skoči i izgleda na prozor) Gdje su? 
Ivka. Biti će već uz stube. Idem da vidim (ona 
na vrata a Dilberović i Trbušić u sobu.) 



PRIZOR ŠESTI. 

Prijašaji, Dilberović i Trbušić. 

Vlastić (sretajuć ih.) Dobro mi došli prijatelji! 
(zagrle se i poljube, a stvari poskidaju na stol.) 

Vlastić (Ivki.) Ivko, ove stvari odnesi u spa¬ 
vaću sobu. (Ivka ode.) A sada mi sjedite, bratjo; znam 
da ste umorni; težak je put ovamo, (sjednu.) 

Dilberović. Kao u carstvo nebesko: Trbušić malo 
mi neuginu putem. 

Vlastić (smijuć se.) Neće mu huditi. — No brate 
Dilberoviću, prije svega moram da te pitam, što me 
najviše zanima: Prudijaše li štogod moj liek? 

Dilberović (veseo.) Domaći liek; ali bijaše do¬ 
bar. Drugi dan dodje Ljudmila sva zaplakana, moleć me, 


Digitized by Google 



da idem doma. Ja se dadoh moliti, i kad već vidjeh, 
da je mehkana kao kaša, popustim i vratim se s njom. 
Od to doba, hvala Bogu, dobro. 

Vlastić. Sva tvoja pogreška bila je u tom, što 
nepoznaješ ženske ćudi. Nisu one opake, kao što misle 
mnogi ženomrzci. Sve stoji o čovjeku. Hvala Bogu. A 
znate li, što se je dogodilo kod mene? 

Trbušić. Vidismo dolje njeku neobičnu žurbu; 
krš kao posije kakove bitke, i nove opet priprave. 

Vlastić. Tu sam bitku ja bio i dobio. Evo vam 
kažem, da sam se oženio. 

Dilberović i Trbušić (zacudjeni) Oženio! 
kada u brzo? odkuda? 

Vlastić. Iz daleka. Neznam kuda su mi gosti, 
da ju vidite. (U tom se očuje iza tinovdh opet svirka 
zagorskih gusalah i malo zatim udari Vodokrstić buzdo¬ 
vanom u sobna vrata.) 

Dilberović i Trbušić (uplašeni.) Što je to? 

Vlastić. To je Vodokrstić sa svom hukom i bu¬ 
kom svoga dostojanstva. (Vodokrstić u sobu) Ja odoh 
po goste; a vi se zabavite s njim. 

PRIZOR SEDMI 

VoOokrstić, Bilkerović i Trbsšić. 

Vodokrstić (ugledav Trbušića prepadne se i 
poeme si trti oči.) Za pet ran’ — ta jesi li ti to Vam- 
pušiću, — vulgo Trbušiću. 

Trbušić. Jesam, brate Birsiću, — vulgo Vodo- 
krstiću. 

Vodokrstić. Hodi da te poljubim, ako uzmog- 
nem (poljube se jedva.) Medjer, ako sam ja naciedio 
birse i ti si nažvakao sala. — A gle našega Dilber- 
leptira. (Poljubi se s Dilberovićem.) Pa kako ste mi 
stare hrdje, krasni prijatelji? 

Trbušić. Dobro. — A što si ti pometao po sebi 
te nakarade ? 

Vodokrstić. Nisu ovo nakarade, već su ovo 
čauške parade. — Nuto! nuto! — Trbušiću, kad si se 
posljednji put vagnuo i koliko ti treba pokrojiti na pod- 
puno odielo? 

Trbušić. Mahni se toga; već da se pitamo za 
drugo. Dakle nam se Vlastić oženio? 

Vodokrstić. Okovao se. I ako su zlatne verige, 
kao što kažu pjesnici: ja ih nositi neću. 

Dilberović. Iz daleka? 

Vodokrstić. Dofeo ju preko dvie vode. — Da 
sbilja Dilberoviću! znaš li ti, tko je ovdje? 

Dilberović. Tko? 

Vodokrstić. Tvoja Ljubica ! 

/ Dilberović (za se.) Eto ti zla i biede; što ću 
sada opet? (glasno.) Još sveudilj neuđata? 
i Vodokrstić (posprdno.) Kako udata, kada 
čeka na tebe. 

Dilberović. Mene, žalostan! — Svjetujte me 
bratjo, što da radim. Kako ću se s njom sastati, kako 
^li joj u oči pogledati? 

Vodokrstić. Sve se to može popraviti. U toj 
su struci ženske pomirljive i što starije, to svemehkčije. 

Dilberović. Neparaj mi srdca takovimi riečmi. 
Zar neznaš. — 

, Vodokrstić. Što? 

Dilberović. Da sam i ja okovan. 

Vodokrstić. Oženjen? 

Dilberović. Da, oženjen! 

Vodokrstić. Što to učini, nesretniče! 

Dilberović. Nekori me, već me svjetuj, ako 
Boga znadeš. 

Vodokrstić (misli) 'Ima jedan način, kako se 
barem za ovaj čas spasiti možeš. Ljubici je već dodijalo 
čekati na tebe, pa dala vjeru drugomu. Ponudi joj se da¬ 
kle; pa si bar za ovaj čas opravdan. 

Dilberović. A ako li ponudu primi? 

Vodokrstić. Ja ti dobar stojim, da neće. Snje- 
kim Buć — Bundž — Bunićem već je sve u redu, samo 
da se vjenčaju; a na tebe već i nemisle, pače se i srde. 
Trbušić. Predlog nije lud. 

Dilberović. A ako li znade, da sam oženjen? 
Vodokrstić. To ga ovdje nitko živ neznade. 
Dilberović. Mogla bi me osramotiti ljuto. — 
Ali evo ih! 

Vodokrstić. Samo srdčano! — neboj se! 
(Unidu Starinić, Starinicka, Ljubica (bez kape) Da¬ 
nica i Vlastić.) 


PRIZOR OSMI. 

Prijašnji, Starinić, Starinićka, ljubica, Danica i Vlastić. 

Vlastić (predstavljajuć.) Moji gosti, poznati vam, 
i vi njim. 

Ljubica. I vi tud, gospodine Dilberoviću; drago 
nam je. 

Starinić. Posije toliko vremena jedva dade Bog 
jedanput. 

Dilberović. Ako je ukor, priznajem, da sam ga 
zaslužio. Mene su vezale svete njeke dužnosti prama 
vam; i da se neosjetjam posve nevriednim svakoga ob¬ 
zira s vaše strane, ja bih ih od svega srdca i sada 
rad izpunio. 

Ljubica. Varate se gospodine, što mislite od nas. 

' Ako se vi odričete, mi se neodričemo. 

Dilberović (pogleda Vodokrstića, a on mu na¬ 
migne.) 01 znadem ja, gospodično, da se je našao vred¬ 
niji od mene. 

Ljubica. Varate se; ja ostajem kod svoje rieči. 

Dilberović (smeten.) Vi se rugate mojom ne¬ 
srećom. 

Ljubica. Da vas uvjerim, koliko krivo sudite o 
meni: evo vam pred svimi pružam ruku! (svi se gle¬ 
daju zaćudjcni.') 

Dilberović (sasvim smeten koće da joj pruži 
ruku, ali ju opet uztegne.) Nesmijem gospodično! (padne 
na stolicu.) 

Svi. Što je za Boga, što vam je? 

Dilberović. Ja sam — oženjen! 

VI as ti ć (pritrči.) A Ljubica je moja supruga. 
(Dilberović odahne.) 

Starinič. A tko je izumio tu okrutnu šalu? 

Dilberović (pokazujuć na Vodokrstića.) Ovaj! 

Vlastić. Kao čaušu budi mu prošteno. A ti (Dil- 
beroviću) prijatelju umiri se i budi veseo. Sve je u redu. 

Starinić. A što je tebi palo na um Ljubice? 

Ljubica. Ništa zla. Ja htjedoh dati ruku sta¬ 
romu prijatelju na pomirene. 

Dilberović (veseo.) Na pomirenje? — drage 
volje! — evo je (dade joj ruku.) 

Starinić. Više ni rieči o tom. Tko može stat\ 
dobar za se? I zato ja uviek velim: vrieme; vrieme! 
(rukuje se s Bilberovićem) 

Vlastić (Trbušiću , koj je za svega toga razgo¬ 
vora bio upro oči u Banicu.) Sada je na tebi red. (pri¬ 
stupi k Banici.) Liepa gospodično! U ime ovoga pri- 
tomnoga (pokažujuć na Trbušiča) poštenoga mladića 
usudjujem se pred svimi svetčano zamoliti za vašu 
ruku. (Svi se gledaju) 

Trbušić (se prepane i koče tamo; no Vodokr- 
stić ga ščepa za skut i nepusti šaptjuč mu u uho) Stani, 
da te zaularimo; ni mukac! — Nipošto! 

Danica (u to isto doba tako iznenadnom ponu¬ 
dom vrlo zatečena , povuče Vlastića k sebi te mu rekne 
srdito kao na samo) Ako je šala Mirko, nespretna je. 

Vlastić (glasno svim) Šali ima mjesto i vrieme 
ovdje niti je jedno, niti drugo; nego zamoljen i opuno- 
vlastjen od svoga staroga prijatelja, izpunjavam s vese¬ 
ljem tu dužnost i molim vas još jedanput u njegovo 
ime za vašu ruku. 

(Trbušić i Banica gledaju jedno drugo) 
Vodokrstić (gurajuć Trbušiča u ledja) Smij 
se; što si se namrgodio (Trbu&ić se osmiehne na Banicu.) 

Danica (stidno) Neka mi* oproste svi: to nije 
stvar za ovoliku javnost 

Svi. Zašto ne? — međju znanci i prijatelji? 

Starinić. Ja ću posredovati. Gospodine Trbušiću, 
je li istina, što govori vaš prijatelj, moj zet? 

Vodokrstić (gurajućga.) Reci, jest 1 — smjesta! 

Trbušić (osvrtjuć se i skanjivajuć.) Ja— ja — 

Vlastić. Počekaj, Trbušiću; valja stvar razjasniti. 
Znam, što hoćeš da kažeš. — Jest! istina! On je od- 
uviek bio sramežljiv, kao djevojka. 

Starinić. Ali jedna rieč, bez koje ništa biti 
nemože. 

Vlastić. Pokri si lice, čedni mladiću, pa ju reci 
smjelo, kao što ti je na srdcu. 

Vodokrstić (ga gurne u ledja.) Evo veli jest! 

' Trbušić (mekanično.) Jest! 

Svi. Živili! 

Starinić. U pola tek posao gotov. Danice! ođ- 
nijana više na mom koljenu, nege li u zibci: — što ti 
veliš na to? 

Danica (oboriv oči.) Ako je tako sudjeno od 
Boga — neka bude. 

Vlastić. Dajte ruke! (Trbušiću tiho.) Šuti! (sa¬ 
stavi im ruke.) 

Vodokrstić. Navještaju se prviput! 

Svi. Živili! 

Vlastić (raspusti ih; Trbušiću u uho.) Eto tebi 

lieka! 

Vodokrstić (takodjer.) Vavoljčić je progutnut! 
(glasno) Proficiat! (Vlastiću.) Domaćine! snuj svatove! 

(Tud "pristupi Starinicka Danici te ju razgovara.) 

Vlas ti ć. Kada smo ovako liepo sabrani, danas 
neka bude prsten! 

Svi. Tako da! 

Vlastić.-A za mjesec danah svatovi. 

Vodokrstić (udariv buzdovanom o zemlju.) Ja 
ostajem permanentl 

VI as ti ć. Živili zaručenici! 

Svi. Živili! 

Vlastić. Te još: koga svrbi, nek sećeše: Živilo 
sve što je naše. 

Svi. Živilo! 

Vlastić. Živila domovina, živila narodnost! 

Svi. Živila!!! 


(Zastor padne) 

